text:
ອັດກອງປະຊຸມຄັ້ງທີ 15 ຂອງຄະນະບໍລິຫານງານສູນກາງພັກ ຊຸດທີ 12
ກອງປະຊຸມຄັ້ງນີ້ ບັນລຸໄດ້ຄວາມເຫັນດີເປັນເອກະພາບຢ່າງສູງຕໍ່ບັນດາເນື້ອໃນພື້ນຖານ ແລະ ພິເສດແມ່ນໃນນັ້ນ ໄດ້ຮັບຮອງເອົາການແນະນຳ, ເພີ່ມເຕີມ, ສະເໜີບຸກຄະລາກອນ “ພິເສດ” ເຂົ້າຮ່ວມຄະນະບໍລິຫານງານສູນກາງພັກຊຸດທີ 13 ແລະ ບັນຊີລາຍຊື່ຜູ້ສະໝັກເລືອກຕັ້ງເຂົ້າບັນດາຕຳແໜ່ງນຳພາຫຼັກແຫຼ່ງຂອງພັກ ແລະ ລັດ ໃນອາຍຸການ ຊຸດທີ 13.
ພິທີອັດກອງປະຊຸມຄັ້ງທີ 15 ຂອງຄະນະບໍລິຫານສູນກາງພັກກອມມູນິດຫວຽດນາມ ຊຸດທີ 12
ຕອນເຊົ້າວັນທີ 17 ມັງກອນ, ຢູ່ສຳນັກງານສູນກາງພັກ, ກອງປະຊຸມຄັ້ງທີ 15 ຂອງຄະນະບໍລິຫານສູນກາງພັກກອມມູນິດຫວຽດນາມ ຊຸດທີ 12 ໄດ້ອັດລົງ. ກ່າວຄຳເຫັນອັດກອງປະຊຸມ, ທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຝູຈ້ອງ ຢັ້ງຢືນວ່າ ກອງປະຊຸມຄັ້ງນີ້ ບັນລຸໄດ້ຄວາມເຫັນດີເປັນເອກະພາບຢ່າງສູງຕໍ່ບັນດາເນື້ອໃນພື້ນຖານ ແລະ ພິເສດແມ່ນໃນນັ້ນ ໄດ້ຮັບຮອງເອົາການແນະນຳ, ເພີ່ມເຕີມ, ສະເໜີບຸກຄະລາກອນ “ພິເສດ” ເຂົ້າຮ່ວມຄະນະບໍລິຫານງານສູນກາງພັກຊຸດທີ 13 ແລະ ບັນຊີລາຍຊື່ຜູ້ສະໝັກເລືອກຕັ້ງເຂົ້າບັນດາຕຳແໜ່ງນຳພາຫຼັກແຫຼ່ງຂອງພັກ ແລະ ລັດ ໃນອາຍຸການ ຊຸດທີ 13.
ທີ່ກອງປະຊຸມຄັ້ງນີ້, ຄະນະບໍລິຫານງານສູນກາງພັກກອມມູນິດຫວຽດນາມ ກໍປຶກສາຫາລື ແລະ ເຫັນດີເປັນເອກະພາບຢ່າງສູງຕໍ່ໃບສະເໜີຂອງກົມການເມືອງ ກ່ຽວກັບຮ່າງບັນຊີລາຍຊື່ຄະນະປະທານ, ຄະນະເລຂາ ແລະ ຄະນະກວດກາຄຸນລັກສະນະ ຜູ້ແທນ ຂອງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກ. ສູນກາງກໍໄດ້ຮັບຮອງເອົາບົດລາຍງານຂອງຄະນະບໍລິຫານງານສູນກາງພັກຊຸດທີ 12 ກ່ຽວກັບເອກະສານທີ່ຈະຍື່ນສະເໜີຕໍ່ກອງປະຊຸມໃຫຍ່ຊຸດທີ 13, ກ່ຽວກັບວຽງານບຸກຄະລາກອນ ຄະນະບໍລິຫານງານສູນກາງພັກຊຸດທີ 13; ປະກອບຄຳເຫັນໃສ່ບົດລາຍງານສະຫຼຸບວຽກງານການເງິນຂອງພັກ ໃນອາຍຸການ 2016 – 2020. ທ່ານເລຂາທິການໃຫຍ່, ປະທານປະເທດ ຫງວຽນຝູຈ້ອງ ຢັ້ງຢືນວ່າ ກອງປະຊຸມຄັ້ງທີ 15 ຂອງຄະນະບໍລິຫານງານສູນກາງພັກ ກໍແມ່ນກອງປະຊຸມສຸດທ້າຍຂອງອາຍຸການຊຸດທີ 12 ໄດ້ປະສົບຜົນສຳເລັດຢ່າງຈົບງານ; ວຽກງານກະກຽມໃຫ້ແກ່ກອງປະຊຸມໃຫຍ່ຄັ້ງທີ 13 ຂອງ ພັກ ກໍປະຕິບັດສຳເລັດໂດຍພື້ນຖານ, ຖືກຕ້ອງຕາມຈຸດປະສົງ, ຄຳຮຽກຮ້ອງ ແລະ ແຜນການທີ່ໄດ້ວາງອອກ ໂດຍໄດ້ປະຕິບັດຢ່າງຮັດກຸ່ມ, ມີປະຊາທິປະໄຕ, ທ່ຽງທຳ, ພາວະວິໄສ, ມີແບບມີແຜນ ແລະ ມີຄວາມເປັນເອກະພາບຢ່າງສູງ.
(ແຫຼ່ງຄັດຈາກ VOV)


c: text/html

text:
- ຄວາມເປັນມາ
ອົງການຈັດຕັ້ງບໍລິຫານ ແລະ ຄຸ້ມຄອງການສຶກສາ ແລະ ກິິລາ ໄດ້ປັບປຸງປ່ຽນແປງໄປຕາມແນວທາງນະໂຍບາຍການປົກຄອງແຫ່ງຊາດ. ນັບແຕ່ປີ 1975 ເຖິງປີ 1992 ອົງການຈັດຕັ້ງທີ່ຮັບຜິດຊອບວຽກງານສຶກສາ ຢູ່ຂັ້ນແຂວງ ເອີ້ນວ່າ: "ພະແນກສຶກສາແຂວງ, ກຳແພງນະຄອນ" ຊຶ່ງມີພາລະບົດບາດຈັດຕັ້ງປະຕິບັດແນວທາງນະໂຍບາຍ ແລະ ແຜນພັດທະນາການສຶກສາ ຂອງກະຊວງສຶກສາທິການ ແລະ ກິລາ; ຊີ້ນຳ, ນຳພາ, ຄຸ້ມຄອງ ແລະ ພັດທະນາການສຶກສາຕາມແຜນພັດທະນາເສດຖະກິດ-ສັງຄົມຂອງແຂວງ, ພະແນກສຶກສາແຂວງ, ກຳແພງນະຄອນ ນີ້ຢູ່ພາຍໃຕ້ການຊີ້ນຳ ແລະ ນຳພາທາງດ້ານການເມືອງແນວຄິດ, ການຈັດຕັ້ງ ແລະ ຊີວິດການເປັນຢູ່ຂອງອຳນາດການປົກຄອງແຂວງ, ກໍາແພງນະຄອນ ຕົກມາຮອດປີ 1993 ອົງການຈັດຕັ້ງທີ່ຮັບຜິດຊອບວຽກງານການສຶກສາຢູ່ຂັ້ນແຂວງ ເອີ້ນວ່າ: "ພະແນກສຶກສາປະຈຳແຂວງ, ກຳແພງນະຄອນ" ຕາມຂໍ້ຕົກລົງຂອງລັດຖະມົນຕີວ່າການກະຊວງສຶກສາທິການ ສະບັບເລກທີ 320 ສສ 1993, ລົງວັນທີ 23 ມິຖຸນາ 1993. ຊຶ່ງເປັນການຈັດຕັ້ງຂັ້ນໜຶ່ງໃນລະບົບບໍລິຫານ ແລະ ຄຸ້ມຄອງການສຶກສາ ມີພາລະບົດບາດຈັດຕັ້ງປະຕິບັດແນວທາງນະໂຍບາຍຂອງພັກ, ແຜນພັດທະນາການສຶກສາ ແລະ ນິຕິກຳຕ່າງໆຂອງລັດ. ໃນໄລຍະນີ້ ພະແນກສຶກສາປະຈຳແຂວງ ເປັນອົງການສາຍຕັ້ງ ຂອງກະຊວງສຶກສາທິການ ທີ່ປະຈຳຢູ່ແຂວງ, ກໍາແພງນະຄອນ ແຕ່ພະແນກນີ້ກໍມີໜ້າທີ່ສ້າງແຜນພັດທະນາການສຶກສາໃຫ້ສອດຄ່ອງກັບແຜນພັດທະນາເສດຖະກິດ-ສັງຄົມຂອງແຂວງ.
ຕໍ່ມາໃນປີ 2008 ລັດຖະບານ ໄດ້ປັບປຸງກົງຈັກການຈັດຕັ້ງບໍລິຫານທຸກໆ ຂະແໜງການໃນທົ່ວລັດ ພະແນກສຶກສາປະຈຳແຂວງ ໄດ້ປ່ຽນຊື່ເປັນ "ພະແນກສຶກສາທິການແຂວງ, ນະຄອນຫຼວງ" ຕາມຂໍ້ຕົກລົງຂອງລັດຖະມົນຕີວ່າການກະຊວງສຶກສາທິການ ສະບັບ ເລກທີ 1584/ ສສ.ຈຕ, ລົງວັນທີ 3 ກໍລະກົດ 2009,ພະແນກສຶກສາທິການແຂວງ, ນະຄອນຫຼວງ ມີພາລະບົດບາດໃນການປະຕິບັດແນວທາງນະໂຍບາຍຂອງພັກ, ແຜນພັດທະນາການສຶກສາແຫ່ງຊາດ ແລະ ນິຕິກຳຕ່າງໆ ຂອງລັດ. ພະແນກສຶກສາທິການແຂວງ, ນະຄອນຫຼວງ ມີກົງຈັກການຈັດຕັ້ງ ຊຶ່ງປະກອບດ້ວຍຂະແໜງ 11 ຂະແໜງ ຄື: ຂະແໜງບໍລິຫານ, ຂະແໜງຈັດຕັ້ງ ແລະ ພະນັກງານ, ຂະແໜງສະຖິຕິແຜນການ, ຂະແໜງ ກວດກາ ແລະ ປະເມີນຜົນ, ຂະແໜງປະຖົມ-ອະນຸບານສຶກສາ, ຂະແໜງມັດທະຍົມສຶກສາ, ຂະແໜງອາຊີວະສຶກສາ ແລະ ຝຶກອົບຮົມວິຊາຊີບ, ຂະແໜງພະລະ ແລະ ສິລະປະສຶກສາ, ຂະແໜງການສຶກສານອກໂຮງຮຽນ, ຂະແໜງພັດທະນາຄູ ແລະ ຂະແໜງຄຸ້ມຄອງການສຶກສາພາກເອກະຊົນ.
ໃນປີ 2012 ມີການປັບປຸງການຈັດຕັ້ງ ຂອງລັດຖະບານ ຄືນໃໝ່ໃນບາງຂະແໜງການ ສະເພາະຂະແໜງການສຶກສາ ໄດ້ເຕົ້າໂຮມເຂົ້າກັບຂະແໜງການກິລາ. ດັ່ງນັ້ນ, ຊື່ກະຊວງສຶກສາທິການ ກໍໄດ້ປ່ຽນມາເປັນ "ກະຊວງສຶກສາທິການ ແລະ ກິລາ" ແລະ ພະແນກສຶກສາທິການແຂວງ ກໍໄດ້ປ່ຽນຊື່ມາເປັນ "ພະແນກສຶກສາທິການ ແລະ ກິລາ ແຂວງ, ນະຄອນຫຼວງ". ຕາມຂໍ້ຕົກລົງຂອງລັດຖະມົນຕີວ່າການ ກະຊວງສຶກສາທິການ ແລະ ກິລາ ສະບັບ ເລກທີ 2350/ ສສກ.ຈຕ, ລົງວັນທີ 10 ກໍລະກົດ 2012; ກົງຈັກການຈັດຕັ້ງ ປະກອບດ້ວຍຂະແໜງ 12 ຂະແໜງ ຄື: ຂະແໜງບໍລິຫານ, ຂະແໜງຈັດຕັ້ງ ແລະ ພະນັກງານ, ຂະແໜງສະຖິຕິແຜນການ, ຂະແໜງການສຶກສາກ່ອນໄວຮຽນ ແລະ ປະຖົມສຶກສາ, ຂະແໜງມັດທະຍົມສຶກສາ, ຂະແໜງອາຊີວະສຶກສາ, ຂະແໜງການສຶກສານອກໂຮງຮຽນ ແລະ ອົບຮົມວິຊາຊີບຂັ້ນພື້ນຖານ, ຂະແໜງພະລະ ແລະ ສິລະປະສຶກສາ, ຂະແໜງພັດທະນາຄູ, ຂະແໜງກິລາມວນຊົນ, ຂະແໜງກິລາລະດັບສູງ ແລະ ຂະແໜງກວດກາ ແລະ ປະເມີນຜົນ.
ປະຈຸບັນໄດ້ມີການປັບປຸງການຈັດຕັ້ງ ຕາມຂໍ້ຕົກລົງຂອງລັດຖະມົນຕີວ່າດ້ວຍການຈັດຕັ້ງ ແລະ ການເຄື່່ອນໄຫວຂອງແຂວງ, ນະຄອນຫຼວງ ສະບັບເລກທີ 896/ ສສກ, ລົງວັນທີ 26 ກຸມພາ 2018,ມີພາລະບົດບາດໃນການຜັນຂະຫຍາຍ, ວາງແຜນ, ຈັດຕັ້ງປະຕິບັດ, ຄຸ້ມຄອງ, ກວດກາ ແລະ ປະເມີນຜົນວຽກງານການສຶກສາ ແລະ ກິລາແລະ ມີກົງຈັກການຈັດຕັ້ງ ປະກອບດ້ວຍຂະແໜງ 13 ຂະແໜງ ຄື: ຂະແໜງບໍລິຫານ, ຂະແໜງຈັດຕັ້ງ ແລະ ພະນັກງານ, ຂະແໜງສະຖິຕິ, ແຜນການ ແລະ ການພົ່ວພັນຕ່າງປະເທດ, ຂະແໜງການເງິນ, ຂະແໜງການສຶກສາກ່ອນໄວຮຽນ, ຂະແໜງສາມັນສຶກສາ, ຂະແໜງອາຊີວະສຶກສາ ແລະ ການສຶກສາຊັ້ນສູງ, ຂະແໜງການສຶກສານອກໂຮງຮຽນ ແລະ ອົບຮົມວິຊາຊີບຂັ້ນພື້ນຖານ, ຂະແໜງພັດທະນາຄູ, ຂະແໜງພະລະ ແລະ ສິລະປະສຶກສາ, ຂະແໜງກິລາລະດັບສູງ, ຂະແໜງກິລາມວນຊົນ ແລະ ຂະແໜງກວດກາ, ປະເມີນຜົນ ແລະ ປະກັນຄຸນນະພາບ. ສ່ວນພາລະບົດບາດຕົ້ນຕໍ ແມ່ນຈັດຕັ້ງຜັນຂະຫຍາຍແນວທາງນະໂຍບາຍ, ກົດລະບຽບ, ມະຕິ, ຄໍາສັ່ງຂອງພັກ, ກົດໝາຍຂອງລັດ, ທິດທາງແຜນການ ແລະ ຍຸດທະສາດຂອງກະຊວງສຶກສາທິການ ແລະ ກິລາ
- ຈຸດປະສົງ
- ເພື່ອພັດທະນາ ແລະ ຄຸ້ມຄອງ ການສຶກສາ ແລະ ກິລາ ພາຍໃນແຂວງ, ນະຄອນຫຼວງ ຕາມມາດຕະຖານ ຂອງການສຶກສາ ແລະ ກິລາ ແລະ ຕາມລະບຽບກົດໝາຍຂອງລັດ;
- ເພື່ອສະໜອງການສຶກສາທີ່ມີຄຸນນະພາບ ໃຫ້ແກ່ພົນລະເມືອງລາວຢ່າງທົ່ວເຖິງ ໂດຍສະເພາະແມ່ນຜູ້ທຸກຍາກ, ຜູ້ດ້ອຍໂອກາດ ແລະ ຜູ້ທີ່ດຳລົງຊິວິດຢູ່ເຂດຫ່າງໄກສອກຫຼີກ;
- ເພື່ອຄຸ້ມຄອງ, ຊຸກຍູ້ ແລະ ສົ່ງເສີມວຽກງານການສຶກສາ ແລະ ກິລາ ຢູ່ຂັ້ນແຂວງ, ນະຄອນຫຼວງ.
- ໜ້າທີ່
- ຜັນຂະຫຍາຍແນວທາງນະໂຍບາຍ, ກົດລະບຽບ, ມະຕິ, ຄໍາສັ່ງຂອງພັກ, ກົດໝາຍຂອງລັດ, ທິດທາງແຜນການ ແລະ ຍຸດທະສາດຂອງກະຊວງສຶກສາທິການ ແລະ ກິລາ ເພື່ອສ້າງເປັນແຜນພັດທະນາວຽກງານຂອງຕົນ;
- ສ້າງ, ປັບປຸງ ບັນດາ ນິຕິກຳ, ລະບຽບການຕ່າງໆ ໃນການຄຸ້ມຄອງວຽກງານການສຶກສາ ແລະ ກິລາ ພາຍໃນແຂວງ,ນະຄອນຫຼວງ;
- ໂຄສະນາເຜີຍແຜ່ ກົດໝາຍ, ລະບຽບການ, ແຜນການ, ແຜນງານ, ໂຄງການພັດທະນາການສຶກສາ ແລະ ກິລາ ພາຍໃນແຂວງ,ນະຄອນຫຼວງ;
- ປັບປຸງການຈັດຕັ້ງ ແລະ ການຄຸ້ມຄອງການສຶກສາ ແລະ ກິລາ ໃຫ້ສອດຄ່ອງກັບແຜນພັດທະນາເສດຖະກິດ-ສັງຄົມ ຂອງແຂວງ, ນະຄອນຫຼວງ ແລະ ລັດຖະບານ ໃນແຕ່ລະໄລຍະ;
- ຊີ້ນຳ, ນໍາພາ ຈັດຕັ້ງປະຕິບັດແຜນການ ການສຶກສາກ່ອນໄວຮຽນ, ສາມັນສຶກສາ, ການລົບລ້າງຄວາມບໍ່ຮູ້ໜັງສື, ການຍົກລະດັບ ແລະ ຝຶກອົບຮົມວິຊາຊີບຂັ້ນພື້ນຖານ;
- ຈັດພີມຫົວບົດສອບເສັງ, ຈັດຕັ້ງປະຕິບັດການສອບເສັງຈົບຊັ້ນ, ອອກປະກາສະນິຍະບັດຊັ້ນມັດທະ ຍົມຕອນປາຍໃນໂຮງຮຽນ ທັງພາກລັດ ແລະ ເອກະຊົນແລະຂຶ້ນທະບຽນປະກາສະນິຍະບັດມັດທະ ຍົມຕອນຕົ້ນ ແລະ ອາຊີວະສຶກສາຊັ້ນຕົ້ນ;
- ຄົ້ນຄວ້າ ແລະ ຄັດເລືອກ ການໃຫ້ຕຳແໜ່ງວິຊາການຄູ ພາຍໃນແຂວງ, ນະຄອນຫຼວງ;
- ສ້າງ, ພັດທະນາຫຼັກສູດທ້ອງຖິ່ນ, ອຸປະກອນ, ສື່ການຮຽນ-ການສອນ ແລະ ສິ່ງອຳນວຍຄວາມສະດວກຕ່າງໆ ເພື່ອຮັບໃຊ້ວຽກງານການສຶກສາ ແລະ ກິລາ ພາຍໃນແຂວງ, ນະຄອນຫຼວງ;
- ຄຸ້ມຄອງບັນດາ ໂຮງຮຽນມັດທະຍົມຕອນປາຍ, ມັດທະຍົມສົມບູນ, ໂຮງຮຽນສາມັນກິນນອນຊົນເຜົ່າ, ໂຮງຮຽນວິຊາຊີບ, ສູນຝຶກວິຊາຊີບ, ສູນສຶກສານິເທດ, ສູນໄອຊີທີ, ສູນການສຶກສານອກໂຮງ ຮຽນ, ວິທະຍາໄລ, ສະຖານການສຶກສາສົງ, ສະໂມສອນກິລາ, ຫົວໜ່ວຍທຸລະກິດກິລາ, ສະໜາມ ກິລາແລະ ພາກສ່ວນອຶ່ນໆ ທີ່ຂຶ້ນກັບແຂວງ, ນະຄອນຫຼວງ;
- ສ້າງແຜນພັດທະນາຊັບພະຍາກອນມະນຸດ, ແຜນການກໍ່ສ້າງ, ຝຶກອົບຮົມ, ຍົກລະດັບຄູ, ຄູຝຶກກິລາ-ກາຍຍະກໍາ ແລະ ບຸກຄະລາກອນການສຶກສາ ແລະ ກິລາ ພາຍໃນແຂວງ, ນະຄອນຫຼວງ;
- ຈັດຕັ້ງປະຕິບັດວຽກງານພະລະ ແລະ ສິລະປະສຶກສາ, ກິລາ-ກາຍຍະກຳ ມວນຊົນ, ກິລາລະດັບສູງ, ພາຍໃນແຂວງ, ນະຄອນຫຼວງ;
- ຄຸ້ມຄອງ, ສ້າງຖານເກັບກໍາຂໍ້ມູນ ຂ່າວສານການສຶກສາ ແລະ ກິລາ, ຄູ ແລະ ນັກຮຽນພາຍໃນແຂວງ, ນະຄອນຫຼວງ;
- ຄຸ້ມຄອງຄູ ແລະ ບຸກຄະລາກອນການສຶກສາ ແລະ ກິລາ ຕາມການແບ່ງຂັ້ນຄຸ້ມຄອງ;
- ຄົ້ນຄວ້າ ການບັນຈຸ, ສັບຊ້ອນ, ການແຕ່ງຕັ້ງ, ຍົກຍ້າຍ, ປົດຕຳແໜ່ງ, ຍ້ອງຍໍ, ປະຕິບັດວິໄນ, ການກຳນົດຕຳແໜ່ງ ງານຂອງຄູ ແລະ ບຸກຄະລາກອນການສຶກສາ ແລະ ກິລາ ຕາມກົດໝາຍ ແລະ ລະບຽບການ;
- ຄຸ້ມຄອງ ແລະບໍລິຫານງົບປະມານການເງິນ, ການບັນຊີ, ຊັບສິນ-ວັດສະດຸ, ການປຸກສ້າງ-ສ້ອມແປງ, ການຈັດຊື້-ຈັດຈ້າງດ້ວຍທຶນຂອງລັດ, ການເຊັນສັນຍາຜູກພັນ ແລະ ຊຳລະສະສາງການຈັດຊື້, ຈັດຈ້າງ ຕາມການແບ່ງຂັ້ນຄຸ້ມຄອງ ພ້ອມທັງສະຫຼຸບ ແລະ ລາຍງານຕາມລະບຽບທີ່ໄດ້ກໍານົດໄວ້;
- ຊີ້ນຳ ຫ້ອງການສຶກສາທິການ ແລະ ກິລາ ເມືອງ, ເທດສະບານ, ນະຄອນ;
- ພົວພັນ, ຮ່ວມມື ກັບສາຍຕັ້ງ, ສາຍຂວາງ ແລະ ອົງການຈັດຕັ້ງສາກົນ ທັງພາຍໃນ, ຕ່າງປະເທດ ເພື່ອພັດທະນາການສຶກສາ ແລະ ກິລາພາຍໃນແຂວງ, ນະຄອນຫຼວງ ຕາມການມອບໝາຍ;
- ຊີ້ນຳ, ຊຸກຍູ້,ຕິດຕາມ, ກວດກາ ແລະ ປະເມີນຜົນ, ປະກັນຄຸນນະພາບ ແລະ ສະຫຼຸບ ລາຍງານການຈັດຕັ້ງປະຕິບັດວຽກງານການສຶກສາ ແລະ ກິລາ ໃຫ້ສາຍຕັ້ງ ແລະ ສາຍຂວາງທີ່ຕົນຂຶ້ນກັບໃນແຕ່ລະໄລຍະ;
- ປະຕິບັດໜ້າທີ່ອື່ນໆ ຕາມການມອບໝາຍ ຂອງກະຊວງສຶກສາທິການ ແລະ ກິລາ ແລະ ເຈົ້າແຂວງ, ເຈົ້າຄອງນະຄອນຫຼວງ
- ຂອບເຂດສິດ
- ສະເໜີຕໍ່ລັດຖະມົນຕີ ແລະ ເຈົ້າແຂວງ, ເຈົ້າຄອງນະຄອນຫຼວງ ພິຈາລະນາ ແລະ ຮັບຮອງ ແຜນພັດທະນາການສຶກສາ ແລະ ກິລາ;
- ສະເໜີຕໍ່ລັດຖະມົນຕີ ພິຈາລະນາ ແລະ ຮັບຮອງແຜນພັດທະນາຊັບພະຍາກອນມະນຸດ, ແຜນການ ກໍ່ສ້າງ, ຝຶກອົບຮົມ, ຍົກລະດັບຄູ ແລະ ບຸກຄະລາກອນການສຶກສາ ແລະ ກິລາ ພາຍໃນແຂວງ, ນະຄອນຫຼວງ;
- ສະເໜີຕໍ່ລັດຖະມົນຕີ ແລະ ເຈົ້າແຂວງ, ເຈົ້າຄອງນະຄອນຫຼວງ ຈັດຕັ້ງການແຂ່ງຂັນກິລາ-ກາຍ ຍະກຳ ມວນຊົນ, ກິລາລະດັບສູງ ແລະ ກິລານັກຮຽນພາຍໃນແຂວງ, ນະຄອນຫຼວງ;
- ສະເໜີລັດຖະມົນຕີພິຈາລະນາ, ອະນຸມັດ, ປັບປຸງ, ສ້າງ ຫຼື ຍຸບເລີກບັນດານິຕິກຳຄຸ້ມຄອງການສຶກສາ ແລະ ກິລາ ທີ່ບໍ່ສອດຄ່ອງ;
- ສະເໜີຕໍ່ລັດຖະມົນຕີ ແລະ ເຈົ້າແຂວງ ພິຈາລະນາ, ອະນຸມັດ, ສ້າງຕັ້ງ ຫຼື ຍຸບເລີກການຈັດຕັ້ງ, ສະຖານການສຶກສາ ແລະ ສະໜາມກິລາ ໃນຂັ້ນຄຸ້ມຄອງຂອງຕົນ;
- ສະເໜີການແຕ່ງຕັ້ງ, ປົດຕຳແໜ່ງ, ບັນຈຸ, ສັບຊ້ອນ, ຍົກຍ້າຍ, ຍ້ອງຍໍ, ປະຕິບັດວິໄນ, ການກຳນົດຕຳແໜ່ງງານຂອງຄູ ແລະ ບຸກຄະລາກອນການສຶກສາ ແລະ ກິລາ ຕາມການແບ່ງຂັ້ນຄຸ້ມຄອງ ແລະ ຕາມກົດໝາຍແລະ ລະບຽບການ;
- ຄຸ້ມຄອງ ແລະ ນຳໃຊ້ ງົບປະມານ, ວັດຖຸ-ຊັບສິນ, ກອງທຶນ, ທຶນຊ່ວຍເຫຼືອປະເພດຕ່າງໆ ຕາມການອະນຸມັດຂອງລັດຖະມົນຕີ ແລະ ເຈົ້າແຂວງ, ເຈົ້າຄອງນະຄອນຫຼວງ;
- ປະຕິບັດໂຄງການຊ່ວຍເຫຼືອລ້າ, ໂຄງການຮ່ວມມືກັບຕ່າງປະເທດ ແລະ ອົງການຈັດຕັ້ງສາກົນ ຕາມການອະນຸມັດຂອງລັດຖະມົນຕີ ຫຼື ເຈົ້າແຂວງ, ເຈົ້າຄອງນະຄອນຫຼວງ;
- ສະເໜີລັດຖະມົນຕີ ຄຸ້ມຄອງ ຊັບສິນທາງປັນຍາ ແລະ ລິຂະສິດທາງດ້ານການສຶກສາ ແລະ ກິລາ;
- ປະຕິບັດວຽກງານອື່ນຕາມການມອບໝາຍຂອງລັດຖະມົນຕີ, ເຈົ້າແຂວງ, ເຈົ້າຄອງນະຄອນຫຼວງ.
- ກິດຈະກຳ
- ສ້າງແຜນພັດທະນາຊັບພະຍາກອນມະນຸດ,ແຜນການກໍ່ສ້າງ, ຝຶກອົບຮົມ, ຍົກລະດັບຄູ, ຄູຝຶກກິລາກາຍະກຳ ແລະ ບຸກຄະລາກອນການສຶກສາ ແລະ ກິລາ
- ອອກຂໍ້ກຳນົດ ແລະ ລະບຽບການຕ່າງໆ ໃຫ້ສອດຄ່ອງກັບແຜນພັດທະນາການສຶກສາ ແລະ ກິລາ ຂອງກະຊວງສຶກສາທິການ ແລະ ກິລາ ວາງອອກ ໃນແຕ່ລະໄລຍະ;
- ໂຄສະນາ, ເຜີຍແຜ່ ແລະ ແຈກຢາຍ ບັນດານະໂຍບາຍ, ນິຕິກຳ ແລະ ເອກະສານຕ່າງໆ ທີ່ກ່ຽວຂ້ອງກັບວຽກງານການສຶກສາທິການ ແລະ ກິລາ;
- ນຳພາການຈັດຕັ້ງປະຕິບັດຫຼັກສູດ, ການຮຽນ-ການສອນ ສາມັນສຶກສາຂອງນັກຮຽນ ແລະ ຄູໃນໂຮງຮຽນຕ່າງໆ ໃຫ້ໄດ້ຕາມຄາດໝາຍ ແລະ ມີປະສິດທິຜົນ;
- ຈັດພີມຫົວບົດສອບເສັງ, ຈັດຕັ້ງການສອບເສັງຈົບຊັ້ນມັດທະຍົມສຶກສາ, ອອກປະກາສະນີຍະບັດຈົບຊັ້ນມັດທະຍົມຕອນປາຍ ແລະ ຄຸ້ມຄ້ອງການອອກປະກາສະນີຍະບັດ ຈົບຊັ້ນມັດທະຍົມຕອນຕົ້ນ ຕາມການແບ່ງຂັ້ນຄຸ້ມຄອງ;
- ຕິດຕາມການຈັດຕັ້ງປະຕິບັດຫຼັກສູດ, ການຮຽນ-ການສອນ ແລະ ການສອບເສັງເລື່ອນຊັ້ນ-ຈົບຊັ້ນພາກຮຽນ ແລະ ປີຮຽນ ຂອງທຸກຊັ້ນ ແລະ ທຸກສາຍ ທີ່ຢູ່ໃນຄວາມຮັບຜິດຊອບຂອງຕົນ;
- ຈັດຕັ້ງການແຂ່ງຂັນສິລະປະ ແລະ ກິລາກາຍະກຳ ຂອງນັກຮຽນໃນລະດັບແຂວງ;
- ຈັດຕັ້ງການສອບເສັງນັກຮຽນເກັ່ງລະດັບສາມັນສຶກສາພາຍໃນແຂວງ;
- ແນະແນວການສຶກສາແກ່ນັກຮຽນທີ່ຈະຮຽນຕໍ່ ສາຍສ້າງຄູ, ອາຊີວະສຶກສາ ແລະ ການສຶກສາຊັ້ນສູງ;
- ຊີ້ນຳການນຳໃຊ້ຫຼັກສູດແຫ່ງຊາດ, ຄົ້ນຄວ້າ, ສ້າງ ແລະ ພັດທະນາຫຼັກສູດທ້ອງຖິ່ນ ຕາມລະບຽບການ;
- ຄົ້ນຄວ້າ ແລະ ດັດປັບ ຕາຕະລາງການຮຽນ-ການສອນ ໃຫ້ສອດຄ່ອງກັບສະພາບຈຸດພິເສດ ຂອງທ້ອງຖິ່ນຕົນ;
- ຈັດຕັ້ງປະຕິບັດ ແລະ ດຳເນີນການຝຶກອົບຮົມຄູປະເພດຕ່າງໆ ຕາມຫຼັກສູດທີ່ ກະຊວງສຶກສາທິການ ແລະ ກິລາ ໄດ້ກຳນົດໄວ້;
- ປະຕິບັດແຜນການລຶບລ້າງຄວາມບໍ່ຮູ້ໜັງສື, ຝຶກອົບຮົມວິຊາຊີບຂັ້ນພື້ນຖານ ແລະ ບຳລຸງຍົກລະດັບການສຶກສາໃຫ້ພະນັກງານ ແລະ ປະຊາຊົນພາຍໃນແຂວງ, ນະຄອນຫຼວງ ໃຫ້ບັນລຸຜົນຕາມລະດັບຄາດໝາຍ;
- ດຳເນີນການຄົ້ນຄວ້າ ແລະ ນຳສະເໜີການບັນຈຸ, ສັບຊ້ອນ, ຍົກຍ້າຍ, ແຕ່ງຕັ້ງພະນັກງານ, ການເລື່ອນຊັ້ນ-ຂັ້ນເງິນ ເດືອນ, ການປະຕິບັດນະໂຍບາຍສະຫວັດດີການ, ການຍ້ອງຍໍ ແລະ ການປະຕິບັດມາດ ຕະການທາງວິໄນຕໍ່ພະນັກງານຕາມລະບຽບການທີ່ໄດ້ກຳນົດ, ການໃຫ້ນາມມະຍົດ ແລະ ຕຳແໜ່ງວິຊາການຄູ ແລະ ສົມທົບກັບພາກສ່ວນຕ່າງໆທີ່ກ່ຽວຂ້ອງ;
- ຊີ້ນຳ ຄູ ແລະ ບຸກຄະລາກອນການສຶກສາ ແລະ ກິລາ, ຄຸ້ມຄອງບັນດາໂຮງຮຽນມັດທະຍົມຕອນປາຍ,ມັດທະຍົມສົມບູນ,ໂຮງຮຽນສາມັນກິນນອນຊົນເຜົ່າ,ໂຮງຮຽນວິຊາຊີບ,ສູນຝຶກອົບຮົມວິຊາຊີບ,ສູນໄອຊີທີ,ສູນສຶກສານອກໂຮງຮຽນ,ວິທະຍາໄລ, ສະຖາບັນການສຶກສາສົງ, ສະໂມສອນກິລາ,ຫົວໜ່ວຍທຸລະກິດກິລາ, ສະໜາມກິລາ ແລະ ພາກສ່ວນອື່ນໆ ທີ່ຂຶ້ນກັບແຂວງ,ນະຄອນຫຼວງ ຕາມການແບ່ງຂັ້ນຄຸ້ມຄອງ;
- ຊີ້ນຳການຈັດຕັ້ງປະຕິບັດບັນດາກິດຈະກຳຕ່າງໆ ຂອງໂຄງການ ໃຫ້ສ່ອດຄອງກັບນະໂຍຍາຍການສຶກສາທິການ ແລະ ກິລາ ພາຍໃນແຂວງ, ນະຄອນຫຼວງ
- ຈັດຕັ້ງການນິເທດການສຶກສາໃຫ້ແກ່ ລັດຖະກອນຄູພ້ອມທັງຈັດຕັ້ງການທົດສອບ ແລະ ປະເມີນຜົນໃຫ້ໄດ້ຕາມລະດັບຄາດໝາຍ;
- ຈັດຕັ້ງການເກັບກຳ, ສະຖິຕິ, ຂໍ້ມູນຂ່າວສານການສຶກສາ ແລະ ກິລາ ຕາມແບບຟອມຂອງແຂວງ ແລະ ກະຊວງສຶກສາທິການ ແລະ ກິລາ ທີ່ໄດ້ກຳນົດ;
- ຂຶ້ນແຜນຈັດຕັ້ງປະຕິບັດລາຍຮັບ ແລະ ລາຍຈ່າຍຕ່າງໆ ຕາມຮ່ວງງົບປະມານທີ່ໄດ້ກຳນົດໄວ້ໃຫ້ຖືກຕ້ອງ ຕາມລະບຽບການ;
- ສ້າງ ແລະ ຄຸ້ມຄອງຖານຂໍ້ມູນ ການຄຸ້ມຄອງ ໂຮງຮຽນ, ຫ້ອງຮຽນ, ຫ້ອງທົດລອງ, ຫ້ອງສະໝຸດ, ຊັບສິນ ແລະ ວັດສະດຸຕ່າງໆໃຫ້ເປັນລະບົບເຄືອຂ່າຍອັນດຽວ ລະຫວ່າງ ກະຊວງສຶກສາທິການ ແລະ ກິລາແຂວງ, ນະຄອນຫຼວງ, ເມືອງ ແລະ ໂຮງຮຽນຕ່າງໆ;
- ຄຸ້ມຄອງຊັບສິນ-ວັດສະດຸ, ອຸປະກອນ ແລະ ບໍລິຫານງົບປະມານການເງິນ, ການບັນຊີ, ການປຸກສ້າງ-ສ້ອມແປງ, ການຈັດຊື້-ຈັດຈ້າງ ດ້ວຍທຶນຂອງລັດ, ການເຊັນສັນຍາຜູກພັນ ແລະ ຊຳລະສະສາງການຈັດຊື້,ຈັດຈ້າງຕາມການແບ່ງຂັ້ນຄຸ້ມຄອງພ້ອມທັງລະຫຼຸບ ແລະ ລາຍງານຕາມລະບຽບການຕາມທີ່ໄດ້ກຳນົດໄວ້;
- ດຳເນີນການກວດກາ, ປະເມີນຜົນ ແລະ ປະກັນຄຸນນະພາບ ການສຶກສາພາຍໃນແຂວງ, ນະຄອນຫຼວງ ໃຫ້ເປັນປົກກະຕິ;
- ດຳເນີນການກວດກາ ແລະ ປະເມີນຜົນ ແຜນດຳເນີນງານຂອງພະແນກສຶກສາທິການ ແລະ ກິລາແຂວງ, ນະຄອນຫຼວງ, ຫ້ອງການສຶກສາທິການ ແລະ ກິລາເມືອງ, ເທດສະບານ ແລະ ໂຮງຮຽນ;
- ຕິດຕາມ, ກວດກາ, ຊຸກຍູ້, ປະເມີນຜົນ, ປະກັນຄຸນນະພາບ ແລະ ລາຍງານສະພາບການຈັດຕັ້ງປະຕິບັດແຜນພັດທະນາການສຶກສາທິການ ແລະ ກິລາ ໃນແຕ່ລະໄລຍະໃຫ້ສາຍຕັ້ງ ແລະ ສາຍຂວາງ ທີ່ຕົນຂຶ້ນກັບເປັນປົກກະຕິ;
- ປະຕິບັດກິດຈະກຳອຶ່ນໆ ຂອງຂັ້ນເທິງ.

robotstxt: allowed

filter: keep


text:
ນະຄອນຫຼວງວຽງຈັນ, ສປປ ລາວ – ໃນວັນທີ 9 ພະຈິກ 2018, ທ່ານ ອີຣິກ ຮາແກນ, ຮອງລັດຖະມົນຕີກະຊວງສາທາລະນະສຸກ ຂອງສະຫະລັດອາເມຣິກາ ແລະ ທ່ານ. ຮສ. ດຣ. ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ປຶກສາຫາລື ກ່ຽວກັບ ການ
ຮ່ວມມຶືດ້ານສາທາລະນະສຸກ ລະຫວ່າງ ສະຫະລັດອາເມຣິກາ ແລະ ສປປ ລາວ. ສປປ
ລາວ ແມ່ນຄູ່ຮ່ວມງານທີ່ສໍາຄັນ ໃນຄວາມພະຍາຍາມລະດັບສາກົນ ຂອງວຽກງານຕ້ານ
ແລະ ສະກັດກັ້ນໄພຂົ່ມຂູ່ພະຍາດທີ່ກໍາລັງເກີດຂຶ້ນ ແລະ ເກີດຂຶ້ນໃໜ່ ໂດຍສະເພາະ ພະຍາດໄຂ້ຫວັດສັດປີກ ແລະ ໄຂ້ຫວັດໃຫຍ່ສາຍພັນໃໝ່, ການຕ້ານຕໍ່ຢາຂອງໄຂ້ມາ
ເລເຣຍ, ໄຂ້ເລືອດອອກ, HIV/AIDS ແລະ ພະຍາດວັນນະໂລກ.
ທ່ານນາງ ຣີນາ ບິດເຕີ ເອກອັກຄະລັດຖະທູດສະຫະລັດອາເມລິກາ ປະຈໍາ ສປປ ລາວ
ກ່າວວ່າ: ສະຫະລັດອາເມລິກາ ມີຄວາມມຸ້ງໝັ້ນທີ່ຈະສືບຕໍ່ເພີ່ມທະວີການຮ່ວມມືກັບ ລັດຖະບານ ແລະ ປະຊາຊົນລາວ ໃນຂົງເຂດສາທາລະນະສຸກ ແລະ ການພັດທະນາ
ທີ່ຍືນຍົງ. ການຮ່ວມມືດ້ານສາທາລະນະສຸກ ແມ່ນໜຶ່ງຕົວຢ່າງທີ່ພົ້ນເດັ່ນທີ່ສຸດຂອງ
ການເຮັດວຽກຮ່ວມກັນຂອງພວກເຮົາ ແລະ ການເດີນທາງມາຢ້ຽມຢາມຂອງທ່ານຮອງ
ລັດຖະມົນຕີ ຮາແກນ ແມ່ນອີກສັນຍານໜຶ່ງ ທີ່ຢັ້ງຢືນວ່າ ການຮ່ວມມືດ້ານສາທາລະ
ນະສຸກ ຂອງພວກເຮົາ ຈະສືບຕໍ່ຂະຫຍາຍຕົວ.
ນອກຈາກພົບກັບທ່ານລັດຖະມົນຕີ. ຮສ. ດຣ. ບຸນກອງ ໃນວັນທີ 9 ພະຈິກ ທີ່ຜ່ານມາ, ທ່ານຮອງລັດຖະມົນຕີ ຮາແກນ ຍັງໄດ້ໄປຢ້ຽມຢາມ ໂຮງໝໍ ແລະຫ້ອງວິເຄາະການແພດ
ຕ່າງໆ ເພື່ອເບິ່ງໂຄງການຝຶກອົບຮົມ ທີ່ສະໜັບສະໜູນ ໂດຍລັດຖະບານ ສະຫະລັດ
ອາເມລິກາ ຈັດຂຶ້ນສໍາລັບ ວິຊາການດ້ານສາທາລະນະສຸກ ວ່າ ສາມາດສ້າງຄວາມເຂັ້ມ
ແຂງແນວໃດໃຫ້ກັບວຽກປ້ອງກັນ, ຄົ້ນຫາ, ການກຽມຄວາມພ້ອມ ແລະຕອບໂຕ້ຕໍ່ເຫດ
ການສຸກເສີນດ້ານສາທາລະນະສຸກ.
ກ່ອນເດີນທາງມາຮອດ ສປປ ລາວ, ທ່ານຮອງລັດຖະມົນຕີ ຮາແກນ ໄດ້ນໍາພາຄະນະ
ຜູ້ແທນສະຫະລັດອາເມລິກາ ເຂົ້າຮ່ວມ ກອງປະຊຸມລະດັບລັດຖະມົນຕີຂອງວຽກງານ
ຄວາມໝັ້ນຄົງດ້ານສຸຂະພາບໂລກຄັ້ງທີ່ 5 (the Global Health Security Agenda (GHSA) ຢູ່ປະເທດອິນໂດນີເຊຍ, ເຊິ່ງເປັນການເປີດໂຄງການ GHSA ໄລຍະ 5 ປີ ຢ່າງເປັນທາງການ ເຊິ່ງເອີ້ນວ່າ GHSA 2024. GHSA ແມ່ນຄວາມພະຍາຍາມລະ
ດັບສາກົນໃນການສ້າງຄວາມອາດສາມາດໃຫ້ບັນດາປະເທດ ເພື່ອຊ່ວຍໃຫ້ໂລກ ມີ
ຄວາມປອດໄພ ແລະ ປາດສະຈາກໄພຂົ່ມຂູ່ຈາກພະຍາດຊຶມເຊື້ອ ແລະ ຍົກລະດັບ
ຄວາມໝັ້ນຄົງດ້ານສຸຂະພາບໂລກ ໃຫ້ກາຍເປັນບຸລີມະສິດແຫ່ງຊາດ ແລະ ສາກົນ.
ການສະໜັບສະໜູນຂະແໜງສາທາລະນະສຸກແມ່ນບຸລີມະສິດທີ່ສໍາຄັນຂອງຍຸດທະສາດ ອິນໂດຈີນ-ປາຊິຟິກ ຂອງສະຫະລັດອາເມລິກາ ເຊິ່ງສະຫະລັດອາເມລິກາໄດ້ປະກອບ
ສ່ວນດ້ານຄວາມຊຳນິຊໍານານ ແລະ ການຊ່ວຍເຫຼືອ ເພື່ອສ້າງຄວາມເຂັ້ມແຂງ ໃຫ້
ຂະແໜງສາທາລະນະສຸກ ຂອງບັນດາຄູ່ຮ່ວມງານ ໃນທົ່ວພາກພື້ນ ເຊິ່ງລວມທັງ ສປປ
ລາວ. ນອກຈາກຄວາມພະຍາຍາມຮ່ວມກັນໃນການຕໍ່ສູ້ກັບພະຍາດຕິດເຊື້ອ, ລັດ
ຖະບານ ສະຫະລັດອາເມລິກາ ຍັງສະໜັບສະໜູນໂຄງການທີ່ກ່ຽວກັບສຸຂະພາບຕ່າງໆ
ຢູ່ ສປປ ລາວ ເພື່ອສົ່ງເສີມດ້ານໂພຊະນາການ, ນໍ້າສະອາດ, ວິດຖ່າຍ ແລະ ສຸຂະ-
ອານາໄມ, ສຸຂະພາບແມ່ ແລະ ເດັກ, ສະໜັບສະໜູນຄົນພິການ ແລະ ການລ້ຽງອາຫານ
ໃນໂຮງຮຽນ.


text:
ທ່ານນາຍົກລັດຖະມົນຕີ ຫງວຽນຊວນຟຸກ ໄປຮອດ ປາປົວນິວກີເນ ເຂົ້າຮ່ວມ APEC 26
ການເຂົ້າຮ່ວມ APEC 26 ຂອງທ່ານນາຍົກລັດຖະມົນຕີ ຫງວຽນຊວນຟຸກ ຈະດຳເນີນແຕ່ວັນທີ 17 – 18 ພະຈິກ.
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ໄປຮອດສະໜາມບິນສາກົນ Jackson (ພາບ: VGP)
9 ໂມງເຊົ້າ (ຕາມເວລາທ້ອງຖິ່ນ), ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ໄປຮອດສະໜາມບິນສາກົນ Jackson, ນະຄອນຫລວງ Port Moresby, ປະເທດ ປາປົວນິວກີເນ, ເລີ່ມຕົ້ນລາຍການເຂົ້າຮ່ວມສັບປະດາຂັ້ນສູງ APEC ຄັ້ງທີ 26, ຕາມຄຳເຊີນຂອງທ່ານນາຍົກລັດຖະມົນຕີ ລັດເອກະລາດ ປາປົວນິວກີເນ Peter O’Neill. ການເຂົ້າຮ່ວມ APEC 26 ຂອງທ່ານນາຍົກລັດຖະມົນຕີ ຫງວຽນຊວນຟຸກ ຈະດຳເນີນແຕ່ວັນທີ 17 – 18 ພະຈິກ.
ຕາມແຜນການແລ້ວ, ວັນທີ 17 ພະຈິກ, ທ່ານນາຍົກລັດຖະມົນຕີ ຫງວຽນຊວນຟຸກ ຈະມີການພົບປະກັບທ່ານນາຍົກລັດຖະມົນຕີ ປາປົວນິວກີເນ; ເຂົ້າຮ່ວມພິທີຕ້ອນຮັບບັນດາການນຳ APEC ຂອງທ່ານນາຍົກລັດຖະມົນຕີປະເທດເຈົ້າພາບ ແລະ ເຂົ້າຮ່ວມບັນດາການເຄື່ອນໄຫວທີ່ກ່ຽວຂ້ອງເຖິງ APEC ຄັ້ງທີ 26.
ຕອນເຊົ້າວັນທີ 17 ພະຈິກ, ຕາມເວລາ ຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ພົບປະ ແລະ ແລກປ່ຽນກັບພັນທະມິດວິສາຫະກິດ ອາເມລິກາ ໃນ APEC, ໃນນັ້ນ ມີບັນດາກຸ່ມບໍລິສັດໃຫຍ່ທີ່ເຄື່ອນໄຫວໃນບັນດາຂົງເຂດສາທາລະນະສຸກ, ຫົວອາຫານສັດ, ການເງິນ…ຄື Freepotr McMoRan, Johnson&Johnson, UL ແລະ UPS…
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ພົບປະ ແລະ ແລກປ່ຽນກັບພັນທະມິດວິສາຫະກິດ ອາເມລິກາ (ພາບ: VGP)
ການນຳບັນດາວິສາຫະກິດໄດ້ຕີລາຄາສູງຄວາມຕັດສິນໃຈຂອງລັດຖະບານ ຫວຽດນາມ ໃນການສ້າງສາພັດທະນາ, ສືບຕໍ່ເພີ່ມທະວີການປ່ຽນແປງໃໝ່ ແລະ ເຊື່ອມໂຍງເຂົ້າກັບສາກົນ, ຜ່ານນັ້ນ ເພີ່ມທະວີບົດບາດຂອງ ຫວຽດນາມ ໃນລະບົບການຜະລິດໃນພາກພື້ນ ແລະ ທົ່ວໂລກ, ແມ່ນແຫ່ງເຕົ້າໂຮມຂອງບັນດາການຮ່ວມສຳພັນດ້ານການຄ້າ 2 ຝ່າຍ ແລະ ຫລາຍຝ່າຍ.
ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ ຫວຽດນາມ ຍາມໃດກໍ່ຖື ອາເມລິກາ ແມ່ນໜຶ່ງໃນບັນດາຄູ່ຮ່ວມມືສຳຄັນແຖວໜ້າ ແລະ ປາດຖະໜາຢາກໃຫ້ບັນດາວິສາຫະກິດ ອາເມລິກາ ເພີ່ມທະວີດ້ານການຄ້າ ແລະ ເປີດກ້ວາງການລົງທຶນຢູ່ ຫວຽດນາມ, ເປັນຕົ້ນແມ່ນໃນບັນດາຂົງເຂດເຊິ່ງ ອາເມລິກາ ມີທ່າແຮງຄື: ການບິນ, ໂອໂຕ, ເຕັກໂນໂລຊີດີຈີຕອນ, ພະລັງງານ, ການຢາ…
(ແຫຼ່ງຄັດຈາກ VOV)


text:
ພະນັກງານ-ລັດຖະກອນ ພະແນກຍຸຕິທຳ ແລະ ຫ້ອງການຄຸ້ມຄອງ ແລະ ບໍລິຫານຕົວເມືອງ ຂອງ ນະຄອນຫຼວງວຽງຈັນ ໄດ້ຮັບບັດລັດຖະກອນ
ໃນວັນທີ 23 ກໍລະກົດ 2020 ທີ່ ພະແນກຍຸຕິທໍາ ນະຄອນຫຼວງວຽງຈັນ ແລະ ຫ້ອງການຄຸ້ມຄອງ ແລະ ບໍລິການຕົວເມືອງວຽງຈັນ ໄດ້ຈັດໃຫ້ມີພິທີການມອບ-ຮັບ ບັດລັດຖະກອນ ໃຫ້ແກ່ ພະນັກງານ-ລັດຖະກອນ ຂຶ້ນ ໂດຍການເຂົ້າຮ່ວມ ຂອງ ທ່ານ ສຸວັນນີ ລັດຕະນະວົງ ຫົວໜ້າກົມຄຸ້ມຄອງລັດຖະກອນ ກະຊວງພາຍໃນ, ທ່ານ ບຸນເພັງ ສີນະວົງພອນ ຫົວໜ້າພະແນກຍຸຕິທຳ ນະຄອນຫຼວງວຽງຈັນ, ທ່ານ ບຸນຈັນ ແກ້ວສີທຳມະ ຫົວໜ້າຫ້ອງການຄຸ້ມຄອງ ແລະ ບໍລິການຕົວເມືອງວຽງຈັນ ແລະ ທ່ານ ກາບແກ້ວ ນາມມະຈັກ ຮອງຫົວໜ້າພະແນກພາຍໃນນະຄອນ ຫຼວງວຽງຈັນ ມີ ພະນັກງານ-ລັດຖະກອນ ພະແນກຍຸຕິທຳ ນະຄອນຫຼວງວຽງຈັນ ແລະ ຫ້ອງການຄຸ້ມຄອງ ແລະ ບໍລິການຕົວເມືອງວຽງຈັນ ເຂົ້າຮ່ວມ.
ໃນພິທີມອບ-ຮັບບັດລັດຖະກອນ ທ່ານ ສຸວັນນີ ລັດຕະນະວົງ ຫົວໜ້າກົມຄຸ້ມຄອງລັດຖະ ກອນ ໄດ້ໃຫ້ກຽດເຜີຍແຜ່ ຄຳແນະນຳ ເລກທີ 06 ກ່ຽວກັບການອອກບັດລັດຖະກອນ ເພື່ອແນະນໍາໃຫ້ ພະນັກງານ-ລັດຖະກອນ ໄດ້ຮັບຮູ້ ແລະ ເຂົ້າໃຈຢ່າງຈະແຈ້ງ ກ່ຽວກັບມາດຖານເງືອນໄຂ, ຂໍ້ກຳນົດຕ່າງໆ ຂອງຜູ້ທີ່ໄດ້ຮັບ, ຂັ້ນຕອນການນຳໃຊ້ບັດ ແລະ ການປະກອບຂໍ້ມູນໃຫ້ຖືກຕ້ອງຕາມລະບຽບການ.
ການອອກບັດ ພະນັກງານ-ລັດຖະກອນ ແມ່ນເປັນການຢັ້ງຢືນ ແລະ ກວດກາບັນຊີ ຈໍານວນພົນພະນັກງານ-ລັດຖະກອນຜູ້ມີໜ້າ ຫຼື ບໍ່ມີໜ້າຕົວຈິງ ທັງເປັນການປັບປຸງຂໍ້ມູນປະຫວັດລັດຖະ ກອນ ໃຫ້ຖືກຕ້ອງ ແລະ ຫັນການຄຸ້ມຄອງພະນັກງານ-ລັດຖະກອນ ໃຫ້ສອດຄ່ອງຕາມກົດໝາຍ, ລະບຽບການ ແລະ ທັນສະໄໝ ເຮັດໃຫ້ການເບີກຈ່າຍເງິນເດືອນ, ເງິນອຸດໜູນ ແລະ ເງິນນະໂຍບາຍຕ່າງໆຖືກຕ້ອງຕາມຕົວຈິງ. ພ້ອມນີ້, ບັດລັດຖະກອນ ແມ່ນບັດໜຶ່ງ ທີ່ອຳນວຍຄວາມສະດວກໃຫ້ແກ່ຜູ້ນຳໃຊ້ ເພາະສາມາດນຳໃຊ້ ແທນບັດປະກັນສັງຄົມ ແລະ ບັດເອທີເອັມ ໃນບັດດຽວ. ການມອບບັດໃນຄັ້ງນີ້ ມີພະນັກງານ-ລັດຖະກອນ ພະແນກຍຸຕິທໍາ ນະຄອນຫຼວງວຽງຈັນ ຈໍານວນ 68 ຄົນ ແລະ ພະນັກງານ-ລັດຖະກອນ ຫ້ອງການຄຸ້ມຄອງ ແລະ ບໍລິການຕົວເມືອງວຽງຈັນ ຈໍານວນ 50 ຄົນ ໄດ້ຮັບບັດລັດຖະກອນ.


text:
ຝຶກອົບຮົມ “ການເງິນ-ການບັນຊີ ແລະ ທຸລະກໍາທາງທະນາຄານ” ໃຫ້ພະນັກງານພະແນກກວດສອບຄືນການແຈ້ງພາສີ
ປັດຈຸບັນກະຊວງການເງິນ ກໍ່ຄືຢູ່ໃນຂົງເຂດວຽກງານຂະແໜງພາສີ ກຳລັງຂຸ້ນຂ້ຽວຈັດຕັ້ງປະຕິບັດວຽກງານວິຊາສະເພາະໃນການຈັດເກັບລາຍຮັບເຂົ້າງົບປະມານແຫ່ງລັດໃຫ້ບັນລຸຕາມລະດັບຄາດໝາຍ. ພ້ອມກັນນັ້ນ,ຍັງເປັນການສຸ່ມໃສ່ການຈັດຕັ້ງຜັນຂະຫຍາຍວາລະແຫ່ງຊາດ ກ່ຽວກັບການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ.
ສະນັ້ນ, ໃນວັນທີ 11 ຕຸລາ 2021 ຜ່ານມານີ້, ໄດ້ມີການເປີດຊຸກຝຶກອົບຮົມວຽກງານ “ການເງິນ-ການບັນຊີ ແລະ ທຸລະກໍາທາງທະນາຄານ” ໃຫ້ແກ່ພະນັກງານພະແນກກວດສອບຄືນການແຈ້ງພາສີ ກົມພາສີ ກະຊວງການເງິນ,ໂດຍການເປັນປະທານຂອງທ່ານ ສາຍມະໂນລິນ ສິນບັນດິດ ຮອງຫົວໜ້າກົມພາສີ ແລະ ທ່ານ ວັນໄຊ ທອງສີທາວົງ ຮອງຫົວໜ້າກົມບັນຊີ ກະຊວງການເງິນ, ມີຄະນະພະແນກ, ຄະນະຮັບຜິດຊອບຈັດຝຶກອົບຮົມ, ນັກວິທະຍາກອນ, ນັກສຳມະນາກອນເຂົ້າຮ່ວມ.
ສຳລັບຊຸດຝຶກອົບຮົມຫົວຂໍ້: “ການເງິນ-ການບັນຊີ ແລະ ທຸລະກໍາທາງທະນາຄານ” ເປັນການສ້າງຄວາມເຂັ້ມແຂງ, ຍົກລະດັບຄວາມຮູ້ຄວາມສາມາດໃຫ້ເຈົ້າໜ້າທີ່ພາສີກວດສອບຄືນການແຈ້ງພາສີ, ເພື່ອຕອບສະໜອງຕາມຄວາມຮຽກຮ້ອງຕ້ອງການຂອງວຽກງານໄລຍະໃໝ່ ແລະ ເປັນພື້ນຖານໃຫ້ແກ່ການຄຸ້ມຄອງວຽກງານການເງິນ, ການກວດກາພາຍໃນວິສາຫະກິດ ແລະ ການກວດກາຈາກພາຍນອກ, ໃຫ້ມີຄວາມໂປງໃສ, ຖືກຕ້ອງ, ຍຸຕິທຳ, ຊຶ່ງພະນັກງານ-ເຈົ້າໜ້າທີ່ພາສີຢູ່ພະແນກກວດສອບຄືນການແຈ້ງພາສີ, ຕ້ອງໄດ້ເຂົ້າໃຈວຽກງານກວດສອບບັນຊີ ແລະ ສາມາດນຳໃຊ້ເຂົ້າໃນວຽກງານວິຊາສະເພາະຂອງຕົນລວມທັງການກວດສອບຄືນບັນດາຂໍ້ມູນທັງໝົດ ກ່ຽວກັບການແຈ້ງພາສີ, ບັນດາເອກະສານອ້າງອີງການນຳເຂົ້າ-ສົ່ງອອກສິນຄ້າ, ເຄື່ອງຂອງ. ໃນນັ້ນ, ມີຂໍ້ມູນການຊໍາລະສະສາງ, ຂໍ້ມູນດ້ານການເງິນ, ການບັນຊີ ແລະ ອື່ນໆ.
ຊຸດຝຶກອົບຮົມຄັ້ງນີ້,ໃຊ້ເວລາທັງໝົດ 5 ວັນ, ບັນດານັກສຳມະນາກອນ, ໄດ້ຮັບຟັງການເຜີຍແຜ່, ແນະນໍາກ່ຽວກັບລະບົບບັນຊີວິສາຫະກິດ ແລະ ລະບຽບຫຼັກການດ້ານບັນຊີ, ສາລະບານບັນຊີວິສາຫະກິດ, ຫຼັກການບັນຊີຄູ່,ເຕັກນິກການບັນທຶກບັນຊີ, ບັນດາລາຍການເຄື່ອນໄຫວທີ່ເກີດຂຶ້ນ ລວມທັງການສ້າງເອກະສານລາຍງານການເງິນ, ເພື່ອສາມາດຄຸ້ມຄອງຕິດຕາມການນໍາເຂົ້າ-ສົ່ງອອກສິນຄ້າຂອງຫົວໜ່ວຍທຸລະກິດ ແລະ ສາມາດກວດສອບຄືນການປະຕິບັດພັນທະດ້ານພາສີອາກອນຂອງຫົວໜ່ວຍທຸລະກິດ, ສອດຄ່ອງກັບກົດໝາຍ ແລະ ລະບຽບຫຼັກການ.


text:
ໃນວັນທີ 17 ກຸມພາ 2021 ຜ່ານມານີ້, ກອງພັນທະຫານຮາບ 94 ທີ່ຂຶ້ນກັບກອງພົນທີ 4 ໄດ້ຈັດຕັ້ງພິທີເປີດຊຸດອົບຮົມທະຫານໃໝ່ ປີ 2021 ໂດຍການເປັນປະທານຂອງ ສະຫາຍ ພັນໂທ ບຸນທັນ ແກ້ວພູວົງ ຄະນະພັກກອງພົນ, ຫົວໜ້າຫ້ອງເສນາທິການກອງພົນທີ 4, ມີຄະນະພັກ-ຄະນະບັນຊາກົມກອງ, ພະນັກງານ-ນັກຮົບ, ຄູອາຈານຕະຫຼອດຮອດທະຫານໃໝ່ເຂົ້າຮ່ວມຢ່າງພ້ອມພຽງ.
ສະຫາຍ ພັນໂທ ກອງເງີນ ພົມວິລະ ຮອງເລຂາຄະນະພັກຮາກຖານ, ຫົວໜ້າການທະຫານກອງພັນທະຫານຮາບ 94 ທີ່ຂຶ້ນກັບກອງພົນທີ 4 ໄດ້ຂຶ້ນຜ່ານແຜນການອົບຮົມ-ຫັດແອບ ການເມືອງ, ການທະຫານ, ພາລາທິການ-ເຕັກນິກ ເຊີ່ງແບ່ງອອກເປັນ 3 ພາກຄື: ພາກການເມືອງ, ການທະຫານ, ພາລາທິການ-ເຕັກນິກ: ພາກການເມືອງຈະໄດ້ຮຽນກ່ຽວກັບ ຄຸນສົມບັດສິນທຳປະຕິວັດຂອງປະທານໄກສອນ ພົມວິຫານ, ມູນເຊື້ອທາດແທ້ຂອງກອງທັບປະຊາຊົນປະຕິວັດລາວ, ເອກະສານອົບຮົມການເມືອງທະຫານໃໝ່, ພາກການທະຫານຈະໄດ້ຮຽນກ່ຽວກັບ: ຂໍ້ກຳນົດກົດລະບຽບຂອງກອງທັບ, ລະບຽບງົດງາມ, ຫັດກາຍມືເປົ່າ 2 ບົດ 24 ຈັງຫວະ, ຫັດກາຍມີປືນ 1 ບົດ 24 ຈັງຫວະ, ສິລະປະຍຸດ-ຢຸດທະວິທີ ແລະ ອື່ນໆ…ພາກພາລາທິການເຕັກນິກຈະໄດ້ຮຽນກ່ຽວກັບ: ວຽງງານຄຸ້ມຄອງລ້ຽງດູທັບ, ວຽກງານ 4 ປູກ 4 ລ້ຽງ ແລະ 5 ເຕັກນິກການແພດ, ການອົບຮົມຫັດແອບດັງກ່າວແມ່ນຈະດຳເນີນເປັນເວລາ 90 ວັນ ຈຶ່ງຈະສຳເລັດ.
ສະຫາຍ ພັນໂທ ບຸນທັນ ແກ້ວພູວົງ ຄະນະພັກກອງພົນ, ຫົວໜ້າຫ້ອງເສນາທິການກອງພົນທີ 4 ໄດ້ໂອ້ລົມ ແລະ ໄດ້ເໜັ້ນໜັກໃຫ້ ຄະນະພັກ-ຄະນະບັນຊາກົມກອງ, ຄູອາຈານ,ພະນັກງານ-ນັກຮົບ, ຜູ້ທີ່ຮັບຜິດຊອບ ຕະຫຼອດຮອດທະຫານໃໝ່ແຕ່ລະ ສະຫາຍຈົ່ງເພີ່ມທະວີຍົກສູງໜ້າທີ່ການເມືອງຂອງຕົນໃຫ້ສູງຂຶ້ນກວ່າເກົ່າ, ເພີ່ມທະວີຄວາມສາມັກຄີພາຍໃນໝູ່ຄະນະຢ່າງເປັນເອກະພາບຄັກແນ່, ຊີ້ນຳຄູ-ອາຈານໃຫ້ຂຶ້ນຫ້ອງສອນເປັນປົກະຕິຖ່າຍທອດຄວາມຮູ້ຂອງເນື້ອໃນບົດຮຽນຢ່າງເຕັມເມັດເຕັມໜ່ວຍ, ຄວບຄຸມການໄປການມາຢ່າງລະອຽດເພື່ອຫຼີກລ້ຽງບັນຫາທີ່ຈະຕາມມາ, ເອົາໃຈໃສ່ສຶກສາຮໍ່າຮຽນເວລາຄູ-ອາຈານສອນເກັບກຳໃຫ້ໄດ້ທັງພາກທິດສະດີ ແລະ ພາກປະຕິບັດຕົວຈິງຢ່າງສຸດກົກສຸດປາຍເວລາສອບເສັງແຕ່ລະພາກວິຊາໃຫ້ໄດ້ຄະແນເກດດີຕາມຂັ້ນເທີງວາງໄວ້.


text:
ທ່ານ ຄໍາຫລ້າ ແກ້ວວັນສອນ ເລຂາໜ່ວຍພັກ ຫົວໜ້າພະແນກ ຍຸຕິທໍາແຂວງ ອັດຕະປື ໄດ້ໃຫ້ສຳພາດຕໍ່ນັກຂ່າວແຂວງ ເນື່ອງໃນໂອກາດສະເຫລີມສະຫລອງວັນລັດຖະທຳມະນູນ ຄົບຮອບ 30 ປີ (15 ສິງຫາ 1991-15 ສິງຫາ 2021) ວ່າ: ລັດຖະທໍາມະນູນ ແມ່ນກົດໝາຍ ພື້ນຖານຂອງຊາດ ທີ່ສະແດງເຖິງເຈດຈຳນົງຂອງປະຊາຊົນລາວບັນດາເຜົ່າ, ກຳນົດລະບອບການເມືອງ, ເສດຖະກິດ, ວັດທະນະທໍາ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ, ສິດ ແລະ ພັນທະພື້ນຖານ ຂອງພົນລະເມືອງ, ຫລັກການຈັດຕັ້ງ ແລະ ການເຄື່ອນໄຫວຂອງກົງຈັກລັດແຫ່ງ ສປປ ລາວ. ເພາະມັນຈະເປັນສິ່ງທີ່ເອກອ້າງໃຫ້ສາກົນຮັບຮູ້ກ່ຽວກັບການມີເອກະລາດ, ອຳນາດອະທິປະໄຕ ຂອງປະຊາ ຊົນລາວ ກໍຄືເຄື່ອງມືທີ່ສໍາຄັນໃນການປົກປ້ອງສິດ ແລະ ຜົນປະໂຫຍດຂອງພົນລະເມືອງ.
ຕະຫລອດໄລຍະ 30 ປີ ຜ່ານມາ ທີ່ໄດ້ປະກາດໃຊ້ລັດຖະທຳມະນູນ, ການຈັດຕັ້ງປະຕິບັດລັດຖະທຳມະນູນ ແລະ ກົດໝາຍ ເຫັນວ່າ ແຂວງພວກເຮົາໄດ້ເອົາໃຈໃສ່ໃນການຄຸ້ມຄອງລັດ, ຄຸ້ມຄອງສັງຄົມດ້ວຍກົດໝາຍ ເຫັນວ່າສະຕິກົດໝາຍຂອງພົນລະເມືອງໄດ້ຮັບການພັດທະນາເປັນກ້າວໆ ລະບອບປະຊາ ທິປະໄຕ ປະຊາຊົນ ໄດ້ຮັບປະກັນດ້ວຍລັດຖະທຳມະນູນ ແລະ ກົດໝາຍ, ອົງການຈັດຕັ້ງຂອງພັກ, ຂອງລັດ, ອົງການຈັດຕັ້ງສັງຄົມ, ພະນັກງານ-ລັດຖະກອນ ແລະ ພົນລະເມືອງທຸກຄົນ ແມ່ນໄດ້ຢູ່ພາຍໃຕ້ລັດ ຖະທຳມະນູນ ແລະ ກົດໝາຍ, ທຸກຄົນມີຄວາມ ສະເໝີພາບຕໍ່ໜ້າກົດໝາຍ, ມີສະຖຽນລະພາບທາງດ້ານການເມືອງ, ສັງຄົມມີຄວາມສະຫງົບ, ປອດໄພ, ເສດຖະກິດມີການຂະຫຍາຍຕົວ, ຄວາມທຸກຍາກຂອງປະຊາຊົນໄດ້ຮັບການແກ້ໄຂເປັນກ້າວໆ, ນີ້ມັນລ້ວນແຕ່ແມ່ນໝາກຜົນທີ່ມາຈາກສະຕິເຄົາລົບ ແລະ ປະຕິ ບັດກົດໝາຍ ນັບມື້ດີຂຶ້ນ ຖ້າທຽບໃສ່ໄລຍະຜ່ານມາ ທີ່ຍັງບໍ່ທັນມີລັດຖະທະມະນູນ ແລະ ກົດໝາຍ.
ມາຮອດປັດຈຸບັນ ໄດ້ມີກົດໝາຍທີ່ຮັບຮອງ ແລະ ປະກາດໃຊ້ແລ້ວ 151 ກ່ວາສະບັບ ໃນນີ້ມີກົດໝາຍໃນຂົງເຂດຍຸຕິທຳ 10 ກວ່າສະບັບ ເພື່ອຜັນຂະຫຍາຍມະຕິ 11 ຂອງສູນກາງພັກ ທີ່ຫັນເອົາການຄຸ້ມຄອງລັດ-ຄຸ້ມຄອງສັງຄົມດ້ວຍລະບຽບກົດໝາຍ ພະແນກຍຸຕິທຳແຂວງ ໃນນາມເປັນ ເສນາທິການໃຫ້ແກ່ອົງການປົກຄອງແຂວງ, ເປັນຜູ້ຜັນຂະຫຍາຍ ແລະ ໂຄສະນາເຜີຍແຜ່ກົດໝາຍ ແລະ ປະເມີນຜົນການບັງຄັບໃຊ້ກົດໝາຍ, ຂະແໜງຍຸຕິທຳພວກເຮົາ ໄດ້ຖືເອົາການສ້າງສະຕິເຄົາລົບກົດໝາຍ ດ້ວຍການໂຄສະນາເຜີຍແຜ່ກົດໝາຍ ແລະ ນິຕິກຳຈຳນວນໜຶ່ງ ທີ່ກ່ຽວຂ້ອງຂອງຂະແໜງການຕົນ, ສືກສາອົບຮົມ, ປຸກລະດົມສັງຄົມໃຫ້ສະຕິເຄົາລົບ ແລະ ປະຕິບັດກົດໝາຍໃຫ້ທ້ອງຖິ່ນຢ່າງທົ່ວເຖິງ ດ້ວຍຫລາຍຮູບການ ເປັນຕົ້ນໂຄສະນາທາງປາກເປົ່າ,ໂຄສະນາຜ່ານສື່ຕ່າງໆ, ໃຫ້ຄຳປືກສາທາງດ້ານກົດໝາຍໂດບໍ່ຄິດຄ່າເຮັດໃຫ້ປະຊາຊົນບັນດາ ເຜົ່າເຂົ້າເຖິງວຽກງານກົດໝາຍ ແລະ ຍຸຕິທຳ, ສ້າງຄອບຄົວ ແລະ ບ້ານແບບ ຢ່າງປະຕິບັດກົດໝາຍ ເພື່ອຈັດຕັ້ງ ແລະ ເຄື່ອນໄຫວສ້າງສະຕິເຄົາລົບ ແລະ ປະຕິບັດລັດຖະທຳມະນູນ, ກົດໝາຍ ແລະ ລະບຽບຂອງບ້ານ ໃຫ້ແກ່ສະມາຊິກຄອບຄົວ ແລະ ປະຊາຊົນບັນດາເຜົ່າພາຍໃນບ້ານ, ໄດ້ສ້າງຄະນະແກ້ໄຂຂໍ້ຂັດແຍ່ງຂັ້ນບ້ານ ສຳເລັດ 100% ໃນທົ່ວແຂວງ. ເພື່ອສະກັດກັ້ນ ແລະ ແກ້ໄຂຂໍ້ຂັດແຍ່ງຕ່າງໆຢູ່ຂັ້ນບ້ານນັບແຕ່ຫົວທີ ດ້ວຍວິທີປານິປານອມກັນ ສາມາດສຶກສາອົບຮົມໃຫ້ປະຊາຊົນພາຍໃນບ້ານ ມີສະຕິເຄົາລົບ ແລະ ປະຕິບັດກົດໝາຍຢ່າງເຂັ້ມງວດ ຮູ້ຈັກນຳ ພາແກ້ໄຂຂໍ້ຂັດແຍ່ງຕ່າງໆ ໃຫ້ບ້ານມີຄວາມສະຫງົບ ແລະ ຍຸຕິທຳ, ໄດ້ສ້າງບຸກຄະລາກອນກົດໝາຍໃຫ້ແກ່ພະນັກງານຫລັກແຫລ່ງຂອງແຂວງ, ຂອງເມືອງ ແລະ ບ້ານ ໂດຍສະເພາະແມ່ນເລັ່ງໃສ່ເພື່ອປັບປຸງແບບແຜນວິທີເຮັດວຽກ ຂອງອຳນາດການປົກຄອງບ້ານດ້ວຍລະບົບອັນເກົ່າເຂົ້າສູ່ລະ ບົບອັນໃໝ່ ແລະ ສອດຄ່ອງກັບກົດໝາຍ, ເພື່ອປະຕິບັດຕາມລັດຖະທຳມະນູນ ມາດຕາ 98 ກ່ຽວກັບການຈັດຕັ້ງປະ ຕິບັດຄຳຕັດສິນຂອງສານ ທີ່ໃຊ້ໄດ້ຢ່າງເດັດຂາດ. ພ້ອມນີ້ ໄດ້ນຳເອົາຄຳສັ່ງ, ຄຳຊີ້ຂາດ, ຄຳຕັດສິນ ແລະ ຄຳພິພາກສາຂອງສານ ທີ່ໃຊ້ໄດ້ຢ່າງເດັດຂາດມາຈັດຕັ້ງປະຕິບັດ ເພື່ອ ຟື້ນຟູສິດ ແລະ ຜົນປະ ໂຫຍດອັນຊອບທຳຂອງບຸກຄົນ, ນິຕິບຸກຄົນ ແລະ ການຈັດຕັ້ງ ເພື່ອຮັບປະກັນໃຫ້ມີຄວາມໂປ່ງໃສ, ວ່ອງ ໄວ ແລະ ຍຸຕິທຳ.
ຢ່າງໃດກໍຕາມ ທ່ານ ຄໍາຫລ້າ ແກ້ວວັນສອນ ຊີ້ໃຫ້ເຫັນວ່າ: ຜ່ານການຈັດຕັ້ງປະຕິບັດລັດຖະທຳມະນູນ ໃນໄລຍະຜ່ານມາ ຍັງມີດ້ານອ່ອນເປັນຕົ້ນ: ການຫັນເອົາລັດຖະທຳມະນູນ ມາເປັນກົດໝາຍ ມີອັນຍັງຊັກຊ້າ ແລະ ບໍ່ທັນເປັນລະບົບຄົບຊຸດກວມເອົາທຸກຂົງເຂດຊີວິດສັງຄົມ; ກົດໝາຍທີ່ປະກາດໃຊ້ແລ້ວມີຂໍ້ກຳນົດຈຳນວນໜຶ່ງ ຍັງບໍ່ທັນສອດຄ່ອງກັບຄວາມຕ້ອງການຕົວຈິງ, ການປະຕິບັດຍັງບໍ່ທັນສັກສິດ ແລະ ເຂັ້ມງວດແທ້. ການໂຄສະນາເຜີຍແຜ່ລັດຖະທຳມະນູນ ແລະ ກົດໝາຍ ເຖິງວ່າໄດ້ເຮັດ ແຕ່ຍັງບໍ່ທັນເລິກເຊິ່ງ, ກ້ວາງຂວາງ, ທົ່ວເຖິງທຸກເປົ້າໝາຍໃນສັງຄົມ. ດ້ານປະກົດການຫຍໍ້ທໍ້ຕ່າງໆ ເປັນຕົ້ນ ການສໍ້ລາດບັງຫລວງ ສວຍໂອກາດລະເມີດກົດໝາຍ ແລະ ສິດເປັນເຈົ້າຂອງພົນລະເມືອງໃນບາງຂົງເຂດ ແລະ ຄວາມບໍ່ຍຸຕິທຳໃນສັງຄົມຍັງແຜ່ຫລາຍ, ບໍ່ທັນໄດ້ຮັບການແກ້ໄຂເຂັ້ມງວດ ແລະ ທັນການເທົ່າທີ່ຄວນ. ສະຕິຕື່ນຕົວເຄົາລົບ ແລະ ປະຕິບັດກົດໝາຍ ຂອງພົນລະເມືອງລາວຈຳນວນໜຶ່ງ ຍັງບໍ່ທັນສູງແທ້, ຍັງມີຫລາຍກໍລະນີຢາກທວງໃຫ້ປະຕິບັດສິດ ແຕ່ພັດຢາກຫລົບຫລີກການປະຕິບັດພັນທະ ຕາມທີ່ໄດ້ກຳນົດໄວ້ໃນລັດຖະທຳມະນູນ. ພະນັກງານ, ສະມາຊິກພັກ ຈຳນວນໜຶ່ງຍັງຂາດຄວາມເປັນແບບຢ່າງນຳໜ້າ ໃນການເຄົາລົບ ແລະ ປະຕິບັດລັດຖະທຳມະນູນ ແລະ ກົດໝາຍ. ຄຽງຄູ່ກັບຜົນງານ ແລະ ຂໍ້ບົກຜ່ອງຂ້າງເທິງນັ້ນ ພວກເຮົາຍັງມີວິທີການແກ້ໄຂຄື: ຕ້ອງເພີ່ມທະວີການໂຄສະນາ, ສຶກສາອົບຮົມ ໃຫ້ພົນລະເມືອງທຸກຄົນຮັບຮູ້ ແລະ ກຳແໜ້ນ ກ່ຽວກັບລັດຖະທຳມະນູນ ແລະ ກົດໝາຍຕ່າງໆ ດ້ວຍຫລາຍຮູບການ, ຫລາຍລະດັບທີ່ແທດເໝາະ, ສ້າງເງື່ອນໄຂໃຫ້ເຂົາເຈົ້າປະ ຕິບັດກົດໝາຍຢ່າງເຂັ້ມງວດ, ຮູ້ນຳໃຊ້ກົດໝາຍເພື່ອປົກປ້ອງສິດຜົນປະໂຫຍດອັນຊອບທຳ ແລະ ປະຕິບັດພັນທະຂອງຕົນຢ່າງຖືກຕ້ອງ, ສຶກສາອົບຮົມໃຫ້ທຸກຄົນຮູ້ດຳລົງຊີວິດ ແລະ ເຮັດວຽກຕາມກົດ ໝາຍໃຫ້ຫລາຍຂຶ້ນ. ສ້າງສະຕິເຄົາລົບລັດຖະທຳມະນູນ ແລະ ກົດໝາຍ, ເຮັດໃຫ້ທຸກຄົນເຄົາລົບ, ຮັບຮູ້ຢ່າງຖືກຕ້ອງກ່ຽວກັບທາດແທ້, ພາລະບົດບາດ ຂອງລັດຖະທຳມະນູນ ແລະ ກົດໝາຍ, ສ້າງຄວາມເຊື່ອໝັ້ນຕໍ່ກົດໝາຍ ແລະ ຕື່ນຕົວປະຕິບັດກົດໝາຍ, ອົງການໄອຍະການປະຊາຊົນ, ສານ ປະຊາຊົນ ແລະ ເຈົ້າໜ້າທີ່ສືບສວນ-ສອບສວນຂັ້ນຕ່າງໆ ເຊິ່ງເປັນຜູ້ປົກປ້ອງຄວາມເປັນທຳ ຕ້ອງດຳເນີນງານດ້ວຍຄວາມສຸຂຸມຮອບຄອບ, ທ່ຽງທຳ ເພື່ອປົກປ້ອງຄວາມຍຸຕິທຳ, ປົກປ້ອງຜົນປະໂຫຍດອັນຊອບທຳຂອງລັດ ແລະ ພົນ ລະເມືອງ ໂດຍຍຶດໝັ້ນໃນທິດນຳທີ່ວ່າ: ຜູ້ກະທຳຜິດຕ້ອງ ຖືກລົງໂທດຕາມກົດໝາຍ, ຜູ້ບໍ່ກະທຳຜິດແມ່ນບໍ່ຖືກລົງໂທດ. ຕ້ອງຍົກສູງຄວາມເປັນແບບຢ່າງ ຂອງພະນັກງານ, ສະມາຊິກພັກໃນການເຄົາລົບ ແລະ ປະຕິບັດກົດໝາຍ ຂອງລັດ, ຄະນະພັກອຳນາດການປົກຄອງທຸກຂັ້ນ ແລະ ສະມາຊິກພັກແຕ່ລະຄົນຕ້ອງໄດ້ຮັບຮູ້ແຈ້ງຄວາມຮັບຜິດ ຊອບຂອງຕົນ ໃນການປະຕິບັດແນວທາງ ຂອງພັກ ແລະ ກົດໝາຍ ຂອງລັດຢ່າງເຂັ້ມງວດ.
ເນື້ອໃນ: ຂປລ


text:
ມັນແມ່ນຄວາມເສົ້າສະຫລົດໃຈທີ່ສຸດທີ່ພວກເຮົາປະກາດການເສຍຊີວິດຂອງເພື່ອນທີ່ຮັກແລະເພື່ອນຮ່ວມງານຂອງພວກເຮົາ, Gary Wilson. ລາວໄດ້ເສຍຊີວິດໄປໃນວັນທີ 20 ເດືອນພຶດສະພາປີ 2021 ເນື່ອງຈາກມີອາການແຊກຊ້ອນຍ້ອນພະຍາດຂອງນາງ Lyme. ລາວປະໄວ້ທາງຫລັງຂອງພັນລະຍາຂອງລາວ Marnia, ລູກຊາຍ Arion ແລະເພື່ອນ canine, Smokey. ການປ່ອຍຂ່າວຢູ່ທີ່ນີ້: ນັກຂຽນທີ່ຂາຍດີທີ່ສຸດຂອງ Your Brain on Porn, Gary Wilson, ໄດ້ເສຍຊີວິດໄປແລ້ວ
ນອກ ເໜືອ ຈາກການເປັນພຽງ ໜຶ່ງ ໃນບັນດາບຸກຄົນທີ່ມີຄວາມຄິດ, ສະຫຼາດແລະເປັນຕາຢ້ານທີ່ພວກເຮົາເຄີຍຮູ້ມາແລ້ວ, Gary ແມ່ນພິເສດ ສຳ ລັບພວກເຮົາເພາະວ່າວຽກງານຂອງລາວແມ່ນແຮງບັນດານໃຈເພື່ອການກຸສົນຂອງພວກເຮົາ The Reward Foundation. ພວກເຮົາໄດ້ຮັບແຮງຈູງໃຈຈາກການສົນທະນາ TEDx ທີ່ນິຍົມຂອງລາວ“ການທົດລອງ Porn ທີ່ຍິ່ງໃຫຍ່” ໃນປີ 2012, ປະຈຸບັນມີຫລາຍກວ່າ 14 ລ້ານວິວ, ວ່າພວກເຮົາຕ້ອງການທີ່ຈະເຜີຍແຜ່ຄວາມຮູ້ແລະຫວັງວ່າຜົນງານຂອງລາວໄດ້ ນຳ ມາສູ່ຜູ້ທີ່ ກຳ ລັງປະສົບຄວາມຮູ້ໂດຍບໍ່ຮູ້ຕົວຫຼືບໍ່ຮູ້ຕົວກັບການໃຊ້ຮູບພາບລາມົກທີ່ມີປັນຫາ. ລາວເປັນຄົນຄິດຕົ້ນສະບັບແລະເປັນຄົນເຮັດວຽກ ໜັກ. ສິ່ງທີ່ສຸດ, ລາວເປັນຜູ້ປ້ອງກັນຄວາມກ້າຫານຂອງຄວາມຈິງທາງວິທະຍາສາດໃນການປະເຊີນ ໜ້າ ກັບການຄັດຄ້ານຈາກວາລະສານພັດລົມທີ່ປະຕິເສດຜົນກະທົບຂອງຄອມໂປ້ໃນສະ ໝອງ.
ອາຈານແລະນັກຄົ້ນຄວ້າທີ່ມີພອນສະຫວັນ
Gary ແມ່ນເຈົ້າ ໜ້າ ທີ່ຄົ້ນຄວ້າກຽດຕິຍົດຂອງພວກເຮົາ. ລາວແມ່ນຜູ້ຂຽນຮ່ວມກັບແພດ ໝໍ ຂອງສະຫະລັດອາເມລິກາ 7 ຄົນໃນກອງປະຊຸມ ສຳ ມະນາ“ຮູບພາບລາມົກທາງອິນເຕີເນັດເຮັດໃຫ້ການອອກ ກຳ ລັງກາຍທາງເພດບໍ? ການທົບທວນຄືນກັບບົດລາຍງານທາງດ້ານການຊ່ວຍ”. ເອກະສານດັ່ງກ່າວໄດ້ມີທັດສະນະຫຼາຍກ່ວາເຈ້ຍອື່ນໆໃນປະຫວັດສາດຂອງວາລະສານທີ່ມີຊື່ສຽງ, Behavioral Science. ພຣະອົງຍັງແມ່ນຜູ້ຂຽນຂອງການກ່າວເຖິງສູງ“ລົບລ້າງການ ນຳ ໃຊ້ຮູບພາບລາມົກອິນເຕີເນັດ ຊຳ ເຮື້ອເພື່ອເປີດເຜີຍຜົນສະທ້ອນຂອງມັນ (ປີ 2016). ໃນຖານະເປັນຄູສອນທີ່ມີພອນສະຫວັນທີ່ມີຄວາມຮູ້ສຶກຕະຫລົກ, ລາວເຕັມໃຈໃຫ້ເວລາຂອງລາວເພື່ອຊ່ວຍພວກເຮົາໃນການ ນຳ ສະ ເໜີ ແລະບົດຮຽນຕ່າງໆ. ລາວໄດ້ຊ່ວຍທຸກຄົນທີ່ສະແຫວງຫາຄວາມຊ່ວຍເຫຼືອຈາກລາວ. ລາວຈະພາດຢ່າງເລິກເຊິ່ງ.
Gary ເປັນຄົນທໍາອິດທີ່ໄດ້ດຶງດູດຄວາມສົນໃຈຢ່າງເປີດເຜີຍຕໍ່ກັບລັກສະນະການເສບຕິດຂອງຮູບພາບລາມົກທາງອິນເຕີເນັດ. ລາວໄດ້ເຮັດໃນການສົນທະນາ TEDx ໃນປີ 2012. ເຕັກໂນໂລຍີແລະການເຂົ້າເຖິງຮູບພາບລາມົກໄດ້ພັດທະນາຢູ່ໃນຈັງຫວະທີ່ວຸ່ນວາຍໃນປີທີ່ແຊກແຊງ. ໃນເວລາດຽວກັນຮູບພາບລາມົກໄດ້ລັກເອົາຜູ້ຄົນນັບມື້ນັບຫຼາຍຂຶ້ນ. ໃນບັນດາອັດຕາການໃຊ້ຄວາມຜິດປົກກະຕິທາງເພດຂອງຜູ້ຊົມໃຊ້ໂປແກມເບິ່ງຮູບພາບລາມົກໄດ້ເພີ່ມຂຶ້ນຢ່າງຕໍ່ເນື່ອງເປັນປີ. ການເພີ່ມຂຶ້ນນີ້ໄດ້ເກີດຂຶ້ນຄຽງຄູ່ກັບການຫຼຸດລົງທາງເພດແລະຄວາມເພິ່ງພໍໃຈທາງເພດກັບຄູ່ຮ່ວມງານຕົວຈິງ.
Your Brain on Porn
ສິ່ງດັ່ງກ່າວແມ່ນຄວາມນິຍົມຂອງການສົນທະນາ TEDx ທີ່ Gary ໄດ້ຮັບການຊຸກຍູ້ຈາກຫລາຍໆຄົນໃຫ້ປັບປຸງມັນໃນຮູບແບບປື້ມ. ສິ່ງນີ້ໄດ້ກາຍເປັນ“ ສະ ໝອງ ຂອງທ່ານກ່ຽວກັບຮູບພາບລາມົກ - ອິນເຕີເນັດຮູບພາບລາມົກແລະວິທະຍາສາດຂອງສິ່ງເສບຕິດທີ່ ກຳ ລັງເກີດຂື້ນ”. ມັນແມ່ນປື້ມທີ່ຂາຍດີທີ່ສຸດໃນ ໝວດ ໝູ່ ຂອງມັນໃນ Amazon. ສະບັບທີສອງແມ່ນເວົ້າເຖິງຄວາມຜິດປົກກະຕິກ່ຽວກັບພຶດຕິ ກຳ ທາງເພດ. ປະຈຸບັນອົງການອະນາໄມໂລກໄດ້ລວມເອົາ CSBD ເປັນໂຣກຄວບຄຸມການກະຕຸ້ນໃນການແບ່ງປະເພດພະຍາດສາກົນ (ICD-11). ນັກຄົ້ນຄວ້າຊັ້ນ ນຳ ແລະແພດ ໝໍ ກໍ່ໄດ້ພິຈາລະນາເຖິງຂອບເຂດທີ່ປະເພດແລະຮູບແບບຂອງການໃຊ້ຮູບພາບລາມົກສາມາດຖືກຈັດປະເພດເປັນ "ຄວາມຜິດປົກກະຕິທີ່ລະບຸໄວ້ອື່ນໆຍ້ອນພຶດຕິ ກຳ ເສບຕິດ" ໃນ ICD-11. ບໍ່ດົນມານີ້ ຂໍ້ມູນດ້ານຊີວະວິທະຍາ ແນະ ນຳ ວ່າການໃຊ້ຮູບພາບລາມົກແລະພຶດຕິ ກຳ ທາງເພດທີ່ບີບບັງຄັບອາດຖືກຈັດປະເພດໃຫ້ເປັນສິ່ງເສບຕິດທີ່ດີທີ່ສຸດຫຼາຍກວ່າການຄວບຄຸມຄວາມຜິດປົກກະຕິ. ສະນັ້ນ Gary ເວົ້າຖືກແລະມີສະຕິທີ່ສຸດໃນການຄາດຄະເນຂອງລາວກ່ຽວກັບຜົນກະທົບຂອງຮູບພາບລາມົກ.
ປື້ມຂອງລາວມີໃຫ້ບໍລິການເປັນສະບັບທີສອງແລ້ວໃນປື້ມເອກະສານ, Kindle ແລະເປັນປື້ມອີເລັກໂທຣນິກ. ປື້ມເຫຼັ້ມນີ້ແມ່ນມີຢູ່ເຢຍລະມັນ, ໂຮນລັງ, ອາຫລັບ, ຮັງກາຣີ, ຍີ່ປຸ່ນ, ຣັດເຊຍ. ຫລາຍພາສາອື່ນໆແມ່ນຢູ່ໃນແຜນການ.
ອະນຸສອນ
ລູກຊາຍຂອງລາວ Arion ກຳ ລັງສ້າງເວບໄຊທ໌ທີ່ລະລຶກ. ທ່ານສາມາດອ່ານ ຄຳ ເຫັນຢູ່ນີ້: ຄວາມຄິດເຫັນ. ແລະສົ່ງຂອງທ່ານຢູ່ບ່ອນນີ້, ຖ້າທ່ານຕ້ອງການ: ຊີວິດຂອງ Gary Wilson. ສ່ວນ ຄຳ ເຫັນຂອງບົດບັນທຶກຄວາມຊົງ ຈຳ ແມ່ນເປັນພະຍານຫຼັກຖານທີ່ແທ້ຈິງຂອງຊີວິດຂອງລາວທີ່ລາວໄດ້ ສຳ ພັດໃນທາງບວກ. ປະຊາຊົນຈໍານວນຫຼາຍໄດ້ກ່າວວ່າລາວຮູ້ຫນັງສືໄດ້ຊ່ວຍຊີວິດພວກເຂົາ.
ວຽກງານຂອງລາວຈະ ດຳ ລົງຊີວິດໂດຍຜ່ານພວກເຮົາແລະອີກຫລາຍໆຄົນທີ່ເປັນສ່ວນ ໜຶ່ງ ຂອງກອງທັບຂອງປະຊາຊົນທີ່ ກຳ ລັງເຕີບໃຫຍ່ຂື້ນໃນການຮັບຮູ້ສິ່ງທີ່ສ້າງຄວາມເສຍຫາຍທີ່ບໍ່ໄດ້ແຈ້ງ, ການໃຊ້ຮູບພາບລາມົກແບບ ທຳ ມະດາສາມາດ ນຳ ມາສູ່. ຜົນງານຂອງລາວ ນຳ ຄວາມຫວັງໃຫ້ຄົນນັບພັນໆຄົນທີ່ ກຳ ລັງປະສົບກັບຄວາມຮູ້ວ່າ, ໂດຍການ ກຳ ຈັດຄອມພິວເຕີ້ອອກຈາກຊີວິດ, ພວກເຂົາບໍ່ພຽງແຕ່ສາມາດຮັກສາສະ ໝອງ ຂອງພວກເຂົາໄດ້, ແຕ່ຍັງເຮັດໃຫ້ຊີວິດຂອງພວກເຂົາຢູ່ໃນສະພາບທີ່ດີຂື້ນກວ່າທີ່ເຄີຍມີມາ. ຂອບໃຈ, Gary. ທ່ານແມ່ນວິລະຊົນໃນຍຸກສະ ໄໝ ໃໝ່ ທີ່ແທ້ຈິງ. ພວກເຮົາຮັກເຈົ້າ.
ແບ່ງປັນບົດຄວາມນີ້


text:
ວັນທີ 13 ມັງກອນ, ຢູ່ຮ່າໂນ້ຍ, ສະຫະພັນບັນດາອົງການມິດຕະພາບ ຫວຽດນາມ (VUFO) ໄດ້ຈັດຕັ້ງກອງປະຊຸມຄະນະປະຈຳ VUFO ຄັ້ງທີ II ຊຸດທີ VI (2019 - 2024). ທີ່ກອງປະຊຸມ, ບັນດາສະມາຊິກຄະນະປະຈຳຄະນະປະທານໄດ້ປຶກສາຫາລືກ່ຽວກັບທິດທາງການປະຕິບັດງານໃນປີ 2021 ແລະ ຄາດຄະເນວ່າການຜັນແປຂອງໂລກລະບາດໂຄວິດ - 19 ຍັງສັບສົນໃນປີ 2021, ໂດຍສ້າງສິ່ງທ້າທາຍອັນຍິ່ງໃຫຍ່ ແຕ່ກໍ່ສ້າງກາລະໂອກາດຖ້າຫາກວ່າ ການເຄື່ອນໄຫວທູດປະຊາຊົນຮູ້ຫັນຄວາມສ່ຽງກາຍເປັນອາລະໂອກາດ, ຍົກສູງກຳລັງຄວາມສາມາດ, ອິດທິພົນຊື່ສຽງຂອງ ຫວຽດນາມ.
ເຂົ້າຮ່ວມກອງປະຊຸມ ມີທ່ານນາງ ຫງວຽນເຟືອງງາ ເລຂາຄະນະພັກ, ປະທານ VUFO,ທ່ານ ຟານແອັງເຊີນ ຮອງປະທານ ເລຂາທິການໃຫຍ່ VUFO ແລະ ບັນດາກຳມະການຄະນະປະຈຳຄະນະປະທານ VUFO, ຜູ້ຕາງໜ້າບາງກະຊວງ, ຂະແໜງການຂັ້ນສູງການ.
ຕາມຮ່າງບົດລາຍງານສະຫຼຸບວຽກງານປີ 2020, ຜັນຂະຫຍາຍໜ້າທີ່ວຽກງານປີ 2021, ປີ 2020 ເຖິງວ່າຖືຜົນກະທົບຈາກໂລກລະບາດໂຄວິດ - 19 ກໍ່ຕາມ ແຕ່ VUFO ໄດ້ຜັນຂະຫຍາຍບັນດາການເຄື່ອນໄຫວທາງການທູດ ດ້ວຍບັນດາຮູບການທີ່ເໝາະສົມນັບທັງອອນລາຍ ແລະ ໂດຍກົງ. ບາງການເຄື່ອນໄຫວພົ້ນເດັ່ນແມ່ນ: “ພົບປະມິດຕະພາບຕ້ອນຮັບປີຊວດ 2020” ໂດຍມີການເຂົ້າຮ່ວມຂອງຜູ້ແທນ 300 ຄົນທັງຢູ່ພາຍໃນ ແລະ ຕ່າງປະເທດ, ເວທີປາໄສປະຊາຊົນ ອາຊຽນ 2020 ທາງອອນລາຍ ແລະ ໂດຍກົງ ດ້ວຍການເຂົ້າຮ່ວມຂອງ ຜູ້ແທນສາກົນ ເກືອບ 1000 ຄົນ ແລະ ກອງປະຊຸມ 23 ຄັ້ງ ກ່ຽວກັບ 11 ຫົວຂໍ້, ພິທີສະເຫຼີມສະຫຼອງ 70 ປີແຫ່ງມູນເຊື້ອ (17 ພະຈິກ 1950 – 17 ພະຈິກ 2020), ຕ້ອນຮັບຫຼຽນໄຊໂຮ່ຈີມີນຄັ້ງທີ 2 ແລະ ກອງປະຊຸມໃຫຍ່ແຂ່ງຂັນຮັກຊາດຄັ້ງທີ IV…
ແລະກໍ່ໃນປີ 2020, VUFO ໄດ້ຈັດຕັ້ງສຳເລັດຫຼາຍເຫດການ ການເມືອງທາງການທູດຄື: ພິທີສະເຫຼີມສະຫຼອງ 70 ປີແຫ່ງການພົວພັນທາງການທູດ ລະຫວ່າງ ຫວຽດນາມ - ຈີນ, ສະເຫຼີມສະຫຼອງ 70 ປີແຫ່ງວັນມູນເຊື້ອສະມາຄົມມິດຕະພາບ ຫວຽດນາມ - ໂລວຽດ/ຫວຽດນາມ - ສະຫະພັນ ລັດເຊຍ, ພິທີສະເຫຼີມສະຫຼອງ 25 ປີແຫ່ງວັນສ້າງຕັ້ງການພົວພັນລະຫວ່າງ ຫວຽດນາມ - ອາເມລິກາ, ພິທີສະເຫຼີມສະຫຼອງ 60 ປີແຫ່ງການສ້າງຕັ້ງການພົວພັນທາງການທູດ ລະຫວ່າງ ຫວຽດນາມ - ກູບາ…
ຕີລາຄາລວມກ່ຽວກັບວຽກງານທາງການທູດປະຊາຊົນໃນປີ 2020, ບັນດາກຳມະການຄະນະປະຈຳຄະນະປະທານໄດ້ເຫັນດີເປັນເອກະພາບເຖິງວ່າຖືກຜົນສະທ້ອນຈາກໂລກລະບາດ ໂຄວິດ - 19, ແຕ່ VUFO ໄດ້ເປັນເຈົ້າການ, ຂະຫຍັນຂັນເຄື່ອນ, ປະດິດຄິດສ້າງ ຫັນເປັນທິດ, ຮັກສາການຕິດຕໍພົວພັນ, ດຳເນີນການເຄື່ອນໄຫວທາງການທູດປະຊາຊົນດ້ວຍວິທີການທາງອອນລາຍ ແລະ ແບ່ງປັນຂໍ້ມູນຂ່າວສານກ່ຽວກັບສະພາບການໂລກລະບາດ ແລະ ຜົນສຳເລັດ ຂອງ ຫວຽດນາມໃນການປ້ອງກັນສະກັດກັ້ນໂລກລະບາດໂຄວິດ - 19 ເປັນປະຈຳ. VUFO ໄດ້ໜູນຊ່ວຍເພື່ອນມິດຄູ່ຮ່ວມມືປ້ອງກັນ, ສະກັດກັ້ນໂລກລະບາດໂຄວິດ - 19 ຢ່າງເປັນທາງການ. ບັນດາການເຄື່ອນໄຫວການທູດປະຊາຊົນໄດ້ປະກອບສ່ວນເຂົ້າການສົ່ງສານຂໍ້ມູນຂ່າວສານ ກ່ຽວກັບມະນຸດ, ວັດທະນະທຳ ຫວຽດນາມ, ນະໂຍບາຍມະນຸດສະທຳ ຂອງພັກ, ລັດ, ລະບົບບຸລິມະສິດຂອງ ຫວຽດນາມ, ເພີ່ມທະວີການພົວພັນມິດຕະພາບ ແລະ ການພົວພັນຮ່ວມມືລະຫວ່າງປະຊາຊົນ ຫວຽດນາມ ກັບບັນດາປະເທດໃນໂລກ.
ບຸນຄົງ


text:
ສະເຫຼີມສະຫຼອງ 45 ປີ ແຫ່ງວັນສ້າງຕັ້ງການພົວພັນທາງການທູດຫວຽດນາມ - ມາເລເຊຍ
ການພົວພັນລະຫວ່າງມາເລເຊຍ ແລະ ຫວຽດນາມໄດ້ນຳມາເຊິ່ງຜົນປະໂຫຍດບໍ່ພຽງແຕ່ໃຫ້ແກ່ສອງປະເທດເທົ່ານັ້ນ ຫາກນັບທັງນຳຜົນປະໂຫຍດມາໃຫ້ອາຊຽນອີກດ້ວຍ
ທ່ານລັດຖະມົນຕີ, ຫົວໜ້າຫ້ອງວ່າການລັດຖະບານ ມາເລເຊຍ Shahidan Bin Kassim ແລະ ທ່ານເອກອັກຄະລັດຖະທູດຫວຽດນາມປະຈຳມາເລເຊຍ ເລກຸຍກິງ (ພາບ: Vietnam+)
ຕອນຄ່ຳວັນທີ 26 ມີນາ, ຢູ່ນະຄອນຫຼວງ ກົວລາລຳເບີ ມາໄລເຊຍ ໄດ້ດຳເນີນພິທີສະເຫຼີມສະຫຼອງ 45 ປີ ແຫ່ງວັນສ້າງຕັ້ງການພົວພັນທາງການທູດລະຫວ່າງ ຫວຽດນາມ - ມາເລເຊຍ (ວັນທີ 30/03/1973 – 30/03/2018). ກ່າວຄຳເຫັນທີ່ພິທີໄຂ, ທ່ານເອກອັກຄະລັດຖະທູດຫວຽດນາມປະຈຳມາໄລເຊຍ ເລກຸຍກິງ ໄດ້ສະແດງຄວາມປິຕິຊົມຊື່ນຕໍ່ບັນດາໝາກຜົນອັນໃຫຍ່ຫຼວງ ຊຶ່ງສອງປະເທດບັນລຸໄດ້ໃນຕະຫຼອດ 45 ປີ ແຫ່ງການສ້າງຕັ້ງການພົວພັນທາງການທູດ. ບັນດາໝາກຜົນນັ້ນໄດ້ສະແດງໃຫ້ເຫັນໃນທຸກຂົງເຂດ, ນັບແຕ່ດ້ານການເມືອງ - ການຕ່າງປະເທດ, ການປ້ອງກັນຊາດ -ປ້ອງກັນຄວາມສະຫງົບ, ເສດຖະກິດ ຕະຫຼອດຮອດການສຶກສາ, ວັດທະນະທຳ, ການທ່ອງທ່ຽວ ແລະ ອື່ນໆ. ທ່ານລັດຖະມົນຕີ, ຫົວໜ້າຫ້ອງວ່າການລັດຖະບານ ມາເລເຊຍ Shahidan Bin Kassim, ທ່ານຮອງເລຂາທິການໃຫຍ່ ກະຊວງການຕ່າງປະເທດ ມາເລເຊຍ Nushirwan Zainal Abidin ຖືວ່າ ການພົວພັນລະຫວ່າງມາເລເຊຍ ແລະ ຫວຽດນາມໄດ້ນຳມາເຊິ່ງຜົນປະໂຫຍດບໍ່ພຽງແຕ່ໃຫ້ແກ່ສອງປະເທດເທົ່ານັ້ນ ຫາກນັບທັງນຳຜົນປະໂຫຍດມາໃຫ້ອາຊຽນອີກດ້ວຍ. ປັດຈຸບັນ, ສອງປະເທດ ຍັງມີຄວາມສາມາດບົ່ມຊ້ອນຫຼາຍຢ່າງເພື່ອພັດທະນາການຮ່ວມມືຮອບດ້ານ. ຕາງໜ້າຝ່າຍ ມາເລເຊຍ ເຊື່ອໝັ້ນວ່າ ໃນໄລຍະຈະມາເຖິງ ການພົວພັນລະຫວ່າງສອງຝ່າຍຈະສືບຕໍ່ພັດທະນາດີຂຶ້ນ, ນຳມາເຊິ່ງຜົນປະໂຫຍດໃຫ້ແກ່ປະຊາຊົນສອງຊາດ ແລະ ປະກອບສ່ວນເຂົ້າໃນວຽກງານການປັບປຸງສັນຕິພາບ, ສະຖຽນນະພາບ ແລະ ວັດທະນາຖາວອນຢູ່ພາກພື້ນກໍຄືໃນທົ່ວໂລກ.
(ແຫຼ່ງຄັດຈາກ VOV)


text:
ການແກ້ໄຂບັນຫາ IoT ສຸດທ້າຍຂອງ OWON ໃຫ້ SPIDEXTM ຊ່ວຍໃຫ້ຄູ່ຮ່ວມງານສ້າງແລະຮັກສາລະບົບນິເວດຊອບແວຂອງຕົນເອງຈາກການຂູດຢູ່ເທິງສຸດຂອງເວທີ IoT ທີ່ມີຢູ່ຂອງ OWON (ຟັງສ່ວນຕົວ + ປະຕູສະມາດໂຟນ + ອຸປະກອນອ້ອມຂ້າງ), ແລະປັບແຕ່ງລະບົບຂອງພວກເຂົາດ້ວຍລັກສະນະທີ່ເປັນເອກະລັກແລະຜູ້ໃຊ້ ປະສົບການ ສຳ ລັບການສະ ໝັກ ຕ່າງໆ. ດັ່ງນັ້ນ, ປະຢັດຢ່າງຫຼວງຫຼາຍຕໍ່ຄວາມພະຍາຍາມແລະການລົງທືນຂອງພວກເຂົາໃນການສ້າງຮາດແວ, ການຂຸດຄົ້ນເຕັກໂນໂລຢີ Local-Area-Network, ໃນຂະນະທີ່ຍັງໃຫ້ພວກເຂົາມີຄວາມຍືດຫຍຸ່ນສູງສຸດໃນການອອກແບບລະບົບຕາມຄວາມຕ້ອງການຂອງໂຄງການ. ຄູ່ຮ່ວມງານຂອງ OWON ສາມາດເລືອກຕົວເລືອກ TWO ໃນການອອກແບບໂປແກຼມ cloud server ຂອງພວກເຂົາເອງ, ຫຼືລວມເອົາວິທີແກ້ໄຂຂອງ OWON ເຂົ້າໃນລະບົບທີ່ມີຢູ່ແລ້ວຂອງພວກເຂົາ, ແລະອອກແບບຕື່ມອີກດ້ວຍໂປແກຼມຊັ້ນໂປຼແກຼມຂອງພວກເຂົາ, ເຊັ່ນວ່າ APP APP ແລະ dashboard PC.
• OWON ຈະໄດ້ຮັບການຍົກລະດັບ CPI / API ຢ່າງຕໍ່ເນື່ອງເພື່ອໃຫ້ທັນກັບການຂະຫຍາຍລະບົບຂອງທ່ານ.


text:
ໃນວັນທີ 20 ກຸມພາ 2020 ທີ່ຫ້ອງປະຊຸມຫ້ອງວ່າການປົກຄອງນະຄອນຫຼວງວຽງຈັນ (ນວ), ຄະນະພັກຮາກຖານພະແນກການເງິນ ນະຄອນຫຼວງວຽງຈັນ (ນວ) ໄດ້ເປີດກອງປະຊຸມທາບທາມບຸກຄະລາກອນເຂົ້າໃນຄະນະພັກຮາກຖານພະແນກການເງິນ ນວ ຊຸດໃໝ່. ໂດຍການເປັນປະທານຂອງສະຫາຍ ສີຫຸນ ສິດທິລືໄຊ ຮອງເລຂາຄະນະພັກ ຮອງເຈົ້າຄອງນະຄອນຫຼວງວຽງຈັນ, ມີສະຫາຍ ຄຳພັນ ມາລາບັນດິດ ຄະນະປະຈຳພັກ ເລຂາຄະນະພັກຮາກຖານ ພະແນກການເງິນ ນວ, ມີຮອງເລຂາຄະນະພັກ, ເລຂາ-ຮອງເລຂາໜ່ວຍພັກ, ພ້ອມດ້ວຍສະມາຊິກພັກສົມບູນ-ສຳຮອງເຂົ້າຮ່ວມ.
ໃນກອງປະຊຸມ,ສະຫາຍ ສິລິລາດທົງສິນ ທອງເພັງ ຮອງເລຂາຄະນະພັກຮາກຖານພະແນກການເງິນ ນວ ໄດ້ລາຍງານຜົນສຳເລັດກອງປະຊຸມຂອງໜ່ວຍພັກ ແລະ 3 ອົງການຈັດຕັ້ງມະຫາຊົນທີ່ຂຶ້ນກັບຄະນະພັກຮາກຖານ ພ້ອມທັງຜ່ານບົດສຳຫຼວດການນຳພາລວມ, ຊຶ່ງເຫັນໄດ້ຄວາມໝາຍຄວາມສຳຄັນຂອງວຽກງານພັກ, ບັນດາສະຫາຍໄດ້ເອົາໃຈໃສ່ໃນການຈັດຕັ້ງວຽກງານຕົວຈິງບົນພື້ນຖານຖືເອົາຄວາມສາມັກຄີພາຍໃນ ແລະ ພາຍນອກເປັນກົກ ສະ ແດງອອກໃນການດຳເນີນຊີວິດການເມືອງ ແລະ ການດຳເນີນກອງປະຊຸມໃຫຍ່ຂອງແຕ່ລະໜ່ວຍພັກແມ່ນມີຜົນສຳ ເລັດຕາມລະດັບຄາດໝາຍ.
ກອງປະຊຸມ, ສະຫາຍ ຄຳມາ ແສງມີໄຊ ຮອງຫົວໜ້າຄະນະຈັດຕັ້ງ ນວ ໄດ້ຜ່ານມາດຖານ-ເງື່ອນໄຂຂອງຜູ້ສະໝັກເລືອກຕັ້ງເປັນຄະນະພັກຊຸດໃໝ່, ຊຶ່ງໄດ້ດຳເນີນການທາມຜູ້ທີ່ສະໝັກຮັບເລືອກຕັ້ງເຂົ້າໃນຄະນະພັກຮາກຖານພະແນກການເງິນ ນວ 3 ຮອບຊຶ່ງມີຜູ້ສະໝັກຄົນເກົ່າ 3 ສະຫາຍ ແລະ ຜູ້ສະໝັກໃໝ່ 24 ສະຫາຍ, ຊຶ່ງກອງປະຊຸມປະຖົມມະລຶກຄັດເລືອກເອົາ 9 ສະຫາຍເພື່ອລົງສະໝັກເລືອກຕັ້ງເປັນຄະນະພັກຮາກຖານພະແນກການເງິນການເງິນ ນະຄອນຫຼວງວຽງຈັນຊຸດໃໝ່.
ໂອກາດດັ່ງກ່າວ, ໄດ້ຮັບຟັງການການໂອ້ລົມ ແລະ ໃຫ້ທິດຊີ້ນຳຂອງສະຫາຍ ສີຫຸນ ສິດທິລືໄຊ ຮອງເລຂາຄະນະພັກ ຮອງເຈົ້າຄອງ ນວ, ຊຶ່ງສະຫາຍໄດ້ເນັ້ນໃຫ້ເພີ່ມທະວີບົດບາດນຳພາໃນນັ້ນຕົ້ນ: ແມ່ນພະນັກງານ-ສະ ມາຊິກພັກຕ້ອງມີຄວາມຮູ້ຄວາມສາມາດ, ສົມຄູ່ກັບໜ້າກັບໜ້າທີ່ການເມືອງ ແລະ ຄວາມຮຽກຮ້ອງຕ້ອງການໃນໄລຍະໃໝ່, ຄະນະພັກ, ຄະນະໜ່ວຍ ແລະ ສະມາຊິກພັກທຸກສະຫາຍ, ຈົ່ງເຊີດຊູຄວາມຮັບຜິດຊອບໃນໜ້າທີ່ການ ເມືອງຂອງຕົນ, ຕັດສິນໃຈຜ່ານຜ່າຄວາມຫຍຸ້ງຍາກ, ເຕົ້າໂຮມຄວາມສາມັກຄີເປັນປຶກແຜ່ນ ແລະ ມີຄວາມເປັນເອກະພາບສູງເພື່ອພາລະກິດປົກປັກຮັກສາ ແລະ ສ້າງສາພັດທະນາປະເທດຊາດສູ່ຈຸດໝາຍສັງຄົມນິຍົມເທື່ອລະກ້າວ.


text:
ໃນວັນທີ 26 ຕຸລາ 2020, ຄະນະປະຈຳສະພາແຫ່ງຊາດ ແລະ ສະ ມາຊິກສະພາແຫ່ງຊາດ ນຳໂດຍທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ພ້ອມດ້ວຍຄະນະ ໄດ້ເຂົ້າວາງ ພວງມະລາ ຢູ່ອະນຸສາວະລີນັກຮົມນິລະນາມ (ດາວແດງ) ແລະ ວາງກະຕ່າດອກໄມ້ ຢູ່ຫໍພິພິທະພັນ ປະທານ ໄກສອນ ພົມວິຫານ ເນື່ອງໃນໂອກາດ ສະເຫລີມສະຫລອງວັນສ້າງຕັ້ງສະພາແຫ່ງຊາດຄົບ ຮອບ 45 ປີ.
ການວາງພວງມະລາໃນຄັ້ງນີ້, ເປັນການສະແດງເຖິງຄວາມເຄົາລົບຮັກ, ຄວາມກະຕັນຍູຮູ້ບຸນ ຄຸນ ເຖິງຄຸນງາມຄວາມດີ, ນ້ຳໃຈຕໍ່ສູ້ຢ່າງພິລະອາດຫານ ແລະ ບໍ່ຍອມຈຳນົນ ຂອງບັນພະບູລຸດລາວ ກໍຄື ບັນດານັກຮົບປະຕິວັດຂອງລາວ ທີ່ເສຍສະຫລະຊີວິດ, ເລືອດເນື້ອ ເພື່ອພາລະກິດປະຕິວັດ ຢ່າງອົງອາດກ້າຫານ ພາຍໃຕ້ການຊີ້ນຳ-ນຳພາ ຂອງພັກປະຊາຊົນ ປະຕິວັດລາວ ຈົນສາມາດຍາດໄດ້ ໄຊຊະນະ ແລະ ປະກາດເອກະລາດ, ສະຖາປະນາ ເປັນສາທາລະນະລັດ ປະຊາທິປະໄຕ ປະຊາຊົນລາວ ຂຶ້ນຢ່າງສະຫງ່າຜ່າເຜີຍ ໃນວັນທີ 2 ທັນວາ 1975.
ຂ່າວ: ທະນູທອງ ພາບ: ເກດສະໜາ
Lao National Radio


text:
ໃນຖານະເປັນບໍລິສັດຮ່ວມທຸລະກິດ Sci-tech ຂອງຈີນໃນປະເທດຈີນຊ່ຽວຊານໃນ R&D, ການຜະລິດແລະການແຈກຢາຍ hydrocolloids ພຶຊະຄະນິດ, ບໍລິສັດ Fujian Global Ocean Biotechnology Co, Ltd, ໄດ້ສ້າງຕັ້ງຂຶ້ນໃນປີ 1990 ໂດຍມີໂຮງງານຜະລິດກະສິ ກຳ ແລະຂະ ໜາດ ໃຫຍ່ກວ່າເກົ່າຫັນ ໜ້າ ສູ່ພາຍໃນແລະຕ່າງປະເທດ. ຕະຫຼາດ.
ໂດຍຖືເອົາບັນດານໍ້າທະເລຈາກອິນໂດເນເຊຍແລະຈີນເປັນວັດຖຸດິບ, Fujian Global Ocean ແມ່ນອີງໃສ່ເຕັກໂນໂລຢີການປຸງແຕ່ງທີ່ກ້າວ ໜ້າ ຂອງມັນແລະປັບປຸງເຕັກໂນໂລຢີການສະກັດເອົາເພື່ອຜະລິດທຸກໆຜະລິດຕະພັນທີ່ມີຄຸນນະພາບສູງ; ຜະລິດຕະພັນທີ່ ສຳ ຄັນຂອງພວກເຮົາແມ່ນຜະລິດຕະພັນອາຫານ, ອາຫານ bacteriological, agar ລະລາຍທັນທີ, carrageenan, agaro-oligosaccharide ແລະຜະລິດຕະພັນປະສົມຂອງມັນ, ຄວາມສາມາດການຜະລິດປະ ຈຳ ປີສາມາດສູງເຖິງ 3000 ໂຕນ. ຜະລິດຕະພັນຂອງພວກເຮົາໄດ້ຮັບອະນຸຍາດຈາກ ISO, HALAL ແລະ KOSHER, ຍັງສາມາດຕອບສະ ໜອງ ມາດຕະຖານແຫ່ງຊາດຈີນແລະມາດຕະຖານ EU, ແລະຂາຍດີທົ່ວປະເທດຈີນແລະສົ່ງອອກໄປພາກພື້ນອາຊີຕາເວັນອອກສ່ຽງໃຕ້, ເອີຣົບແລະອາເມລິກາ, ແລະອື່ນໆ.
ໃນຖານະທີ່ເປັນກຸນແຈ ສຳ ລັບວິສາຫະກິດສາທິດເຕັກໂນໂລຢີຊີວະພາບທະເລໃນປະເທດຈີນ, ໂລກມະຫາສະມຸດໂລກ Fujian ໄດ້ ດຳ ເນີນແລະສ້າງຕັ້ງການຮ່ວມມືຢ່າງກວ້າງຂວາງແລະເລິກເຊິ່ງແລະແລກປ່ຽນກັບສະຖາບັນຄົ້ນຄວ້າວິທະຍາສາດຂະ ໜາດ ໃຫຍ່ແລະສະຖາບັນການສຶກສາຊັ້ນສູງທັງພາຍໃນແລະຕ່າງປະເທດ; ການຜະລິດທີ່ເປັນມືອາຊີບແລະການຕະຫຼາດສາກົນເຮັດໃຫ້ບໍລິສັດຊະນະການຍ້ອງຍໍແລະຄວາມຮັບຮູ້ຂອງລູກຄ້າສະ ເໝີ ໄປ.
ໂດຍປະຕິບັດຕາມຄວາມຮັບຜິດຊອບຂອງສັງຄົມ, ສືບຕໍ່ບັນລຸການປະດິດສ້າງແລະຄວາມກ້າວ ໜ້າ, ແລະໄລ່ຕາມບໍລິການທີ່ມີຄຸນນະພາບແລະດີເລີດທີ່ສຸດ, Fujian Global Ocean ແມ່ນອຸທິດໃຫ້ລູກຄ້າທັງພາຍໃນແລະຕ່າງປະເທດຜະລິດຕະພັນແລະການບໍລິການຊຸດທີ່ປອດໄພ, ສຸຂະພາບດີແລະສິ່ງແວດລ້ອມ.


text:
ຂ່າວສານ
ໃນວັນທີ 18 ພະຈິກ 2015 ທີ່ຜ່ານມານີ້ ໄດ້ຈັດກອງປະຊຸມສໍາມະນາຂຶ້ນໃນຫົວຂໍ້ “ຫຼັກການຄຸ້ມຄອງບໍລິ ຫານສຳລັບຜູ້ບໍລິຫານ (Corporate Governance: CG)” ຊຶ່ງສຳນັກງານຄະນະກຳມະການຄຸ້ມຄອງຫຼັກຊັບ (ສຳນັກ ງານ ຄຊຊ) ຮ່ວມກັບ ສຳນັກງານຄະນະກຳມະການຄຸ້ມຄອງຫຼັກຊັບ ແລະ ຕະຫຼາດຫຼັກຊັບ ປະເທດໄທ (ກລຕ ໄທ) ທີ່ຫ້ອງປະຊຸມໃຫຍ່ ຊັ້ນ IV ທະນາຄານ ແຫ່ງ ສປປ ລາວ (ທຫລ). ໂດຍການເຂົ້າຮ່ວມຂອງທ່ານ ນ. ສາຍສະໝອນ ຈັນທະຈັກ ຮັກສາການຫົວໜ້າສຳນັກງານ ຄຊຊ, ທ່ານ ນ. Nataya Niyamanusorn ຜູ່ຊ່ວຍເລ ຂາທິການ ກລຕ ໄທ ແລະ ທ່ານ ນ. Sineenart Chamsri ຫົວໜ້າກົມພັດທະນາການບໍລິຫານ ແລະ ຕະຫຼາດຫຼັກຊັບ ແຫ່ງປະເທດ ໄທ, ພ້ອມດ້ວຍສະມາຊິກສະພາບໍລິຫານ ແລະ ຄະນະອຳນວຍການຂອງບໍລິສັດຈົດທະບຽນ, ທະນາຄານທຸລະກິດ, ບໍລິສັດຫຼັກຊັບ, ຫ້ອງການປັບປຸງທຸລະກິດແຫ່ງຊາດ, ກົມຄຸ້ມຄອງການເງິນລັດວິສາຫະກິດ ກະຊວງການເງິນ, ບັນດາ ຫົວໜ້າກົມພາຍໃນ ທຫລ ແລະ ພະນັກງານຈາກສຳນັກງານ ຄຄຊ.
ຈຸດປະສົງການຈັດກອງປະຊຸມສຳມະນາໃນຄັ້ງນີ້ ເພື່ອສ້າງຄວາມຮັບຮູ້-ເຂົ້າໃຈ ແລະ ເຫັນໄດ້ຄວາມໝາຍ ຄວາມສຳຄັນຂອງຫຼັກການຄຸ້ມຄອງບໍລິຫານ (Corporate Governance: CG) ໂດຍສະເພາະແມ່ນໂຄງປະກອບ, ໜ້າທີ່ ແລະ ຄວາມຮັບຜິດຊອບຂອງສະພາບໍລິຫານ ແລະ ເລຂານຸການຂອງບໍລິສັດຈົດທະບຽນ ລວມເຖິງຍຸດ ທະສາດໃນການສ້າງມູນຄ່າ-ການພົວກັບຜູ້ລົງທຶນຂອງບໍລິສັດຈົດທະບຽນ ຊຶ່ງນຳສະເໜີໂດຍວິທະຍາກອນຈາກ ກລຕ ໄທ.
ຫຼັກການຄຸ້ມຄອງບໍລິຫານ (CG) ແມ່ນລະບົບທີ່ຈັດໃຫ້ມີໂຄງສ້າງ ແລະ ຂະບວນການພົວພັນລະຫວ່າງສະ ມາຊິກສະພາບໍລິຫານ, ຄະນະອໍານວຍການ ແລະ ຜູ່ຖືຮຸ້ນ ເພື່ອສ້າງຄວາມສາມາດໃນການແຂ່ງຂັນ ເພື່ອນໍາໄປສູ່ການ ເຕີບໂຕ ແລະ ການເພີ່ມມູນຄ່າໃຫ້ກັບຜູ່ຖືຮຸ້ນໃນໄລຍະຍາວ ເພື່ອຮັບປະກັນສິດ ແລະ ຜົນປະໂຫຍດຂອງ ຜູ້ມີສ່ວນ ກ່ຽວຂ້ອງອື່ນໆ. CG ມີຄວາມສໍາຄັນທີ່ສຸດຕໍ່ບໍລິສັດຈົດທະບຽນ ເນື່ອງຈາກວ່າ ການມີການຄຸ້ມຄອງບໍລິຫານທີ່ດີ ໝາຍເຖິງການມີລະບົບການບໍລິຫານທີ່ມີປະສິດທິພາບ, ໂປ່ງໃສ ແລະ ກວດສອບໄດ້ ຊຶ່ງຊ່ວຍສ້າງຄວາມເຊື່ອໝັ້ນ ແລະ ຄວາມໄວ້ວາງໃຈແກ່ຜູ່ຖືຮຸ້ນ, ຜູ່ລົງທຶນ, ຜູ່ມີສ່ວນຮ່ວມ ແລະ ພາກສ່ວນທີ່ກ່ຽວຂ້ອງອື່ນໆ, ພ້ອມທັງຊ່ວຍ ໃຫ້ບໍລິສັດຈົດທະບຽນມີການພັດທະນາ ແລະ ເຕີບໂຕແບບຍືນຍົງໃນໄລຍະຍາວ.
ກອງປະຊຸມດັ່ງກ່າວ ໄດ້ເຮັດໃຫ້ນັກສຳມະນາກອນທີ່ເຂົ້າຮ່ວມ ໄດ້ຮັບຮູ້ ແລະ ເຂົ້າໃຈຫຼາຍຂຶ້ນກ່ຽກັບຫຼັກ ການພື້ນຖານ ແລະ ຄວາມສຳຄັນຂອງສະພາບໍລິຫານ ແລະ ເລຂານຸການຂອງບໍລິສັດຈົດທະບຽນ ຊຶ່ງຖືວ່າເປັນບົດ ຮຽນ ແລະ ຄຳແນະນຳທີ່ສຳຄັນ ໃຫ້ແກ່ການຈັດຕັ້ງປະຕິບັດ CG ຂອງບັນດາບໍລິສັດຈົດທະບຽນ ໃນ ສປປ ລາວ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ພະແນກກັນພະຍາດຈາກສັດສູຄົນ ແລະ ຈຸດພານແດນ ມີ 05 ທ່ານ ດັ່ງມີລາຍຊື່ນີ້:
1. ດຣ ພູປະສົງ ຊົມພູ ຫົວໜ້າພະແນກ
2. ດຣ ນ ພົງສະໄຫວ ຈັນທະແສງ ຮອງຫົວໜ້າພະແນກ
3. ດຣ ນ ຄັດທະອຸດອນ ບຸນຄຸ້ມ ວິຊາການ
4. ດຣ ຄຳເພັງ ອິນທະວົງ ວິຊາການ
5. ດຣ ພອນປະດິດ ຜາວິໄລ ວິຊາການ
ພາລະບົບບາດ ພະແນກກັນພະຍາດຈາກສັດສູຄົນ ແລະ ຈຸດພານແດນ
1. ຄົ້ນຄ້ວາ ພັດທະນາຮ່າງນະໂຍບາຍ, ຍຸດທະສາດ, ຄູ່ມືມາດຕະຖານໃນການຈັດຕັ້ງປະຕິບັດ ແລະ ນິຕິກຳຕ່າງໆກ່ຽວກັບການກັນ ແລະ ຄວບຄຸມພະຍາດຕິດຕໍ່ ຈາກສັດສູຄົນ ແລະ ຈຸດພານແດນ;
2. ຄົ້ນຄ້ວາປະກອບຄຳຄິດຄຳເຫັນ, ກວດຜ່ານບັນດາເອກະສານທີ່ກ່ຽວຂ້ອງກັບການກັນ, ຄວບຄຸມພະຍາດຕິດຕໍ່ຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນ, ອຳນວຍຄວາມສະດວກໃຫ້ບັນດາສູນ ແລະ ພາກສ່ວນຕ່າງໆທີ່ກ່ຽວຂ້ອງ;
3. ເສີມສ້າງຄວາມສາມາດທາງດ້ານວິຊາການ ໃນດ້ານຕ່າງໆກ່ຽວກັບວຽກງານກັນ ແລະ ຄວບຄຸມພະຍາດຕິດຕໍ່ຕາມຈຸດຜ່ານແດນ ແລະພະຍາດຕິດຕໍ່ຈາກສັດສູ່ຄົນ;
4. ສ້າງແຜນການ, ງົບປະມານ ໄລຍະສັນ, ໄລຍະກາງ, ໄລຍະຍາວ ກ່ຽວກັບວຽກງານການກັນ ແລະ ຄວບຄຸມພະຍາດຕິດຕໍ່ຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນ;
5. ຄົ້ນຄ້ວາອຸປະກອນ, ພັດທະນາເຄື່ອງມື ແລະ ສື່ໂຄສະນາຕ່າງໆ ເພື່ອນຳໃຊ້ເຂົ້າໃນການປະຕິບັດ ໜ້າທີ່ວຽກງານກັນ ແລະ ຄວບຄຸມພະຍາດຕິດຕໍ່ ຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນ;
6. ຄົ້ນຄ້ວາ, ພັດທະນາລະບົບການເຄື່ອນໄຫວວຽກງານກັນ ແລະ ຄວບຄຸມພະຍາດຕິດຕໍ່ ຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນລວມທັງລະບົບການບັນທຶກລາຍງານ;
7. ກຳນົດຕົວຊີ້ວັດ,ເປົ້າໝາຍ ແລະ ເຄື່ອງມື ການປະເມີນຜົນ ຕາມໄລຍະເວລາໃນການຈັດຕັ້ງປະຕິບັດວຽກງານການກັນ ແລະ ຄວບຄຸມພະຍາດຕິດຕໍ່ຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນໃຫ້ສອດຄອງກັບກົດລະບຽບສາກົນດ້ານສາທາລະນະສຸກ;
8. ປະສານສົມທົບກັບໜ່ວຍງານສາທາລະນະສຸກປະຈຳຈຸດຜ່ານແດນສາກົນ, ທອງຖິ່ນ ແລະ ປະເພນີ ພ້ອມທັງວາງ ມາດຕະການໃນການກັນ ແລະ ຄວບຄຸມ ບໍ່ໃຫ້ພະຍາດຕິດຕໍ່ ທີ່ມີການລະບາດໃນບັນດາປະເທດໃກ້ຄ້ຽງ, ພາກພື້ນແຜ່ລາມເຂົ້າມາສູ່ ສປປລາວ;
9. ດຳເນີນການເຜີຍແຜ່ ນະໂຍບາຍ, ຍຸດທະສາດ, ກົດໝາຍ, ຂໍກຳນົດ, ລະບຽບມາດຕະຖານ, ມາດຕະການ ແລະ ນິຕິກຳຕ່າງໆ ກ່ຽວກັບວຽກງານການປ້ອງກັນ ແລະ ຄວບຄຸມພະຍາດ ຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນ;
10. ຕິດຕາມ ກວດກາ ປະເມີນຜົນການເຄື່ອນໄຫວປະຕິບັດວຽກງານ ໂຄງການຕ່າງໆກ່ຽວກັບວຽກງານກັນ ແລະ ຄວບຄຸມພະຍາດຕາມຈຸດຜ່ານແດນ ແລະ ພະຍາດຕິດຕໍ່ຈາກສັດສູ່ຄົນ;
11. ສະຫຼຸບ ແລະ ສັງລວມປະຈຳ ອາທິດ, ປະຈຳເດືອນ, ປະຈຳໄຕມາດ, ປະຈຳ 6 ເດືອນ, 9 ເດືອນ ແລະ ປະຈຳປີເພື່ອຕີລາຄ່າການຈັດຕັ້ງປະຕິບັດວຽກງານຂອງພະແນກ, ເກັບກຳບັນດາບົດຮຽນທີ່ຖອດຖອນໄດ້ຈາກການປະຕິບັດວຽກງານພາຍໃນພະແນກ ແລະ ສະເໜີວິທີແກ້ໄຂ;
12. ປະຕິບັດໜ້າທີ່ອື່ນໆ ຕາມການມອບໝາຍຂອງຫົວໜ້າກົມ ແລະ ຄະນະກົມ;


text:
ລາຍງານ 13 ມັງກອນ 2020, ທ່ານ ໂດໂນ ທຣຳ ປະທານປະເທດ ສ.ອາເມຣິກາ ກ່າວໃນລາຍງານຂ່າວຂອງສະຖານີໂທລະພາບ FOX ອອກອາກາດເມື່ອວັນທີ 11 ມັງກອນ ທີ່ຜ່ານມາ ກ່ຽວກັບສະພາປະຊາຊົນອິຣັກມີມະຕິໃຫ້ ສ.ອາເມຣິກາ ແລະ ພັນທະມິດຕາເວັນຕົກຍຸດຕິກິດຈະກຳທາງທະຫານທຸກຮູບແບບ ແລະ ຖອນທັບກັບອອກໄປ ວ່າກອງທັບ ສ.ອາເມຣິກາ ພ້ອມປະຕິບັດຕາມ ແຕ່ກ່ອນຈະໄປລັດຖະບານອິຣັກຕ້ອງຈ່າຍເງິນຈຳນວນເທົ່າກັບທີ່ລັດຖະບານ ສ.ອາເມຣິກາລົງທຶນໄປໃນອິຣັກກ່ອນ.
ເມື່ອຜູ້ດຳເນີນລາຍງານຊັກຖາມຜູ້ນຳ ສ.ອາເມຣິກາ ວ່າຈະຮຽກເງິນຈາກອິຣັກດ້ວຍວິທີໃດ, ທ່ານ ໂດໂນ ທຣຳ ຕອບວ່າຕອນນີ້ອິຣັກມີເງິນຝາກຢູ່ໃນບັນຊີທະນາຄານຂອງອາເມຣິກາປະມານ 35,000 ລ້ານໂດລາສະຫະລັດ, ເຊິ່ງລັດຖະບານອິຣັກສາມາດມອບເງິນຈຳນວນດັ່ງກ່າວໃຫ້ກັບ ສ.ອາເມຣິກາໄດ້ ຫາກບໍ່ດັ່ງນັ້ນທະຫານອາເມຣິກາ 5,200 ຄົນຈະຍັງຢູ່ໃນອິຣັກຕໍ່ໄປ, ທ່ານ ໂດໂນ ທຣຳ ກ່າວອີກວ່າ ສ.ອາເມຣິກາ ໄດ້ສ້າງໜຶ່ງໃນຖານທັບຂະໜາດໃຫຍ່ ແລະ ດີທີ່ສຸດໃນໂລກຫຼາຍແຫ່ງໄວ້ໃນອິຣັກ ທັງທີ່ ສ.ອາເມຣິກາຄວນມີຖານທັບແບບດຽວກັນໃນປະເທດ ບໍ່ວ່າຈະເປັນນະຄອນນິວຢອກ ຫຼື ນະຄອນຫຼວງວໍຊິງຕັນ ແລະ ລັດຖະບານ ສ.ອາເມຣິກາຍັງໃຫ້ການຊ່ວຍເຫຼືອສະໜັບສະໜູນອິຣັກພັດທະນາປະເທດຢ່າງຕໍ່ເນື່ອງມາຍາວນານຫຼາຍປີ.
ຂະນະດຽວກັນ, ທ່ານ ໂດໂນ ທຣຳ ກ່າວວ່າປະຊາຊົນອີຣັກສ່ວນໃຫຍ່ບໍ່ຕ້ອງການຢູ່ພາຍໃຕ້ການຄວບງຳຈາກອີຣານ, ຕະຫຼອດໄລຍະເວລາກວ່າ 15 ປີຜ່ານມາ ອີຣານມີອິດທິພົນເໜືອອິຣັກຫຼາຍຂຶ້ນຢ່າງຊັດເຈນ ຕົນຈຶ່ງເຊື່ອວ່າປະຊາຊົນອິຣັກບໍ່ພໍໃຈ ແລະ ບັນຫານີ້ບໍ່ມີທາງຍຸຕິດ້ວຍດີ, ນອກຈາກນີ້ຜູ້ນຳ ສ.ອາເມຣິກາ ຍັງໄດ້ຍົກຕົວຢ່າງຂອງອາຣັບບີ ຊາອູດິດ ແລະ ເກົາຫຼີໃຕ້ ທີ່ຕ້ອງໄດ້ຈ່າຍເງິນສະໜັບສະໜູນທາງການທະຫານໃຫ້ແກ່ ສ.ອາເມຣິກາ ຢ່າງຕໍ່ເນື່ອງຕາມຂໍ້ຕົກລົງ.
ໃນດ້ານຂອງທ່ານ ອາເດວ ອັບດຸນ-ມາດີ ນາຍົກລັດຖະມົນຕີອິຣັກ ໄດ້ລົງຢ້ຽມຢາມເມືອງເອີບິວ ເຊິ່ງເປັນເມືອງເອກຂອງເຂດປົກຄອງຕົນເອງເຄີດິດສະຖານ ຕັ້ງຢູ່ພາກເໜືອຂອງປະເທດ ແລະ ເປັນສະຖານທີ່ຕັ້ງຂອງຖານທັບ ສ.ອາເມຣິກາ 1 ໃນ 2 ແຫ່ງທີ່ຖືກຈະຫຼວດຂອງກອງທັບປະຕິວັດອີຣານ ໂຈມຕີເມື່ອວັນທີ 8 ມັງກອນ ທີ່ຜ່ານມາ, ໂດຍທ່ານນາຍົກລັດຖະມົນຕີອິຣັກໄດ້ພົບປະຫາລືກັບເຈົ້າໜ້າທີ່ລະດັບສູງຂອງລັດຖະບານເຄີດິດສະຖານ ກ່ຽວກັບສະຖານະການຄວາມໝັ້ນຄົງທີ່ເຄັ່ງຕຶງ ນັບຕັ້ງແຕ່ ສ.ອາເມຣິກາ ໄດ້ລອບສັງຫານທ່ານ ພົນຕີ ກັສເຊັມ ໂຊໄລມານີ ອະດີດຜູ້ບັນຊາການກອງກຳລັງນັກຮົບພິເສດຄຸດ ຂອງກອງທັບປະຕິວັດອີຣານ ແລະ ທ່ານ ອາບູ ມາດີ ອັນ-ມູຮັນສິດ ອະດີດຮອງຜູ້ບັນຊາການຮັສ ກອງກຳລັງຕິດອາວຸດຊີອະໃນອິຣັກ ທີ່ອີຣານໃຫ້ການສະໜັບສະໜູນ ໃນນະຄອນຫຼວງແບກແດດ ເມື່ອວັນທີ 3 ມັງກອນ ທີ່ຜ່ານມາ.
ເຊິ່ງທ່ານນາຍົກລັດຖະມົນຕີອິຣັກຢືນຢັນວ່າ ອິຣັກຕ້ອງການຮັກສາສາຍພົວພັນແບບເພື່ອນມິດກັບ ສ.ອາເມຣິກາ ແຕ່ໃນຂະນະດຽວກັນ ກໍ່ເຖິງເວລາແລ້ວທີ່ອິຣັກຕ້ອງຢືນດ້ວຍຕົນເອງ, ເຖິງຢ່າງໃດກໍ່ຕາມ ສະມາຊິກສະພາປະຊາຊົນອິຣັກ ທີ່ເປັນຊາວເຄິດ ແລະ ຊາວສຸໜີ່ແມ່ນບໍ່ໄດ້ເຂົ້າຮ່ວມປະຊຸມ ແລະ ລົງມະຕິຂັບໄລ່ທະຫານອາເມຣິກາ ແລະ ພັນທະມິດຕາເວັນຕົກອອກຈາກອິຣັກ ແຕ່ກຸ່ມການເມືອງຊາວຊີອະມີສຽງສ່ວນໃຫຍ່ທີ່ພຽງພໍຜ່ານມະຕິ.


text:
ເຂົ້າຮ່ວມສໍາມະນາ « 2018 Advance Seminar for Technical Personnel in Engineering Sector for Developing Countries » ທີ່ ສປ ຈີນ. ( ໂດຍ: ນ. ເພັງທະລາ ລໍວັນເລືອງ )
ໃນລະຫວ່າງວັນທີ 25 ພຶດສະພາ - 14 ມິຖຸນາ 2018 ທີ່ຜ່ານມາ, ນ. ເພັງທະລາ ລໍວັນເລືອງ ຮອງຫົວໜ້າພະແນກ ເສດຖະກິດດິຈິຕອນ, ກົມ ICT ກະຊວງ ປທສ ໄດ້ເຂົ້າຮ່ວມສໍາມະນາ « 2018 Advance Seminar for Technical Personnel in Engineering Sector for Developing Countries » “ພະນັກງານວິສະວະກອນດ້ານເຕັກນິກວິທະຍາສາດ ສຳລັບບັນດາປະເທດທີ່ກຳລັງພັດທະນາ ປະຈຳປີ 2018“ ທີ່ ສປ ຈີນ. ການສຳມະນາວຽກງານດ້ານເຕັກນິກວິທະຍາສາດສຳລັບບັນດາປະເທດທີ່ກຳລັງພັດທະນາ ແມ່ນໄດ້ຈັດຂຶ້ນ ທີ່ ສະຖາບັນ AIBO (Academy for International Business Officials, MOFCOM) ນະຄອນຫຼວງປັກກິ່ງ, ປະເທດ ສປ ຈີນ ຊຶ່ງມີຜູ້ເຂົ້າຮ່ວມສຳມະນາທັງໝົດຈຳນວນ 43 ທ່ານ, ຍິງ 15 ທ່ານ ມາຈາກ 13 ປະເທດ. ສໍາລັບປະເທດລາວ ມີພະນັກງານເຂົ້າຮ່ວມຈໍານວນ 10 ທ່ານ ຈາກ 02 ພາກສ່ວນຄື: ກະຊວງວິທະຍາສາດ ແລະ ເຕັກໂນໂລຊີ ຈຳນວນ 05 ທ່ານ ແລະ ກະຊວງໄປສະນີ, ໂທລະຄົມມະນາຄົມ ແລະ ການສື່ສານ ຈຳນວນ 05 ທ່ານ. ການເຂົ້າຮ່ວມສຳມະນາໃນຄັ້ງນີ້ ແມ່ນແນໃສ່ການເພີ່ມທະວີໃນການຮ່ວມມືລະຫວ່າງ ປະເທດ ສປ ຈີນ ແລະ ບັນດາປະເທດທີ່ກຳລັງພັດທະນາ ເພື່ອເປັນການຂະຫຍາຍສາຍພົວພັນມິດຕະພາບ ເຊິ່ງກັນ ແລະ ກັນ ພ້ອມທັງເປັນການຮຽນຮູ້ພື້ນຖານນະໂຍບາຍ ດ້ານເຕັກນິກວິທະຍາສາດ, ການພັດທະນາເສດຖະກິດ - ລະບົບການສຶກສາ ແລະ ການນຳໃຊ້ຊັບພະຍາກອນໃຫ້ເກີດຜົນປະໂຫຍດສູງສຸດ ພ້ອມທັງເປັນມິດກັບສິ່ງແວດລ້ອມ. ການເຂົ້າຮ່ວມກອງປະຊຸມສຳມະນາໃນຄັ້ງນີ້ ໄດ້ແລກປ່ຽນປະສົບການ ທາງດ້ານການພັດທະນາ “ ເຕັກໂນໂລຊີການນຳໃຊ້ສັນຍານໃນການສື່ສານໃນເສັ້ນທາງລົດໄຟ “ ເພື່ອເຂົ້າໃນການພັດທະນາເສດຖະກິດ-ສັງຄົມ ຂອງ ສປ ຈີນ ແລະ ການສ້າຍພົວພັນຮ່ວມມືລະຫວ່າງບັນດາປະເທດແມ່ນເປັນຖອດຖອນບົດຮຽນ ເພື່ອນໍາມາໃຊ້ເຂົ້າໃນວຽກງານຂອງກົມ ກໍ່ຄືການວາງແຜນພັດທະນາ ຕາມແຜນຢຸດທະສາດຂອງກະຊວງ ປທສ ໃຫ້ປະສົບຜົນສຳເລັດຕາມເປົ້າໝາຍ. ໃນໄລຍະການເຂົ້າຮ່ວມສຳມະນາ ແມ່ນໄດ້ຮຽນຮູ້ຄື: ຮຽນຮູ້ກ່ຽວກັບເສດຖະສາດ ແລະ ປະສົບການໃນການພັດທະນາດ້ານເສດຖະກິດຂອງ ປະເທດ ສປ ຈີນ ຕັ້ງແຕ່ອາດີດຈົນເຖິງປັດຈຸບັນ, ການດໍາເນີນງານແບບ Belt and Road Initiative (BRI), ການພັດທະນາດ້ານເຕັກນິກວິທະຍາສາດ ແລະ ເຕັກໂນໂລຊີ ເຂົ້າໃນຂະແໜງການຕ່າງໆ, ຄວາມຄິດໃນການພັດທະນາ ຄຸນນະພາບການສຶກສາທາງດ້ານວິສະວະກອນ, ການປັບປຸງຄຸນນະພາບຂອງ ລະບົບການຮຽນ-ການສອນ ໂດຍ MOOC (Massive Open Online Course), ການກໍ່ສ້າງ ແລະ ພັດທະນາລົດໄຟຄວາມໄວສູງ (High Speed Railway) ຊຶ່ງເປັນເສັ້ນທາງເຊື່ອມຕໍ່ໄປເກືອບທົ່ວໂລກ, ເຕັກນິກສຳລັບການຄົ້ນຄວ້າ - ອອກແບບ ດ້ານພະລັງງານ ໃຫ້ໄດ້ມາດຕະຖານສາກົນ ແລະ ການສ້າງພະລັງງານທົດແທນ ຊຶ່ງໝາຍເຖິງການໃຊ້ຊັບພະຍາກອນໃຫ້ເໝາະສົມກັບທາງວິທະຍາສາດ. ນອກຈາກນັ້ນຍັງໄດ້ໄປເຄື່ອນໄຫວກິດຈະກຳຢູ່ 3 ແຂວງຄືື: ປັກກີ່ງ, ຊຽງໄຮ ແລະ ເສສວນ 1. ສໍາລັບແຂວງປັກກີ່ງ: - ໄດ້ໄປຢ້ຽມຢາມບໍລິສັດ CMEC (China Machinery Engineering Corporation) ຊຶ່ງເປັນບໍລິສັດອອກແບບ ແລະ ຜະລິດເຄື່ອງກົນຈັກອຸດສາຫະກຳຂະໜາດໃຫຍ່ຂອງປັກກິ່ງ, ມີໂຄງການຮ່ວມມື-ລົງທຶນໃນຫຼາຍປະເທດທີ່ກຳລັງພັດທະນາ ທັງໃນອາຊີ ແລະ ອາຟິກາ. - ໄດ້ໄປຢ້ຽມຢາມສະຖາບັນ (State Nuclear Electric Power Planning Design & Research Institute Co., Ltd) ຊຶ່ງໄດ້ອອກແບບ ແລະ ຕິດຕັ້ງເຄືອຂ່າຍເກືອບທົ່ວນະຄອນຫຼວງປັກກິ່ງ ພ້ອມກັນນັ້ນຍັງໄດ້ວາງແຜນ, ອອກແບບ ແລະ ຄົ້ນຄວ້າ ການຕິດຕັ້ງເຄືອຂ່າຍໃຫ້ກັບຫຼາຍປະເທດທີ່ກຳລັງພັດທານະ. 2. ແຂວງຊຽງໄຮ: ໄດ້ໄປຢ້ຽມຢາມບໍລິສັດ (Shanghai Nuclear Engineering Research & Design Institute Co., Ltd) ເປັນສະຖາບັນຄົ້ນຄວ້າ ແລະ ອອກແບບການຜະລິດກະແສໄຟຟ້າ ດ້ວຍນິວເຄຍຂອງຊຽງໄຮ ພ້ອມດຽວກັນກໍໄດ້ໄປບໍລິສັດ (Shanghai Electric Group Company Limited) ທີ່ຜະລິດອຸປະກອນສຳລັບການຜະລິດກະແສໄຟຟ້າ ທີ່ຊຽງໄຮ. 3. ແຂວງເສສວນ: ໄດ້ໄປຢ້ຽມຢາມມະຫາວິທະຍາໄລ Southwest Jiaotong University ໄດ້ເຂົ້າຫ້ອງທົດລອງການອອກແບບ, ການຄວບຄຸມລົດໄຟຄວາມໄວສູງ ຊຶ່ງເປັນຂະແໜງທີ່ສຶກສາກ່ຽວກັບວິສະວະກຳດ້ານລົດໄຟໂດຍສະເພາະ ແລະ ໄປບໍລິສັດ China Railway Eryuan Engineering Group CO., Ltd ທີ່ເປັນເຈົ້າຂອງໂຄງການ ການກໍ່ສ້າງເສັ້ນທາງລົດໄຟຄວາມໄວສູງຈາກຈີນໄປຫາບັນດາປະເທດຕ່າງໆ ທີ່ເມືອງເຊິງຕູ. ຜ່ານການເຂົ້າຮ່ວມສຳມະນາດັ່ງກ່າວ ແມ່ນໄດ້ຮຽນຮູ້, ຖອດຖອນບົດຮຽນ ທັງໄດ້ແລກປ່ຽນປະສົບການຫຼາຍຢ່າງກ່ຽວກັບວຽກງານເຕັກນິກວິທະຍາສາດ ແລະ ເຕັກໂນໂລຊີ, ຮຽນຮູ້ກ່ຽວກັບສະພາບລວມ, ຄວາມເປັນມາ ຂອງ ສປ ຈີນ ແລະ ພາລະບົດບາດໃນດ້ານພັດທະນາເຕັກນິກວິທະຍາສາດສຳລັບບັນດາປະເທດທີ່ກຳລັງພັດທະນາ ກໍຄືຂອງໂລກ. ນະໂຍບາຍການສົ່ງເສີມ, ການຄຸ້ມຄອງ ແລະ ຮູບແບບການພັດທະນາ ຄົ້ນຄວ້າ-ອອກແບບ ໃຫ້ແທດເໝາະກັບສິ່ງທີ່ກຳລັງພັດທະນາ ແລະ ຂະຫຍາຍຕົວ. ນອກຈາກນັ້ນ ສປ ຈີນ ຍັງມີການຮ່ວມມື ແລະ ການລົງທຶນກັບບັນດາປະເທດທີ່ກຳລັງພັດທະນາ ລວມໄປເຖິງປະເທດທີ່ພັດທະນາແລ້ວ ຊຶ່ງສຸມໃສ່ທຸກຂະແໜງການ.


text:
ສິນຄ້ານອກແລະເຄື່ອງກິລາເຖິງ Amazon, ສາຍສົ່ງສິນຄ້າທະເລມະຫາສະ ໝຸດ FBA
ທ່ານ Wang ຈາກ Dongguan ແມ່ນຜູ້ຈັດການທົ່ວໄປຂອງບໍລິສັດທີ່ຊ່ຽວຊານຜະລິດຕະພັນກາງແຈ້ງ. ເນື່ອງຈາກການແຂ່ງຂັນທີ່ເພີ່ມຂື້ນໃນເສດຖະກິດທີ່ແທ້ຈິງໃນຊຸມປີມໍ່ໆມານີ້, ທ່ານ Wang ມີຄວາມຄິດໃນແງ່ດີຕໍ່ຕະຫຼາດຂອງເວທີ Amazon ຫຼາຍ, ສະນັ້ນລາວໄດ້ອຸທິດຕົນໃນການ ດຳ ເນີນທຸລະກິດຂອງເວທີ Amazon ໃນສອງປີທີ່ຜ່ານມາ. ບໍລິສັດຂອງທ່ານ Wang ສ່ວນໃຫຍ່ແມ່ນສຸມໃສ່ການຂາຍໃນຕະຫຼາດເອີຣົບແລະອາເມລິກາ, ເພາະວ່າປະລິມານການຂາຍຜະລິດຕະພັນກາງແຈ້ງຢູ່ສະຫະລັດອາເມລິກາແມ່ນຂ້ອນຂ້າງດີ. ເຖິງຢ່າງໃດກໍ່ຕາມ, ຄວາມກັງວົນ ໜຶ່ງ ຂອງ Wang Sheng ແມ່ນລາວບໍ່ໄດ້ພົບກັບບໍລິສັດຫຸ້ນສ່ວນຂົນສົ່ງທີ່ ເໝາະ ສົມກັບ FBA. ໃນເວລາທີ່ທ່ານ Wang ເລີ່ມຕົ້ນເຮັດວຽກຢູ່ໃນເວທີ Amazon, ທ່ານຍັງໄດ້ເລືອກເອົາການຂົນສົ່ງຂອງຕົນເອງຂອງ Amazon, ແລະເລືອກສິນຄ້າພາຍໃນປະເທດ. ເຖິງແມ່ນວ່າລາວສາມາດຄວບຄຸມການຂົນສົ່ງຢ່າງຄົບຖ້ວນ, ຄ່າໃຊ້ຈ່າຍໃນການຈັດສົ່ງໂດຍສະເພາະແມ່ນແພງເກີນໄປແລະ ກຳ ນົດເວລາບໍ່ສາມາດຮັບປະກັນໄດ້. ດັ່ງນັ້ນ, ລາວໄດ້ຮຽນຮູ້ວ່າ FBA ມີຂໍ້ດີແລະຄຸນລັກສະນະຫຼາຍຢ່າງ, ສະນັ້ນທ່ານ Wang ຍັງຮູ້ສຶກວ່າຕ້ອງໄດ້ຊອກຫາຜູ້ສົ່ງຕໍ່ FBA ທີ່ ໜ້າ ເຊື່ອຖືເພື່ອຊ່ວຍລາວໃນການປະຢັດຄ່າໃຊ້ຈ່າຍໃນການຂົນສົ່ງຂອງ FBA. ຫລັງຈາກໄດ້ປຽບທຽບກັບຜູ້ສົ່ງຕໍ່ຫລາຍໆຄົນໃນອິນເຕີເນັດ, ທ່ານ Wang ພົບ YiXing Global Logistics. ທ່ານ Wang ໄດ້ຮູ້ວ່າ ສຳ ນັກງານໃຫຍ່ຂອງ YiXing ແມ່ນຢູ່ Shenzhen, Guangdong, ແຕ່ມັນຍັງມີສາຂາຢູ່ Dongguan, ສະນັ້ນລາວຈຶ່ງມີຄວາມສະດວກກວ່າ ສຳ ລັບລາວທີ່ຈະມາຢ້ຽມຢາມບໍລິສັດຢູ່ທີ່ຈຸດນັ້ນ. ຜ່ານການປຶກສາຫາລືແລະສື່ສານທາງອິນເຕີເນັດແບບງ່າຍດາຍ, ທ່ານ Wang ແລະທ່ານນາງ Zhang, ຜູ້ຈັດການຝ່າຍຂົນສົ່ງ YXL, ມີຄວາມເຂົ້າໃຈງ່າຍໆກ່ຽວກັບບາງເລື່ອງກ່ຽວກັບການແຈກຢາຍຜະລິດຕະພັນກາງແຈ້ງໃນ Amazon FBA. ຍິ່ງໄປກວ່ານັ້ນ, ຜະລິດຕະພັນຂອງທ່ານ Wang ມີປະລິມານຫລາຍ, ສະນັ້ນທ່ານນາງ Zhang ແນະ ນຳ ໃຫ້ມີຄວາມ ເໝາະ ສົມກວ່າໃນການເລືອກ FBA ໂດຍການຂົນສົ່ງທາງທະເລ.
ເຖິງແມ່ນວ່າເວລາ ກຳ ນົດຂອງການຂົນສົ່ງທາງທະເລຄັ້ງ ທຳ ອິດຂອງ FBA ແມ່ນຂ້ອນຂ້າງຊ້າ, ແຕ່ຄ່າໃຊ້ຈ່າຍກໍ່ຈະຖືກກວ່າເມື່ອທຽບກັບການຂົນສົ່ງທາງອາກາດແລະການຈັດສົ່ງໂດຍດ່ວນ, ແລະມັນຍັງເປັນແຜນການຂົນສົ່ງດ້ານການຂົນສົ່ງທີ່ດີທີ່ສຸດ ສຳ ລັບຜູ້ຂາຍທີ່ມີສິນຄ້າ ຈຳ ນວນຫລາຍ. ລວມທັງສິນຄ້າປະເພດກິລາເຊັ່ນ: Racquet, dumbbell, basketball, ຖົງມື, ມາດຕະການ tape ແລະຜະລິດຕະພັນກິລາອື່ນໆ.


text:
ປະທານາທິບໍດີລັດເຊຍ ສົ່ງສານອວຍພອນປີໃໝ່ເຖິງທ່ານເລຂາທິການໃຫຍ່,ປະທານປະເທດ ຫງວຽນຝຸຈ້ອງ
ທ່ານປະທານາທິບໍດີ ລັດເຊຍ Vladimir Putin ໄດ້ຢືນຢັນວ່າ ການພົວພັນລະຫວ່າງສອງປະເທດພວມຢູ່ໃນລະດັບສູງໃໝ່
ທ່ານປະທານາທິບໍດີສະຫະພັນລັດເຊຍ Vladimir Putin ໄດ້ສົ່ງສານອວຍພອນປີໃໝ່ເຖິງທ່ານເລຂາທິການໃຫຍ່ຄະນະບໍລິຫານງານສູນກາງພັກ, ປະທານປະເທດ ສສ ຫວຽດນາມ ຫງວຽນຝຸຈ້ອງ ເນື່ອງໃນໂອກາດປີໃໝ່ 2019. ໃນສານອວຍພອນ, ທ່ານປະທານາທິບໍດີ ລັດເຊຍ Vladimir Putin ໄດ້ຢືນຢັນວ່າ ການພົວພັນລະຫວ່າງສອງປະເທດພວມຢູ່ໃນລະດັບສູງໃໝ່, ໄດ້ຮັບການຮັບຮູ້ຜ່ານການຢ້ຽມຢາມຫວ່າງແລ້ວນີ້ຂອງການນຳ ຫວຽດນາມ ຢູ່ສະຫະພັນລັດເຊຍ. ທ່ານປະທານາທິບໍດີ Vladimir Putin ກໍ່ສະແດງຄວາມເຊື່ອໝັ້ນວ່າ ການປະຕິບັດບັນດາແຜນການລວມໃນຂົງເຂດຕ່າງໆປະສົບຜົນສຳເລັດ, ກໍ່ຄືແຜນການຈັດຕັ້ງປີພົວພັນແລກປ່ຽນ - ປີ ລັດເຊຍ ຢູ່ ຫວຽດນາມ ແລະ ປີ ຫວຽດນາມ ຢູ່ ລັດເຊຍ - ຈະເສີມຂະຫຍາຍການປັບປຸງຄຸນປະໂຫຍດພົວພັນຄູ່ຮ່ວມມືຍຸດທະສາດໃຫ້ດີກ່ວາອີກ.
(ແຫຼ່ງຄັດຈາກ VOV)


text:
ທ່ານປະທານປະເທດ ຫງວຽນຊວນຟຸກ ຕ້ອນຮັບບັນດາອົງການມິດຕະພາບກູບາ-ຫວຽດນາມ
ກປ.ອອນໄລ - ຕອນບ່າຍວັນທີ 18 ກັນຍາຕາມເວລາທ້ອງຖິ່ນ (ກົງກັບວັນທີ 19 ກັນຍາ ຕາມເວລາຫວຽດນາມ), ທ່ານ ຫງວຽນຊວນຟຸກ ປະທານປະເທດຫວຽດນາມ ໄດ້ໃຫ້ການຕ້ອນຮັບທ່ານນາງ Noemi Rabaza Fernandezz ຮອງປະທານຜູ້ທີໜຶ່ງຂອງສະຖາບັນມິດຕະພາບກູບາ ກັບປະຊາຊາດ (ICAP), ທ່ານນາງ Maria Yolanda Ferrer Gomez ປະທານສະມາຄົມມິດຕະພາບກູບາ - ຫວຽດນາມ ແລະຜູ້ຕາງໜ້າການນໍາໂຮງຮຽນທີ່ໃຊ້ຊື່ລຸງໂຮ່, ຫງວຽນວັນໂຈ໊ຍ ແລະ ຫວໍທິຖັ໊ງ ໄດ້ເຂົ້າຢ້ຽມຂ່ຳນັບທ່ານປະທານປະເທດ.
ທີ່ການຕ້ອນຮັບ, ທ່ານປະທານປະເທດ ຫງວຽນຊວນຟຸກ ຊີ້ແຈ້ງວ່າ: ເຖິງວ່າສອງປະເທດຕັ້ງຢູ່ຫ່າງໄກກໍ່ຕາມ, ແຕ່ປະຊາຊົນຫວຽດນາມ ຍາມໃດກໍ່ຢູ່ຄຽງຂ້າງປະຊາຊົນກູບາ; ປະກອບສ່ວນເຂົ້າໃນການພົວພັນອັນດີງາມລະຫວ່າງສອງປະເທດ.
ທ່ານນາງ Fernandez ໃຫ້ຮູ້ວ່າ ກູບາ ມານະພະຍາຍາມສຶກສາອົບຮົມຄົນຮຸ່ນໜຸ່ມກ່ຽວກັບນໍ້າໃຈພິເສດຂອງປະຊາຊົນສອງຊາດ. ສອງປະເທດຕ້ອງມານະພະຍາຍາມເພີ່ມພູນຄູນສ້າງໃຫ້ສາຍພົວພັນມິດຕະພາບແບບພິເສດລະຫວ່າງປະຊາຊົນສອງປະເທດ. ທ່ານນາງ ຢືນຢັນວ່າ: “ມື້ນີ້, ມື້ອື່ນ ແລະຕະຫຼອດໄປປະຊາຊົນກູບາ ຈະສະໜັບສະໜູນຫວຽດນາມ ໃນທຸກສະພາບການ”.
ສະແດງຄວາມເປັນກຽດທີ່ໄດ້ພົບປະກັບທ່ານປະທານປະເທດ ຫງວຽນຊວນຟຸກ, ທ່ານນາງປະທານສະມາຄົມມິດຕະພາບກູບາ-ຫວຽດນາມ Maria Yolanda Ferrer Gomez ຢືນຢັນວ່າ ສະມາຊິກທັງໝົດຂອງສະມາຄົມມິດຕະພາບກູບາ-ຫວຽດນາມ ມີຄວາມເອກອ້າງທະນົງໃຈຕໍ່ຄວາມຮັບຜິດຊອບອັນໃຫຍ່ຫຼວງຂອງຕົນທີ່ໄດ້ປະກອບສ່ວນເຂົ້າໃນການເພີ່ມພູນຄູນສ້າງສາຍພົວພັນມິດຕະພາບທີ່ເປັນມູນເຊື້ອລະຫວ່າງສອງປະເທດ.
ຕາງໜ້າໄວໜຸ່ມຂອງກູບາ, ທ່ານ Suniel Sosa Cordero - ຫົວໜ້າພະແນກພົວພັນສາກົນຂອງສູນກາງຊາວໜຸ່ມກອມມູນິດກູບາ ຢືນຢັນວ່າ ກູບາ ຈະສືບທອດມູນເຊື້ອຂອງຄົນຮຸ່ນກ່ອນ.
ທ່ານປະທານປະເທດຢືນຢັນວ່າ ການເຄື່ອນໄຫວສາມັກຄີຂອງກູບາ ກັບຫວຽດນາມ ແມ່ນແຫຼ່ງກໍາລັງໃຈອັນໃຫຍ່ຫຼວງໃຫ້ແກ່ປະຊາຊົນຫວຽດນາມ ໃນເມື່ອກ່ອນ ກໍ່ຄືໃນປະຈຸບັນ. ກົງກັນຂ້າມ, ປະຊາຊົນຫວຽດນາມ ຍາມໃດກໍ່ແບ່ງປັນ, ສະຫງວນນໍ້າໃຈອັນອົບອຸ່ນໃຫ້ປະຊາຊົນກູບາ, ເປັນຕົ້ນແມ່ນຍາມທີ່ກູບາ ປະສົບຄວາມຫຍຸ້ງຍາກທີ່ສຸດ.
ໂດຍ: ທະນາພອນ


text:
ກອງປະຊຸມລິເລີ່ມໂຄງການຜັນຂະຫຍາຍການກະສິກໍາ-ປ່າໄມ້ ແບບປະສົມປະສານໃນພ່າກພື້ນອາຊຽນ ເພື່ອຄໍາປະກັນສະບຽງອາຫານ ແລະ ເປັນຜົນປະໂຫຍດຕໍ່ສິ່ງແວດລ້ອມ
ລະບົບກະສິກຳ-ປ່າໄມ້ແບບປະສົມປະສານ ເປັນເຄື່ອງມືໃນການບັນລຸເປົ້າໝາຍການພັດທະນາແບບຍືນຍົງ ຍ້ອນວ່າການຜະລິດກະສິກໍາ-ປ່າໄມ້ແບບປະສົມປະສານ ສາມາດແກ້ໄຂການປັບປຸງຊີວິດການເປັນຢູ່, ຫຼຸດຜ່ອນການປ່ຽນແປງດິນຟ້າອາກາດ, ປັບປຸງການຄໍ້າປະກັນສະບຽງອາຫານ, ຄວາມທົນທານຂອງສິ່ງແວດລ້ອມ ແລະ ລະບົບນິເວດ ທີ່ມີການເຊື່ອມໂຍງລະຫວ່າງການຜະລິດສະບຽງອາຫານ ແລະ ການຄຸ້ມຄອງປ່າໄມ້ແບບຍືນຍົງ ທັງໃນລະດັບຊາດ ກໍ່ຄືສາກົນ. ເຫັນໄດ້ຄວາມສໍາຄັນ ຈິງເກີດມີໂຄງການຜັນຂະຫຍາຍລະບົບກະສິກຳ-ປ່າໄມ້ແບບປະສົມປະສານ ເພື່ອຄໍ້າປະກັນສະບຽງອາຫານ ແລະ ເປັນປະໂຫຍດກັບສີ່ງແວດລ້ອມໃນພາກພື້ນອາຊຽນ ໂດຍມີຊື່ ຫຍໍ້ ວ່າ TCP/RAP/3705 ທີ່ ສະຖາບັນຄົ້ນຄວ້າ ກະສິກຳ ປ່າໄມ້ ແລະ ພັດທະນາຊົນນະບົດ ກໍ່ຄືສູນຄົ້ນຄວ້າ ປ່າໄມ້ ເປັນຜູ້ຈັດຕັ້ງປະບັດ ໂຄງການ ດັ່ງກ່າວ. ເພື່ອເສີມຂະຫຍາຍເນື້ອເນື້ອໃນວຽກດັ່ງກ່າວ ຈິງໄດ້ໄຂກອງປະຊຸມ ເປີດໂຄງການ ຂື້ນໃນວັນທີ 23 /07/2021 ທີ່ສະໂມສອນ ສະຖາບັນຄົ້ນຄວ້າກະສິກໍາ, ປ່າໄມ້ ແລະ ພັດທະນາຊົນນະບົດ. ໂດຍການເປັນປະທານຂອງ ທ່ານ ປອ ໃຈ ບຸນພະນຸໄຊ ຫົວໜ້າສະຖາບັນ ຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດ ມີຜູ້ເຂົ້າຮ່ວມຈາກ 20 ພາກສ່ວນ ມີ 49 ທ່ານ ລວມມີຍິງ 7 ທ່ານ ຈາກບັນດາກົມທີ່ຂື້ນກັບກະຊວງກະສິກຳ ແລະ ປ່າໄມ້, ບໍລິສັດບົວລະພາກະສິກຳປ່າໄມ້ຈໍາກັດ, ບໍລິສັດແມ່ຂອງປູກໄມ້ຈໍາກັດ ແລະ ບໍລິສັດ PML ອຸດສະຫະກຳຈໍາກັດ.; ກອງປະຊຸມໃນຄັ້ງນີ້ ໄດ້ຮັບກຽດ ຈາກ ທ່ານ Nasar Hayat, ຜູ້ຕາງໜ້າ ຈາກ ອົງການອາຫານ ແລະ ການກະເສດ ຂຶ້ນກ່າວຄໍາໂອວາດ ແລະ ປະກອບຄໍາຄິດເຫັນຕໍ່ກອງປະຊຸມ
ໃນກອງປະຊູມແຂກສາມາດຮູ້ ແລະ ເຂົ້າໃຈຄູ່ມືການກະສິກຳ-ປ່າໄມ້ແບບປະສົມປະສານອາຊຽນ ເພື່ອການຄໍ້າປະກັນສະບຽງອາຫານ ແລະ ເປັນປະໂຫຍດກັບສີ່ງແວດລ້ອມ ພ້ອມທັງແລກປ່ຽນບົດຮຽນ ແລະ ປະສົບການກະສິກຳປ່າໄມ້ໃນລາວ ໂດຍການສົນທະນາໃນຄໍາຖາມເຈາະຈີ້ມ ຊືງຈຸດປະສົງ ຂອງ ໂຄງການ ແມ່ນ ເພື່ອການຍົກລະດັບ ຄວາມອາດສາມາດໃຫ້ແກ່ພະນັກງານຂັ້ນເມືອງ, ແຂວງ ແລະ ຂັ້ນສູນກາງໃນການວິເຄາະທາງດ້ານນະໂຍບາຍ ແລະ ການວາງແຜນການຕະຫຼາດ ແລະ ເສດຖະກິດກະສິກຳ; ພ້ອມທັງຈັດຕັ້ງປະຕິບັດແຜນການດຳເນີນງານ ດ້ານຍຸດທະສາດການຄໍ້າປະກັນສະບຽງອາຫານ ແລະ ຍຸດທະສາດໂພສະນາການແຫ່ງຊາດ ແລະ ມີຄາດໝາຍຕົ້ນຕໍ ຈາກ ໂຄງການດັ່ງກ່າວ ແມ່ນ ການຜັນຂະຫຍາຍ ຂໍ້ແນະນຳ ກະສິກຳ-ປ່າໄມ້ແບບປະສົມສານ ຂອງ ອາຊຽນ ເພື່ອເປັນການທົດສອບ ໃນ ສປປ ລາວ, ສັງລວມບົດຮຽນ ກປ ແບບປະສົມປະສານ ຜ່ານມາ, ສ້າງແຜນປະຕິບັດງານ ກປ ແບບ ປະສົມປະສານ ແລະ ຮ່າງບົດສະເໜີ ໂຄງການ ເພື່ອຂໍທຶນເຂົ້າມາໃນການ ຈັດຕັ້ງປະຕິບັດ ໂຄງການ ໃນຕໍ່ໜ້າ.ຈະປະກອບສວ່ນອັນສຳຄັນ ໃນການຈັດຕັ້ງປະຕິບັດ ແຜນຍຸດທະສາດ ກະສິກຳ ປີ 2021 ຫາ 2025 ເພື່ອຮັບປະການໃນການພັດທະນາກະສິກຳ ແລະ ປ່າໄມ້ ໃຫ້ຍືນຍົງ ທີ່ ລວມເອົາທາງດ້ານເສດຖະກິດ, ສັງຄົມ ແລະ ສິ່ງແວດລອ້ມ.
ການການສົນທະນາ ເພື່ອວິເຄາະໃຈແຍກບັນຫາເພື່ອຫາຄໍາຕອບໃສ່ກອງປະຊູມ
ວາລະທ້າຍຂອງກອງປະຊູມ ປະທານກອງປະຊຸມ ໄດ້ໃຫ້ທິດຊີ້ນໍາ ເອົົາໃຈໃສ່ສຸມສະຕິປັນຍາອັນປະເສີດ ໃນການປະກອບຄຳຄິດເຫັນຢ່າງກົງໄປກົງມາຕໍ່ກັບກອງປະຊຸມ ,ນອກນີ້ ທ່ານຍັງຮຽກຮ້ອງໃຫ້ບັນດາຜູ້ເຂົ້າຮວ່ມ,ຊ່ຽວຊານຈາກບັນດາກົມຕ່າງໆທີ່ຂື້ນກັບກະຊວງກະສິກຳ ແລະ ປ່າໄມ້ ແລະ ບັນດາບໍລິສັດທີ່ກ່ຽວຂອ້ງກ່ຽວກັບກະສິກຳ-ປ່າໄມ້ແບບປະສົມປະສານ ໃຫ້ຊ່ວຍກັນປະກອບສ່ວນຈັດຕັ້ງປະຕິບັດບັນ ດາກິດຈະກໍາທີ່ວາງໄວ້ນັ້ນ ໃຫ້ສໍາເລັດຢ່າງມີປະສິດທິພາບສູງ.
ໂດຍ : ບູນປະສັກໄຊ ຄຳພູມີ, ສູນຄົ້ນຄວ້າປ່າໄມ້


text:
ບຸນກຸດສົງການປີໃໝ່ລາວ ຢູ່ເມືອງປາກເຊປີນີ້ຈະຈັດຂຶ້ນຢ່າງຫຍິ່ງໃຫຍ່ ຕິດພັນກັບການສະເຫຼີມສະຫຼອງ ປີທ່ອງທ່ຽວລາວ 2018
ບຸນກຸດສົງການປີໃຫໝ່ລາວ ຢູ່ເມືອງປາກເຊແຂວງຈຳປາສັກປີ ພສ 2561 ຄສ 2018 ນີ້,ຈະຂຶ້ນຢ່າງຫຍິ່ງໃຫຍ່ ແລະມີຫຼາຍກິດຈະກຳໃຫ້ທ່ອງທ່ຽວ ເນຶ່ອງຈາກເປັນໜຶ່ງໃນກິດຈະກຳສະເຫຼີມສະຫຼອງປີທ່ອງທ່ຽວລາວ 2018 ຂອງມືອງປາກເຊ ເຊັ່ນ: ງານປະກວດນາງສາວຈຳປາສັກ , ພິທີແຫ່ນາງສັງຂານມື້ສັງຂານລ່ວງ,ການຫົດນໍ້າໃນຖະໜົນຊຸ່ມເຢັນ,ການສະແດງຄອນເສີດ ( ມິວ ຊິກ ໂຊນ ) ແລະ ກິດຈະກຳແຂ່ງຂັນກິລາແລະອື່ນໆອີກ.
ທ່ານ ສຸລິວັນ ສະຫວັດທະສິນ ຄະນະປະຈຳພັກແຂວງ ເລຂາພັກເມືອງ ເຈົ້າເມືອງໆປາກເຊ ຮອງປະທານ ຜູ້ປະຈຳການຈັດງານບຸນກຸດສົງການປີໃໝ່ລາວ ທີ່ເມືອງປາກເຊ ແຂວງຈຳປາສັກໃຫ້ສຳພາດວ່າ: ບຸນສົງການປີໃໝ່ລາວ ແມ່ນບຸນມະຫາຊາດທີ່ນອນໃນ ຮີດ 12 ຂອງລາວ ຊຶ່ງສືບທອດປະຕິບັດກັນມາແຕ່ບູຮານນະການ ຈົນກາຍເປັນປະເພນີອັນດີງາມໃນແຕ່ລະປີ .ແຕ່ສຳລັບປີ 2018ນີ້ ເນຶ່ອງຈາກເປັນປີທ່ອງທ່ຽວລາວ ດັ່ງນັ້ນ; ງານບຸນປີໃໝ່ລາວຈິ່ງຖືກຍົກລະດັບຈັດໃຫ້ມີສີສັນຫຍິ່ງໃຫຍ່ກ່ວາປີຜ່ານມາ ເພື່ອເປັນກິດຈະກຳດຶງດູດນັກທ່ອທ່ຽວໃຫ້ເຂົ້າມາທ່ຽວຊົມຢ່າງຫຼວງຫຼາຍ ເປັນຕົ້ນ ງານປະກວດນາງສາວຈຳປາສັກ ເພື່ອເປັນນາງສັງຂານປະຈຳປີຈະຈັດຂຶ້ນ ໃນວັນທີ 6 ເມສາ ທີ່ຕະຫຼາດສະບາຍດີ ແຟຣນຊິບມໍ,ພິທີແຫ່ນາງສັງຂານ ໂລໂກ້ສຳຄັນຫຼັກຂອງງານຈະຈັດຂຶ້ນໃນວັນທີ 14 ເມສາ ມື້ສັງຂານລ່ວງ ຫຼືມື້ພະລົງ ໃນພິທີຈະແຫ່ຈາກບ້ານໂພນໄຊ ໄປຕາມທາງເລກທີ 13 ຜ່ານໜ້າສຳນັກງານປົກຄອງເມືອງເຂົ້າໄປຍັງວັດຫຼວງປາກເຊ ເຊີ່ງຈະມີ ທັງໝົດ 17 ຂະບວນເຂົ້າຮ່ວມແຫ່ ແລະ ຈະຕົກແຕ່ງແຕ່ລະຂະບວນຢ່າງມີສີສັນ ປະສານສຽງມະໂຫລີດົນຕີ ອັນເປັນເອກະລັກຂອງຊາວພາກໃຕ້ ເຊັ່ນ:
ຂະບວນພະສົງ -ພະລັດຕະນະໄຕ,ພາຂວັນໃຫຍ່ -ຕົ້ນກາລະພຶກໃຫຍ່,ຂະບວນແຫ່ນາງສັງຂານທັງ 7 ; ປີນີ້ນາງສັງຂານຖືຫົວພະຍາກາວິລະພົມປະທັບເທິງຫຼັງນົກຍູງເຊິ່ງໄດ້ກະກຽມຕົກແຕ່ງໃຫ້ສວຍງາມໜ້າປະທັບໃຈແກ່ມວນຊົນ, ນອກຈາກນີ້ກໍມີສີສັນກິດຈະກຳໃໝ່ 3 ຢ່າງຕ່າງຈາກປີຜ່ານມາທີ່ຈະນຳເຂົ້າຮ່ວມຂະບວນຄື: ຂະບວນແຄນ-ກອງຫາງ,ຂະບວນສະແດງການຫຼິ້ນໝາກໂຍນຂີ່ມ້າ ແລະ ຂະບວນລົດສາມລໍ້.ທັງນີ້ກໍເພື່ອຟື້ນຟູອະນຸລັກວັດທະນະທຳອັນດີງາມ ແລະສ່ອງແສງໃຫ້ເຫັນສິ່ງໂດດເດັ່ນຕິດພັນກັບການຂະຫຍາຍຕົວທາດ້ານເສດຖະກິດ - ສັງຄມຂອງເມືອງຈາກອະດີດຈົນເຖິງປະຈຸບັນ.ສ່ວນວ່າການຈັດຕັ້ງຫົດນໍ້າໃນຖະໜົນຊຸ່ມເຢັນຈະຈັດຕັ້ງຢູ່ 2 ຈຸດຄື: ຈຸດທີ1 ແຕ່ສາມແຍກວິທະຍາໄລຄູສົງ ໄປຫາວົງວຽນສະລາຄຳ,ຈຸດທີ 2 ແຕ່ສີ່ແຍກໜ້າຮ້ານສີລິສົມບູນແຄນນອນ ໄປຫາສີ່ແຍກບ້ານຮ່ອງຂະຍອມ.ສຳລັບກິດຈະກຳສະແດງຄອນເສີດມິວຊິກໂຊນ ຈະຈັດທີ່ສະໜາມກິລາ ຫຼັກ 2 ຊຶ່ງຈະມີນັກຮ້ອງ ນັກສະແດງທີ່ມີຊື່ສຽງມາສ້າງບັນຍາກາດແຕ່ວັນທີ 14-16 ເມສາ ຢ່າງຄືກຄື້ນມ່ວນຊື່ນ .
ປະຈຸບັນການຫ້າງຫາກະກຽມເງື່ອນໄຂຕ່າງໆ ໃນການຈັດງານແມ່ນມີຄວາມພ້ອມແລ້ວ ເປັນຕົ້ນທ່ານເຈົ້າແຂວງຈຳປາສັກໄດ້ອອກຂໍ້ຕົກລົງສະບັບເລກທີ216 ຈຂ.ຈສ ລົງວັນທີ5 ມີນາ 2018. ວ່າດ້ວຍແຕ່ງຕັ້ງຄະນະຮັບຜິດຊອບຈັດງານສະເຫຼີມສະຫຼອງບຸນປີໃໝ່ລາວ ທີ່ເມືອງປາກເຊ ແຂວງຈຳປາສັກ,ໄດ້ແຕ່ງຕັ້ງ ແລະກຳນົດໜ້າວຽກອະນຸກຳມະການຝ່າຍຕ່າງໆ ພ້ອມທັງໄດ້ເປີດກອງປະຊຸມຄົ້ນຄ້ວາປຶກສາຫາລືເພື່ອຮັບປະກັນໃຫ້ ການຈັດງານບຸນ ປີໃໝ່ລາວ ປີນີ້,ຖືກຕ້ອງຕາມຮີດຄອງປະເພນີ ວັດທະນະທໍາອັນດີງາມຂອງຊາດ ແລະຮັບປະກັນຄວາມສະຫງົບສຸກເປັນລະບຽບຮຽບຮ້ອຍ.
ທ່ານ ສຸລິວັນ ສະຫວັດທະສິນ ເຈົ້າເມືອງໆປາກເຊ ຍັງໄດ້ກ່າວ ຮຽກຮ້ອງໃຫ້ທຸກພາກສ່ວນໃນສັງຄົມຮ່ວມກັນຫຼີ້ນບຸນປີໃໝ່ລາວຢ່າງເບີກບານມ່ວນຊື່ນຖືກຕ້ອງຕາມຮີດຄອງປະເພນີ,ມີສະຕິໃນການເດີນທາງທ່ອງທ່ຽວ ເພື່ອຄວາມເປັນລະບຽບປອດໄພ; ຈາກນີ້ກໍຍັງໄດ້ກ່າວເຊີນຊວນນັກທ່ອງທ່ຽວທັງພາຍໃນ ແລະຕ່າງປະເທດເຂົ້າມາທ່ຽວຊົມ ແລະທ່ອງທ່ຽວໃນງານບຸນກຸດສົງການປີໃໝ່ລາວ ກໍຄືເມືອງປາກເຊ ແຂວງຈຳປາສັກ ດ້ວຍຄວາມຍິນດີຕ້ອນຮັບອີກດ້ວຍ.
ພາບ ແລະ ຂ່າວ: ວິທະຍຸກະຈາຍສຽງແຂວງຈໍາປາສັກ


text:
ປະທານປະເທດ ສະເໜີໃຫ້ ສປຊ ສ້າງຖານຂໍ້ມູນກ່ຽວກັບຜົນກະທົບຂອງນ້ຳທະເລຂຶ້ນສູງ
ຕອນຄ່ຳວັນທີ 23 ກັນຍາ, ຕາມເວລາ ຫວຽດນາມ, ໂດຍໄດ້ຮັບຄຳເຊື້ອເຊີນຂອງທ່ານນາຍົກລັດຖະມົນຕີ ອຽກລັງ Michael Martin,s, ປະທານໝູນວຽນຂອງສະພາຄວາມໝັ້ນຄົງ ສປຊ, ທ່ານປະທານປະເທດ ຫງວຽນຊວັນຟຸກ ໄດ້ເຂົ້າຮ່ວມ ແລະ ກ່າວຄຳເຫັນທີ່ກອງປະຊຸມຂັ້ນສູງ ຂອງສະພາຄວາມໝັ້ນຄົງ ສປຊ ກ່ຽວກັບຄວາມໝັ້ນຄົງດິນຟ້າອາກາດ.
ທ່ານປະທານປະເທດ ຫງວຽນຊວັນຟຸກ ກ່າວຄຳເຫັນທີ່ວາລະປຶກສາຫາລື
ກ່າວຄຳເຫັນທີ່ວາລະປຶກສາຫາລື, ທ່ານປະທານປະເທດ ຫງວຽນຊວັນຟຸກ ສະແດງຄວາມວິຕົກກັງວົນ, ການປ່ຽນແປງຂອງດິນຟ້າອາກາດ ແມ່ນສິ່ງທ້າທາຍອັນໃຫຍ່ຫຼວງໃນທົ່ວໂລກ ແລະ ພວມສ້າງກຳນົດອະນາຄົດຂອງມວນມະນຸດ. ໂລກພວມເຫັນປະຈັກຕາບັນດາຜົນກະທົບຢ່າງຫຍໍ້ທໍ້ ຂອງການປ່ຽນແປງດິນຟ້າອກາດ ສ້າງການຂັດແຍ້ງກັນທາງດ້ານຊັບພະຍາກອນທຳມະຊາດລະຫວ່າງບັນດາປະຊາຄົມເຂດຊຸມຊົນ, ບັງຄັດໃຫ້ປະຊາຊົນນັບຫຼາຍສິບຫຼ້ານຄົນຕ້ອງຫາເງິນລ້ຽງຊີບຢູ່ໄກບ້ານເກີດເມືອງນອນ, ເກີດບັນດາໄພນາບຂູ່ຂ້າມຊາຍແດນ ກ່ຽວກັບຄວາມໝັ້ນຄົງດ້ານຊີວະພາບ, ສິ່ງແວດລ້ອມ, ທັນຍາຫານ ແລະ ແຫຼ່ງນ້ຳ. ບັນດາຜົນຕາມມານີ້ ສ້ອມແຝງຄວາມສ່ຽງກາຍເປັນຄວາມເຄັ່ງຕຶງ, ຄວາມຂາດສະຖຽນລະພາບດ້ານພູມີສາດການເມືອງ, ສ້າງຜົນສະທ້ອນໂດຍກົງຕໍ່ສັນຕິພາບ, ຄວາມໝັ້ນຄົງ ແລະ ການພັດທະນາວິວັດຖະນາການຂອງບັນດາປະເທດ, ຊົນຊາດ. ຕໍ່ໜ້າສະພາບການນັ້ນ, ທ່ານປະທານປະເທດ ຫງວຽນຊວັນຟຸກ ສະເໜີວ່າ:
ທີໜຶ່ງ, ສະພາຄວາມໝັ້ນຄົງ ສປຊ ຕ້ອງນຳໜ້າໃນການສ້າງບັນດາກົນໄກຕີລາຄາ, ຄາດຄະເນ ແລະ ກ່າວເຕືອນກ່ຽວກັບບັນດາຄວາມສ່ຽງຄວາມໝັ້ນຄົງຂອງດິນຟ້າອາກາດໂດຍໄວ, ຈາກນັ້ນ ເປັນເຈົ້າການໃນການຮັບມື. ເພື່ອເປັນພື້ນຖານໃຫ້ແກ່ແຜນການວາງແຜນກຳນົດນະໂຍບາຍຮັບມືຢູ່ລະດັບທົ່ວໂລກ. ທ່ານປະທານປະເທດໄດ້ສະເໜີແນະຂໍ້ລິເລີ່ມສ້າງຖານຂໍ້ມູນສັງລວມ ກ່ຽວກັບຜົນກະທົບຫຼາຍແງ່ມູນຂອງສະພາບການນ້ຳທະເລຂຶ້ນສູງ. ທີ 2, ຕ້ອງຖືຜົນປະໂຫຍດຂອງ ປະຊາຊົນ, ພິເສດແມ່ນກຸ່ມຄົນທີ່ມີຄວາມສ່ຽງສູງ, ຢູ່ທີ່ຕັ້ງໃຈກາງ ເພື່ອອາດສາມາດແກ້ໄຂຢ່າງກົມກຽວ ບັນດາການຕິດຕໍພົວພັນຢ່າງສະໜິດແໜ້ນລະຫວ່າງຄວາມໝັ້ນຄົງ, ພັດທະນາ ແລະ ມະນຸດສະທຳ.
(ແຫຼ່ງຄັດຈາກ VOV)


text:
ສສກ - ຢູນິເຊັຟ ຫາລືແຜນການຮ່ວມມືຈັດຕັ້ງປະຕິບັດໂຄງການພັດທະນາການສຶກສາ
ໃນວັນທີ 22 ພຶດສະພາ ຜ່ານມາ ທີ່ສໍານັກງານ ກະຊວງສຶກສາທິການ ແລະ ກິລາ, ທ່ານ ນາງ ແສງເດືອນ ຫຼ້າຈັນທະບູນ ລັດຖະມົນຕີ ກະຊວງສຶກສາທິການ ແລະ ກິລາ ໄດ້ໃຫ້ກຽດຕ້ອນຮັບການເຂົ້າຢ້ຽມຄຳນັບຂອງທ່ານ ນາງ ກາລິນ ຫາດສອບ ຫົວໜ້າຫ້ອງການ ອົງການຢູນິເຊັຟ ປະຈໍາຢູ່ຂົງເຂດເອເຊຍ-ແປຊີຟິກ ພ້ອມດ້ວຍຄະນະ, ມີບັນດາຫົວໜ້າ-ຮອງຫົວໜ້າຫ້ອງການ, ກົມ, ວິຊາການທີ່ກ່ຽວຂ້ອງເຂົ້າຮ່ວມ.
ການພົບປະຄັ້ງນີ້, ແມ່ນເພື່ອເປັນການປຶກສາຫາລື ແລະ ວາງແຜນການຮ່ວມມືເຊິ່ງກັນ ແລະ ກັນ ລະຫວ່າງ ກະຊວງສຶກສາທິການ ແລະ ກິລາ ແລະ ອົງການຢູນິເຊັຟ ໃນການຈັດຕັ້ງປະຕິບັດໂຄງການຕ່າງໆທີ່ກ່ຽວຂ້ອງກັບວຽກງານການພັດທະນາການສຶກສາ, ເຊິ່ງໃນໄລຍະຜ່ານມາ ແຕ່ປີ 2012 ຈົນເຖິງປັດຈຸບັນ ອົງການດັ່ງກ່າວ, ໄດ້ສະໜັບສະໜູນໃນການຈັດຕັ້ງປະຕິບັດໂຄງການຕ່າງໆ ຈໍານວນ 106,5 ຕື້ກວ່າກີບ (12.991.000 ໂດລາສະຫາລັດ) ໂດຍໄດ້ສຸມໃສ່ບາງກິດຈະກໍາຫຼັກ ຄື: ຊ່ວຍສ້າງຄວາມເຂັ້ມແຂງລະບົບການວາງແຜນການ ແລະ ການບໍລິຫານການສຶກສາ, ວຽກງານການສຶກສາກ່ອນໄວຮຽນ ແລະ ວຽກງານປະຖົມສຶກສາ. ນອກຈາກນີ້, ອົງການຢູນິເຊັຟ ຍັງເຮັດໜ້າທີ່ເປັນປະທານຮ່ວມຂອງໜ່ວຍງານວິຊາການຂອງຂະແໜງການສຶກສາຈົນເຖິງປີ 2015. ໃນໄລຍະຜ່ານມາ ອົງການຢູນິເຊັຟ ເປັນໜຶ່ງໃນອົງການຈັດຕັ້ງສາກົນທີ່ໄດ້ໃຫ້ການຊ່ວຍເຫຼືອ, ເປັນຄູ່ຮ່ວມງານທີ່ດີ ແລະ ໄດ້ເຮັດວຽກຮ່ວມກັບກະຊວງສຶກສາທິການ ແລະ ກິລາ ຢ່າງໃກ້ຊິດ ໃນການພັດທະນາການສຶກສາ ຈຶ່ງເຮັດໃຫ້ວຽກງານການສຶກສາໄດ້ຮັບການພັດທະນາດີຂຶ້ນເທື່ອລະກ້າວໃນແຕ່ລະໄລຍະ.
ສໍາລັບແຜນການຮ່ວມມືແຕ່ປີ 2017-2021, ອົງການ ຢູນິເຊັຟ ຈະສືບຕໍ່ສ້າງຄວາມເຂັ້ມແຂງໃຫ້ແກ່ການບໍລິການໆສຶກສາກ່ອນໄວຮຽນ ລວມທັງຂະຫຍາຍແຜນງານການກຽມຄວາມພ້ອມໃຫ້ແກ່ເດັກໃນຊຸມຊົນ ໂດຍໃຫ້ສອດຄ່ອງກັບບຸລິມະສິດຂອງແຜນພັດທະນາການສຶກສາ ແລະ ກິລາ ຄັ້ງທີ 8; ຮ່ວມກັບຄູ່ຮ່ວມພັດທະນາອື່ນໆໃນການສະໜັບສະໜູນການປັບປຸງຫຼັກສູດຫ້ອງກຽມປະຖົມ ລວມທັງການປະເມີນຜົນການຮຽນ. ນອກຈາກນັ້ນ, ຍັງໄດ້ພັດທະນາ ແລະ ຕິດຕາມການຈັດຕັ້ງປະຕິບັດມາດຕະຖານຄຸນະພາບການສຶກສາສໍາລັບຫ້ອງກຽມປະຖົມອີກດ້ວຍ; ຈະໄດ້ສ້າງຄວາມເຂັ້ມແຂງໃຫ້ແກ່ ກະຊວງສຶກສາທິການ ແລະ ກິລາ, ຫ້ອງການສຶກສາທິການ ແລະ ກິລາເມືອງ, ຄະນະພັດທະນາການສຶກສາຂັ້ນບ້ານ, ຄູສອນ ແລະ ຜູ້ອໍານວຍການໂຮງຮຽນ ລວມທັງການພັດທະນາວິຊາຊີບຄູແບບຕໍ່ເນື່ອງ ໂດຍສະເພາະຢູ່ບັນດາແຂວງທີ່ດ້ອຍໂອກາດທາງດ້ານການສຶກສາ; ເນັ້ນໃສ່ສະໜັບສະໜູນການບໍລິຫານ ແລະ ການສ້າງແຜນພັດທະນາຂອງຂະແໜງການ ໂດຍອີງໃສ່ຫຼັກຖານ (evidence-based planning and management) ແລະ ຊ່ວຍໃນການສ້າງແຜນຍຸດທະສາດພັດທະນາລະບົບ (Education and Sports Management Information System); ສະໜັບສະໜູນການວິໄຈກ່ຽວກັບນັກຮຽນຢູ່ນອກໂຮງຮຽນ, ຕົວຊີ້ບອກຫຼັກຂອງຄຸນະພາບການສຶກສາ, ການສິດສອນຂອງຄູຢູ່ໃນຫ້ອງຮຽນ ແລະ ວິໄຈເຖິງຜົນການຮຽນຂອງນັກຮຽນ; ສະໜັບສະໜູນການຈັດຕັ້ງປະຕິບັດແຜນງານນໍ້າ ແລະ ສຸຂະອະນາໄມໃນໂຮງຮຽນແບບຍືນຍົງ ລວມທັງສິ່ງອໍານວຍຄວາມສະດວກ ເປັນຕົ້ນແມ່ນ ນໍ້າ, ວິດຖ່າຍ ແລະ ດ້ານສຸຂະອະນາໄມອື່ນໆ ທີ່ຕິດພັນກັບວຽກງານການສຶກສາ ແລະ ອົງການຢູນິເຊັຟ ຈະເຮັດວຽກກັບອົງການຈັດຕັ້ງສາກົນອື່ນໆ ໃນການພັດທະນາວຽກງານການສຶກສາຢູ່ໃນ ສປປ ລາວ ແລະ ຈະເປັນອົງກອນໜຶ່ງທີ່ລົງເລິກກ່ຽວກັບການປ້ອງກັນ ແລະ ຫຼຸດຜ່ອນໄພພິບັດຢູ່ໃນຂະແໜງການສຶກສາ.
ສ່ວນງົບປະມານທີ່ອົງການ ຢູນິເຊັຟ ຈະຊ່ວຍເຫຼືອ ສປປ ລາວ ແມ່ນມີຈໍານວນ 514,9 ຕື້ກວ່າກີບ (62,8 ລ້ານໂດລາສະຫະລັດ). ສະເພາະການຊ່ວຍເຫຼືອແກ່ຂະແໜງການສຶກສາ ແລະ ກິລານັບແຕ່ປີ 2017-2021 ແມ່ນຈະຊ່ວຍເຫຼືອ ຈໍານວນ 147,6 ຕື້ກວ່າກີບ (18 ລ້ານໂດລາສະຫະລັດ). ໃນນັ້ນ, ປະມານ 98,4 ຕື້ກວ່າກີບ (12 ລ້ານໂດລາສະຫະລັດ) ແມ່ນສໍາລັບແຜນງານການສຶກສາ ແລະ ອີກ 49,2 ຕື້ກວ່າກີບ (6 ລ້ານໂດລາສະຫະລັດ) ແມ່ນສໍາລັບແຜນງານນໍ້າ ແລະ ສຸຂະອະນາໄມໃນໂຮງຮຽນແບບຍືນຍົງ.
ທີ່ມາ: ສືກສາ-ກິລາ
© ໂຕະນໍ້າຊາ | tonamcha.com
-----------------


text:
ຫວ່າງແລ້ວນີ້, ທີ່ຮ່າໂນ້ຍ ສສ.ຫວຽດນາມ, ທ່ານພົນເອກ ໂງຊວນລິກ, ລັດຖະມົນຕີກະຊວງປ້ອງກັນ ສສ.ຫວຽດນາມ ໄດ້ໃຫ້ການຕ້ອນຮັບທ່ານ ເຈົາເຄືອຈື້, ລັດຖະມົນຕີກະຊວງຕໍາຫຼວດຈີນ ຊື່ງພວມຢ້ຽມຢາມຫວຽດນາມ ແລະ ເປັນປະທານຮ່ວມກອງປະຊຸມຮ່ວມມືປ້ອງກັນ ຕ້ານອາດຊະຍາກຳຄັ້ງທີ 7 ລະຫວ່າງກະຊວງຕຳຫຼວດສອງປະເທດ ຫວຽດນາມ - ຈີນ.
ທີ່ການຕ້ອນຮັບ, ລັດຖະມົນຕີສອງທ່ານ ໄດ້ຢັ້ງຢືນວ່າ ໃນໄລຍະຜ່ານມາ, ການຮ່ວມມືລະຫວ່າງກະຊວງປ້ອງກັນປະເທດຫວຽດນາມ ແລະ ກະຊວງຕໍາຫຼວດຈີນ ບັນລຸໄດ້ໝາກຜົນທີ່ແທດຈິງ. ລັດຖະມົນຕີສອງທ່ານ ກໍ່ສະເໜີບັນດາມາດຕະການຊຸກຍູ້, ຍົກສູງປະສິດທິຜົນການຮ່ວມມືລະຫວ່າງກອງບັນຊາການທະຫານຊາຍແດນຫວຽດນາມ ແລະກົມຄຸ້ມຄອງຍົກຍ້າຍປະຊາຊົນແຫ່ງຊາດຈີນ ໃນໄລຍະຈະມາເຖິງ, ເຫັນດີເປັນເອກະພາບສືບຕໍ່ປະຕິບັດບັນດາເອກະສານນິຕິກໍາວ່າດ້ວຍຊາຍແດນ ແລະ ບັນດາຂໍ້ຕົກລົງສອງຝ່າຍທີ່ໄດ້ລົງນາມຢ່າງເຂັ້ມງວດ; ຜັນຂະຫຍາຍບັນດາມາດຕະການຢ່າງຄົບຊຸດ, ຮ່ວມມືຢ່າງແໜ້ນແຟ້ນໃນການຄຸ້ມຄອງ, ຄວບຄຸມການເຂົ້າ-ອອກເມືອງ, ສົມທົບກັນຢ່າງແໜ້ນແຟ້ນໃນການຕໍ່ສູ້ຕ້ານອາດຊະຍາກໍາປະເພດຕ່າງໆ, ປະກອບສ່ວນຮັກສາຄວາມໝັ້ນຄົງ, ຄວາມເປັນລະບຽບຮຽບຮ້ອບຢູ່ເຂດຊາຍແດນລະຫວ່າງສອງປະເທດ. ທີ່ການຕ້ອນຮັບ, ລັດຖະມົນຕີສອງທ່ານ ກໍ່ໄດ້ລົງນາມໃນຂໍ້ຕົກລົງຮ່ວມມືກ່ຽວກັບການສ້າງກົນໄກສົມທົບກັນປະຕິບັດກົດໝາຍ 3 ຂັ້ນໃນການຄວບຄຸມ, ປ້ອງກັນດ່ານຊາຍແດນ ແລະຄຸ້ມຄອງຊາຍແດນທາງບົກ.
ແລະ ກໍ່ໃນວັນທີ 19 ກຸມພາ 2021, ທ່ານເລຂາທິການໃຫ່ຍ, ປະທານປະເທດຫວຽດນາມ ຫງວຽນຝູຈ້ອງ ແລະ ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ກໍ່ໄດ້ໃຫ້ການຕ້ອນຮັບທ່ານ ເຈົາເຄືອຈື້ ລັດຖະມົນຕີກະຊວງຕຳຫຼວດຈີນ ຊື່ງພວມຢ້ຽມຢາມຫວຽດນາມ ແລະ ເປັນປະທານຮ່ວມກອງປະຊຸມຮ່ວມມືປ້ອງກັນ ຕ້ານອາດຊະຍາກຳຄັ້ງທີ 7 ລະຫວ່າງກະຊວງຕຳຫຼວດສອງປະເທດ ຫວຽດນາມ - ຈີນ. ທີ່ການຕ້ອນຮັບ, ທ່ານເລຂາທິການໃຫ່ຍ, ປະທານປະເທດຫວຽດນາມ ຫງວຽນຝູຈ້ອງ ໄດ້ສະເໜີວ່າ ໃນໄລຍະຈະມາເຖິງ, ກະຊວງຕຳຫຼວດ ສອງປະເທດ ຫວຽດນາມ - ຈີນ ຕ້ອງສືບຕໍ່ປະຕິບັດໃຫ້ເປັນຢ່າງດີ ການຮັບຮູ້ລວມລະຫວ່າງການນຳຂັ້ນສູງສອງພັກ, ສອງປະເທດ ໃນຂົງເຂດຮ່ວມມືດ້ານຄວາມໝັ້ນຄົງ ແລະ ປະຕິບັດກົດໝາຍ, ເສີມຂະຫຍາຍບົດບາດພິເສດຂອງຕົນ ໃນສະພາບການເປັນປົກກະຕິໃໝ່ ທັງປ້ອງກັນ ແລະ ຕ້ານໂລກລະບາດໂຄວິດ - 19, ທັງຟຶ້ນຟູ ແລະ ພັດທະນາເສດຖະກິດ.
ໄຊພອນ


text:
ໃນຕອນບ່າຍຂອງວັນທີ 16 ກັນຍາ 2021 ນີ້, ທີ່ຫ້ອງປະຊຸມອົງການກາແດງລາວ ມີຄະນະນຳກາແດງລາວເຂົ້າຮ່ວມກອງປະຊຸມທາງໄກຄັ້ງທີ 18 ຂອງຜູ້ນຳກາແດງ ແລະ ຊີກວົງເດືອນແດງບັນດາປະເທດອາຊີຕາເວັນອອກສຽງໃຕ້ ຈັດຂຶ້ນທີ່ນະຄອນຫລວງບາງກອກປະເທດໄທ ໂດຍການເປັນປະທານຂອງ ທ່ານ ເຕດ ບຸນນາກ ເລຂາທິການສະພາກາຊາດໄທ, ມີບັນດາທ່ານການນຳຈາກກາແດງ ແລະ ຊີກວົງເດືອນແດງ 11 ປະເທດອາຊຽນ, ຄະນະກຳມະການກາແດງສາກົນ ແລະ ສະຫະພັນກາແດງ ແລະ ຊີກວົງເດືອນແດງສາກົນ, ກອງເລຂາອາຊຽນ ແລະ ສູນປະສານງານອາຊຽນສຳລັບການຊ່ວຍເຫຼືອດ້ານມະນຸດສະທຳຕໍ່ໄພພິບັດ (AHA) ເຂົ້າຮ່ວມ.
ກອງປະຊຸມຈະໄດ້ດຳເນີນໄປເປັນເວລາສອງວັນຈຶ່ງໄດ້ສຳເລັດ.
ສຳລັບອົງການກາແດງລາວແມ່ນທ່ານ ຮສ ດຣ ພູທອນ ເມືອງປາກ ປະທານອົງການກາແດງລາວ ພ້ອມດ້ວຍຄະນະເຂົ້າຮ່ວມ,
ກອງປະຊຸມຈະໄດ້ຜັດປ່ຽນກັນການເປັນເຈົ້າພາບຕາມລຳດັບຕົວພະຍັນຊະນະໃນແຕ່ລະປີ.ເນື່ອງຈາກວ່າສະພາບການລະບາດຂອງພະຍາດໂຄວິດ-19 ຍັງສືບຕໍ່ແຜ່ລະບາດເປັນວົງກ້ວາງຢູ່ບັນດາປະເທດຕ່າງໆ, ສະນັ້ນ,ຈຶ່ງໄດ້ຈັດກອງປະຊຸມແບບທາງໄກຜ່ານວີດີໂອຄອນເຟີເຣັນ, ສຳລັບປີນີ້ ມີຈຸດປະສົງສົນທະນານະໂຍບາຍ ແລະ ບັນຫາທີ່ກ່ຽວຂ້ອງກັບການປະຕິບັດໜ້າທີ່ຂອງກາແດງ ແລະ ຊີກວົງເດືອນແດງປະເທດອາຊຽນຮ່ວມກັບຄະນະກຳມະການກາແດງສາກົນ ແລະ ສະຫະພັນກາແດງ ແລະ ຊີກວົງເດືອນແດງສາກົນ ແລະ ຕົກລົງບາງບັນຫາທີ່ສຳຄັນ ເພື່ອສ້າງຄວາມເຂັ້ມແຂງໃຫ້ແກ່ກາແດງແຫ່ງຊາດໃຫ້ມີຄວາມຍືນຍົງໃນການຕອບໂຕ້ໄພພິບັດ, ການສົ່ງເສີມສຸຂະພາບຊຸມຊົນ, ການຊອກຫາແຫຼ່ງທຶນ ແລະ ການສ້າງຊາວໜຸ່ມອາສາສະໝັກ, ພ້ອມກັນນັ້ນ, ກອງປະຊຸມຍັງໄດ້ປຶກສາຫາລືກ່ຽວກັບການປະກອບສ່ວນຮັບມືຕໍ່ການລະບາດຂອງພະຍາດໂຄວິດ-19.
ກອງປະຊຸມໃນຄັ້ງນີ້ປະທານອົງການກາແດງລາວຍັງໄດ້ຖືກເຊື້ອເຊີນໃຫ້ເປັນປະທານກອງປະຊຸມໃນຫົວຂໍ້ການຍົກລະດັບການເຮັດວຽກຂອງເຄືອຂ່າຍຊຸມຊົນປອດໄພ ແລະ ມີຄວາມສະຫງົບເປັນຕົ້ນ: ບົດບາດຍິງ-ຊາຍ, ປະຊາກອນເຄື່ອນຍ້າຍ ແລະ ພະຍາດເອດສ໌ຂອງບັນດາປະເທດ.
ໃນຕອນທ້າຍຂອງກອງປະຊຸມມື້ທີສອງຍັງໄດ້ພ້ອມກັນຮັບຮອງເອົາຖະແຫຼງການຮ່ວມ.


text:
ສຳນັກຂ່າວສານປະເທດລາວລາຍງານ 13 ກັນຍາ 2018 ວ່າ: ໃນໂອກາດທີ່ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ເດີນທາງເຂົ້າຮ່ວມກອງປະຊຸມເວທີປຶກສາຫາລືເສດຖະກິດໂລກ ກ່ຽວກັບອາຊຽນ ຄັ້ງທີ 27 ທີ່ຮ່າໂນ້ຍ ປະເທດຫວຽດນາມ, ໃນຕອນເຊົ້າຂອງວັນພະຫັດນີ້ ທ່ານ ທອງລຸນ ສີສຸລິດ ພ້ອມດ້ວຍຄະນະໄດ້ເຂົ້າພົບທ່ານ ຫງວຽນ ຟູ ຈ້ອງ ເລຂາທິການໃຫຍ່ພັກຄອມມູນິດຫວຽດນາມ.
ໃນໂອກາດດັ່ງກ່າວ, ທ່ານ ຫງວຽນ ຟູ ຈ້ອງ ກໍ່ໄດ້ສະແດງຄວາມຍິນດີຕ້ອນຮັບຢ່າງອົບອຸ່ນ, ຊົມເຊີຍ ແລະ ຕີລາຄາສູງຕໍ່ທ່ານນາຍົກລັດຖະມົນຕີຂອງລາວ ແລະ ຄະນະທີ່ໄດ້ເດີນທາງມາຮ່ວມກອງປະຊຸມ, ຢ້ຽມຢາມ ແລະ ປະຕິບັດໜ້າທີ່ຢູ່ຫວຽດນາມໃນຄັ້ງນີ້ ເຊິ່ງເປັນຂີດໝາຍອັນສຳຄັນທີ່ປະກອບສ່ວນເຂົ້າໃນການຮັດແໜ້ນສາຍພົວພັນອັນພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດລາວ-ຫວຽດນາມ ທີ່ມີມາແຕ່ດົນນານ, ໂດຍສະເພາະແມ່ນການແລກປ່ຽນບົດຮຽນ, ການຊ່ວຍເຫຼືອເຊິ່ງກັນ ແລະ ກັນໃນວຽກງານຕ່າງໆໃຫ້ແຕກດອກອອກຜົນຍິ່ງໆຂຶ້ນ. ໃນໂອກາດດຽວກັນ ທ່ານ ທອງລຸນ ສີສຸລິດ ກໍ່ໄດ້ສະແດງຄວາມຂອບໃຈຢ່າງຈິງໃຈ ມາຍັງທ່ານ ຫງວຽນ ຟູ ຈ້ອງ ທີ່ໄດ້ໃຫ້ການຕ້ອນຮັບຢ່າງອົບອຸ່ນ, ພ້ອມທັງສະແດງຄວາມຂອບໃຈຢ່າງສູງມາຍັງພັກ-ລັດ ແລະ ປະຊາຊົນຫວຽດນາມ ທີ່ໄດ້ໃຫ້ການຊ່ວຍເຫຼືອອັນລ້ຳຄ່າແກ່ປະຊາຊົນລາວໃນເມືອງສະໜາມໄຊ ແຂວງອັດຕະປື ທີ່ໄດ້ຮັບຜົນກະທົບຈາກເຫດເຂື່ອນເຊປຽນ-ເຊນ້ຳນ້ອຍແຕກ ໃນທ້າຍເດືອນກໍລະກົດ ທີ່ຜ່ານມາ.
ໃນຕອນເຊົ້າຂອງວັນດຽວກັນ ທ່ານ ທອງລຸນ ສີສຸລິດ ກໍ່ໄດ້ນຳພາຄະນະຜູ້ແທນພົບປະສອງຝ່າຍກັບທ່ານ ຫງວຽນ ຊວັນ ຟຸກ ນາຍົກລັດຖະມົນຕີຫວຽດນາມ ເຊິ່ງທ່ານ ທອງລຸນ ສີສຸລິດ ໄດ້ສະແດງຄວາມຊົມເຊີຍຕໍ່ຜົນສຳເລັດອັນຈົບງາມ ໃນການເປັນເຈົ້າພາບຈັດກອງປະຊຸມເວທີປຶກສາຫາລືເສດຖະກິດໂລກ ວ່າດ້ວຍອາຊຽນ ຄັ້ງນີ້ ອັນເປັນການປະກອບສ່ວນຍົກສູງຖານະບົດບາດ, ຊື່ສຽງຂອງຫວຽດນາມໃນເວລາສາກົນຂຶ້ນອີກບາດກ້າວໜຶ່ງ. ການພົບປະສອງຝ່າຍໃນຄັ້ງນີ້ ທ່ານ ທອງລຸນ ສີສຸລິດ ກໍ່ໄດ້ສະແດງຄວາມຊົມເຊີຍຕໍ່ການຕ້ອນຮັບອັນອົບອຸ່ນມາຍັງທ່ານ ຫງວຽນ ຊວັນ ຟຸກ ແລະ ໄດ້ພົບປະກັນເປັນປົກກະຕິໃນທຸກໆກອງປະຊຸມທີ່ສຳຄັນໃນພາກພື້ນ ແລະ ສາກົນ ເຊິ່ງສະແດງເຖິງມູນເຊື້ອສາຍພົວພັນອັນພິເສດ ເພື່ອເສີມຂະຫຍາຍສາຍພົວພັນຮ່ວມມືລະຫວ່າງສອງຊາດລາວ-ຫວຽດນາມ ໃຫ້ນັບມື້ນັບມີປະສິດທິຜົນຍິ່ງໆຂຶ້ນ, ທັງໄດ້ຕີລາຄາສູງຕໍ່ຄວາມພະຍາຍາມຂອງທ່ານນາຍົກລັດຖະມົນຕີຫວຽດນາມ ແລະ ພັກ-ລັດຖະບານຫວຽດນາມ ທີ່ໄດ້ເອົາໃຈໃສ່ສ້າງເງື່ອນໄຂອຳນວຍຄວາມສະດວກ ແລະ ໃຫ້ການຊ່ວຍເຫຼືອ ເພື່ອການພັດທະນາແກ່ ສປປ.ລາວ ມາຕະຫຼອດ, ພ້ອມທັງເຊື່ອໝັ້ນວ່າສອງນາຍົກພວກເຮົາ ຈະພ້ອມກັນເຮັດວຽກຮ່ວມກັນ ບົນຈິດໃຈການຕົກລົງຂອງສອງພັກ, ສອງລັດ ແລະ ສັນຍາຕ່າງໆທີ່ສອງຝ່າຍໄດ້ລົງນາມຮ່ວມກັນ.
ໃນໂອກາດດັ່ງກ່າວນີ້, ທ່ານ ທອງລຸນ ສີສຸລິດ ໄດ້ຕາງໜ້າໃຫ້ພັກ, ລັດຖະບານ ແລະ ປະຊາຊົນລາວ ສະແດງຄວາມຮູ້ບຸນຄຸນ ແລະ ຂອບໃຈຢ່າງຈິງໃຈມາຍັງພັກ, ລັດຖະບານ ແລະ ປະຊາຊົນຫວຽດນາມອ້າຍນ້ອງ ໂດຍສະເພາະມາຍັງທ່ານນາຍົກລັດຖະມົນຕີຫວຽດນາມ ທີ່ໄດ້ສົ່ງຄວາມເຫັນອົກເຫັນໃຈ ແລະ ການຊ່ວຍເຫຼືອເປັນເງິນ, ວັດຖຸສິ່ງຂອງບັນເທົາທຸກ, ນັບທັງທີມກູ້ໄພ, ແພດໝໍ ແລະ ອຸປະກອນຕ່າງໆ ໄດ້ຊ່ວຍເຫຼືອຕໍ່ເຫດການໄພພິບັດເຂື່ອນແຕກ ຢູ່ເມືອງສະໜາມໄຊ ແຂວງອັດຕະປືໄດ້ທັນການ. ໃນຂະນະທີ່ປະຊາຊົນຫວຽດນາມ ກໍ່ໄດ້ປະສົບໄພທຳມະຊາດອັນຮ້າຍແຮງ, ມີຝົນຕົກໜັກຢູ່ຫຼາຍແຂວງພາກເໜືອຂອງຫວຽດນາມເຊັ່ນດຽວກັນ, ທ່ານ ທອງລຸນ ສີສຸລິດ ກໍ່ໄດ້ຕ່າງໜ້າພັກ, ລັດຖະບານ ແລະ ປະຊາຊົນລາວສະແດງຄວາມເປັນອົກເຫັນໃຈມາຍັງພັກ, ລັດຖະບານ ແລະ ປະຊາຊົນຫວຽດນາມອ້າຍນ້ອງມານະໂອກາດນີ້ດ້ວຍ.


text:
Wenzhou Hengyi Auto Parts Co, Ltd (Ruian Hengren Auto Parts Co, Ltd) ສັນຍາວ່າຈະນໍາໃຊ້ຜົນຜະລິດໄວແລະນ້ໍາຂອງການອອກແບບຜະລິດຕະພັນ, ການຜະລິດແລະການຂາຍ, ເຊັ່ນດຽວກັນກັບເຕັກໂນໂລຊີການເຊື່ອມຕໍ່ວິສະວະກໍາແລະຄໍາຮ້ອງສະຫມັກຂອງ innovation.We ໄດ້ ປະຕິບັດຕາມປັດຊະຍາທຸລະກິດຂອງ "ຄຸນນະພາບຄັ້ງທໍາອິດ, ຄວາມຄິດສ້າງສັນເຕັກໂນໂລຊີ, ພະຍາຍາມເພື່ອຄວາມເປັນເລີດ" ແລະເຊື່ອຫມັ້ນວ່າດ້ວຍປະສົບການທີມງານ, ຄວາມຊໍານານແລະຄວາມຄິດສ້າງສັນ, ພວກເຮົາສາມາດເຂົ້າຮ່ວມມືກັບລູກຄ້າເພີ່ມເຕີມອີງໃສ່ການພັດທະນາເຊິ່ງກັນແລະກັນແລະຜົນປະໂຫຍດ ...
ສອບຖາມຂໍ້ມູນສໍາລັບຄາ


text:
ໃນທ່າມກາງການແຜ່ລະບາດຂອງພະຍາດໂຄວິດ-19 ຢູ່ປະເທດເຮົາ; ແຕ່ທຸກວຽກງານຍັງຄົງດຳເນີນໄປຢ່າງຕໍ່ເນື່ອງ; ເຂັ້ມແຂງ ໂດຍສະເພາະແມ່ນວຽກງານຂອງຄະນະພັກ-ຄະນະນຳ ຄະນະໂຄສະນາອົບຮົມສູນກາງພັກ; ບາດກ້າວໃໝ່ ຂອງວຽກງານນີ້ແມ່ນການສ້າງເອກະສານ ກ່ຽວກັບການຈັດຕັ້ງເຊື່ອມຊືມ ແລະ ຜັນຂະຫຍາຍມະຕິກອງປະຊຸມໃຫຍ່ຜູ້ ແທນທົ່ວປະເທດ ຄັ້ງທີ XI ຂອງພັກ, ຂອງຄະນະພັກ ຄະນະໂຄສະນາອົບຮົມສູນກາງພັກ ເລກທີ 53/ຄພ.ຄອສພ ລົງວັນທີ 3 ມິຖຸນາ 2021.
ສຳລັບຈຸດປະສົງ ແລະ ລະດັບຄາດໝາຍຂອງເອກະສານມີດັ່ງນີ້:
- ເພື່ອສ້າງການຫັນປ່ຽນທາງດ້ານແນວຄິດ-ຈິນຕະນາການຢ່າງແຂງແຮງ, ປັບປຸງຍົກສູງຫຼັກໝັ້ນການເມືອງ, ຍົກສູງນໍ້າໃຈເສຍສະຫຼະ ແລະ ຍຶດໝັ້ນອຸດົມການປະຕິວັດ ຂອງສະມາຊິກພັກ, ພະນັກງານ-ລັດຖະກອນພາຍໃນຄະນະໂຄສະນາອົບຮົມສູນກາງພັກ ໃຫ້ມີຄຸນທາດການເມືອງທີ່ໜັກແໜ້ນ, ມີຄຸນສົມບັດສິນທຳປະຕິວັດ; ເດັດດ່ຽວແກ້ໄຂການເສື່ອມຖອຍດ້ານແນວຄິດ ແລະ ປະກົດການຫຍໍ້ທໍ້ຕ່າງໆ ທີ່ເກີດຂື້ນ ຂອງສະມາຊິກພັກ, ພະນັກງານ-ລັດຖະກອນ, ເພີ່ມທະວີຄວາມສາມັກຄີເປັນເອກະພາບພາຍໃນຄະນະພັກ ແລະ ສະມາຊິກພັກ, ພະນັກງານ-ລັດຖະກອນໃຫ້ໜັກແໜ້ນຂື້ນຕື່ມ.
- ເພື່ອສ້າງຄວາມເປັນເອກະພາບ ແລະ ຄວາມຕັດສິນໃຈສູງຂອງສະມາຊິກພັກ, ພະນັກງານ-ລັດຖະກອນໃນການເສີມຂະຫຍາຍສະຕິປັນຍາ, ຫົວຄິດປະດິດສ້າງ, ສ້າງຄວາມຮັບຮູ້ເຂົ້າໃຈ ກ່ຽວກັບການສ້າງການຫັນປ່ຽນດ້ານແນວຄິດ-ຈິນຕະນາການ ໃນການຈັດຕັ້ງເຊື່ອມຊືມ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ຕິດພັນກັບແຜນພັດທະນາວຽກງານໂຄສະນາອົບຮົມ ເພື່ອກໍ່ໃຫ້ເກີດການຫັນປ່ຽນດ້ານແນວຄິດ, ການຈັດຕັ້ງ ແລະ ການເຄື່ອນໄຫວວຽກງານໂຄສະນາອົບຮົມໃຫ້ມີປະສິດທິພາບ ແລະ ມີປະສິດທິຜົນ.
- ເພື່ອເປັນບ່ອນອີງໃຫ້ຄະນະພັກ ຄະນະໂຄສະນາອົບຮົມສູນກາງພັກ ແລະ ບັນດາກົມ ໃນການຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX ຂອງລັດ ແລະ ມະຕິກອງປະຊຸມໃຫຍ່ ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມສູນກາງພັກ, ວິໄສທັດ ແລະ ແຜນຍຸດທະສາດພັດທະນາວຽກງານໂຄສະນາອົບຮົມໃຫ້ເປັນແຜນງານ, ໂຄງການວຽກງານອັນລະອຽດ ຂອງຄະນະໂຄສະນາອົບຮົມສູນກາງພັກ, ຂອງກົມ ແລະ ຊີ້ນຳ-ນຳພາຈັດຕັ້ງປະຕິບັດເຂົ້າສູ່ຊີວິດຕົວຈີງຕາມພາລະບົດບາດ, ໜ້າທີ່ ເພື່ອສ້າງການຫັນປ່ຽນຢ່າງແຂງແຮງ, ເລີກເຊີ່ງ, ຮອບດ້ານ ແລະ ມີຜົນສຳເລັດ ໃນຂົງເຂດວຽກງານຂອງຕົນ.
ສ່ວນແຜນພັດທະນາວຽກງານໂຄສະນາອົບຮົມ 5 ປີ (2021-2025) ແລະ ຍຸດທະສາດ ຮອດປີ 2030 ແມ່ນສືບຕໍ່ຈັດຕັ້ງປະຕິບັດ 7 ແຜນງານ ແລະ ໂຄງການຈຸດສຸມແຕ່ປີ 2021-2025 ແລະ ຮອດປີ 2030; ໂດຍສະເພາະໂຄງການຈຸດສຸມມີບາງຈຸດສຳຄັນດັ່ງນີ້:
ແຜນພັດທະນາໂຄງການຈຸດສຸມແຕ່ປີ 2021-2025 ລວມມີ 7 ແຜນງານ; ແຜນງານທີ 1: ຈັດຕັ້ງເຜີຍແຜ່, ຄົ້ນຄ້ວາເຊື່ອມຊືມ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ, ແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX ຂອງລັດ ໃນຂົງເຂດວຽກງານໂຄສະນາອົບຮົມ ມີ 4 ໂຄງການ. ແຜນງານທີ 2: ສ້າງ ແລະ ປັບປຸງເອກະສານໂຄສະນາສຶກສາອົບຮົມ ແລະ ຈັດຕັ້ງຝຶກອົບຮົມເປົ້າໝາຍຕ່າງໆ ມີ 6 ໂຄງການ. ແຜນງານທີ 3: ເກັບກຳສະພາບແນວຄິດ; ຫາງສຽງສັງຄົມ; ສະໜອງຂໍ້ມູນຂ່າວສານດ້ານຕ່າງໆ; ສະຫຼຸບສັງລວມການເຄື່ອນໄຫວວຽກງານໂຄສະນາອົບຮົມ ມີ 8 ໂຄງການ. ແຜນງານທີ 4: ປັບປຸງຍົກສູງຄຸນນະພາບ ຂອງວາລະສານອະລຸນໃໝ່ ແລະ ວາລະສານໂຄສະນາ ມີ 2 ຂໍ້. ແຜນງານທີ 5: ການນຳໃຊ້ສື່ ແລະ ກຳລັງແຮງສັງລວມເຂົ້າໃນວຽກງານໂຄສະນາອົບຮົມ ແລະ ກໍ່ສ້າງພະນັກງານໂຄສະນາອົບຮົມ ມີ 5 ໂຄງການ. ແຜນງານທີ 6: ປັບປຸງກົງຈັກການຈັດຕັ້ງ; ພາລະບົດບາດ ແລະ ບຸກຄະລາກອນທີ່ເຮັດວຽກງານໂຄສະນາອົບຮົມທັງຢູ່ສູນກາງ ແລະ ທ້ອງຖີ່ນ; ສ້າງພື້ນຖານໂຄງລ່າງ ແລະ ກົນໄກປະສານງານ ຂອງຄະນະໂຄສະນາອົບຮົມສູນກາງພັກ ມີ 4 ໂຄງການ ແລະ ສຸດທ້າຍແຜນງານທີ 7: ເພີ່ມທະວີການພົວພັນຮ່ວມມື ກັບບັນດາອົງການທີ່ເຮັດວຽກງານໂຄສະນາສຶກສາອົບຮົມການເມືອງ-ແນວຄິດ ຂອງປະເທດເພື່ອນມິດຍຸດທະສາດ; ບັນດາປະເທດໃນພາກພື້ນ ແລະ ສາກົນ ມີ 5 ຂໍ້.
ອີງຕາມພາລະບົດບາດ, ໜ້າທີ່ ຂອງຄະນະໂຄສະນາອົບຮົມສູນກາງພັກ ນອກຈາກຈັດຕັ້ງປະຕິບັດ 7 ແຜນງານ ແລະ ໂຄງການວຽກງານຈຸດສຸມທີ່ກ່າວມາຂ້າງເທີງນັ້ນ ກໍຍັງຈະໄດ້ປະກອບສ່ວນຢ່າງຕັ້ງໜ້າເຂົ້າໃນການສະເຫຼີມສະຫຼອງວັນປະຫັວດສາດສຳຄັນຂອງຊາດ, ຂອງພັກ, ຂອງຜູ້ນຳ ເຊັ່ນ: ວັນສ້າງຕັ້ງພັກປະຊາຊົນປະຕິວັດລາວ, ວັນສະຖາປະນາ ສປປ ລາວ, ວັນສ້າງຕັ້ງກອງທັບປະຊາຊົນປະຕິວັດລາວ, ວັນຄ້າຍວັນເກີດຂອງປະທານໄກສອນ ພົມວິຫານ, ວັນເກີດປະທານສຸພານຸວົງ ແລະ ວັນສຳຄັນອື່ນໆ ດ້ວຍການສ້າງເອກະສານສຶກສາອົບຮົມ, ການຈັດຕັ້ງສຳມະນາໃນຫົວຂໍ້ຕ່າງໆ ການໂຄສະນາເຜີຍແຜ່ຢ່າງກວ້າງຂວາງ ແລະ ເລີກເຊີ່ງ.
ແຜນງານ ແລະ ໂຄງການວຽກງານຈຸດສຸມ ແຕ່ປີ 2021-2025 ແມ່ນສືບຕໍ່ຜັນຂະຫຍາຍແຜນງານ ແລະ ວຽກງານຈຸດສຸມ ປີ 2016-2020 ວຽກງານໃດເຮັດໄດ້ດີມີຄວາມໂດດເດັ່ນສືບຕໍ່ເສີມຂະຫຍາຍໃຫ້ດີຍີ່ງຂື້ນ, ອັັນໃດຄົງຄ້າງຈະສືບຕໍ່ປັບປຸງແກ້ໄຂ ເພື່ອເຮັດໃຫ້ໄດ້ຕາມຄາດໝາຍ.
ສຳລັບຍຸດທະສາດພັດທະນາວຽກງານໂຄສະນາອົບຮົມ ຮອດປີ 2030 ນັ້ນລວມມີ 7 ຈຸດໝາຍໃຫຍ່ ເຊີ່ງເວົ້າລາຍລະອຽດໃນເອກະສານ. ອັນສຳຄັນຕັດສິນຜົນໄດ້ຮັບ ຂອງເອກະສານນີ້ແມ່ນມາດຕະການຈັດຕັ້ງປະຕິບັດ ເຊີ່ງລວມມີດັ່ງນີ້:
- ຄະນະພັກ ຄະນະໂຄສະນາອົບຮົມສູນກາງພັກ ນຳພາຈັດຕັ້ງຄົ້ນຄວ້າ, ເຊື່ອມຊືມ, ກຳແໜ້ນເນື້ອໃນມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ມະຕິກອງປະຊຸມໃຫຍ່ ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມສູນກາງພັກ ໃຫ້ສະມາຊິກພັກ, ພະນັກງານ-ລັດຖະກອນ ຮັບຮູ້ເຂົ້າໃຈຢ່າງເລີກເຊີ່ງ ແລະ ທົ່ວເຖີງ.
- ຄະນະພັກ ຄະນະໂຄສະນາອົບຮົມສູນກາງພັກ ເພີ່ມທະວີການຊີ້ນຳ-ນຳພາ ຄະນະໂຄສະນາອົບຮົມແຕ່ລະຂັ້ນ, ລວມທັງຕິດຕາມ, ກວດກາ, ຊຸກຍູ້-ຊີ້ນຳການເຄື່ອນໄຫວໜ້າທີ່ການເມືອງຕະຫຼອດຮອດການສ້າງເງື່ອນໄຂຄວາມສະດວກດ້ານຕ່າງໆ ໃຫ້ດີຂື້ນກ່ວາເກົ່າ.
- ຄະນະພັກ ຄະນະໂຄສະນາອົບຮົມສູນກາງພັກ ຊີ້ນຳບັນດາກົມຫັນເອົາມະຕິກອງປະຊຸມໃຫຍ່ ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມສູນກາງພັກ ເປັນແຜນງານ, ໂຄງການ ແລະ ເປັນແຜນການເຄື່ອນໄຫວວຽກງານອັນລະອຽດ ປະຈຳເດືອນ, ປະຈຳໄຕມາດ ແລະ ປະຈຳປີ ຕາມພາລະບົດບາດຂອງຕົນ ແລະ ພ້ອມກັນຈັດຕັ້ງປະຕິບັດໃຫ້ມີຜົນສຳເລັດ.
- ຫ້ອງການ ຂອງຄະນະໂຄສະນາອົບຮົມສູນກາງພັກ ເປັນໃຈກາງປະສານສົມທົບກັບບັນດາກົມ ແລະ ຄະນະໂຄສະນາອົບຮົມແຕ່ລະຂັ້ນໃນທົ່ວປະເທດ ຕິດຕາມການຈັດຕັ້ງເຊື່ອມຊືມ ແລະ ຜັນຂະຫຍາຍມະຕິ XI ຂອງພັກ ຕິດພັນກັບແຜນພັດທະນາເສດຖະກິດ-ສັງຄົມ ຂອງບັນດາຂະແໜງການ ແລະ ທ້ອງຖີ່ນ ພ້ອມທັງສະຫຼຸບລາຍງານຄະນະໂຄສະນາອົບຮົມສູນກາງພັກ, ຫ້ອງວ່າການສູນກາງພັກ, ຄະນະເລຂາທິການສູນກາງພັກ ຮັບຊາບເປັນແຕ່ລະໄລຍະ.
ເອກະສານສະບັບນີ້ລົງນາມ ໂດຍທ່ານຫົວໜ້າຄະນະໂຄສະນາອົບຮົມສູນກາງພັກ ເຊີ່ງຖືວ່າເປັນບາດກ້າວໃໝ່ ຂອງວຽກງານໂຄສະນາອົບຮົມສູນກາງພັກ.
ທິດດີ


text:
ສັກຫນູ
ການສັກຢາ ໜູ ມັກຈະມີຄວາມphilosາຍທາງປັດຊະຍາເຊິ່ງບໍ່ກົງກັບຄວາມຄິດເຫັນຂອງສາທາລະນະກ່ຽວກັບຄວາມofາຍຂອງສັນຍາລັກຂອງ ໜູ ຊະນິດນີ້.
ຮູບແຕ້ມຂອງ ໜູ ເປັນລັກສະນະຂອງເຈົ້າຂອງມັນດ້ວຍຄຸນລັກສະນະຕ່າງ as ເຊັ່ນ: ຄວາມຄ່ອງແຄ້ວ, ຄວາມວ່ອງໄວແລະຄວາມໄວ. ລັກສະນະລັກສະນະເຫຼົ່ານີ້ຊ່ວຍຄົນຜູ້ ໜຶ່ງ, ຄືກັບ ໜູ, ເພື່ອໃຫ້ສາມາດ "spinຸນ" ເພື່ອຄວາມຢູ່ລອດໃນສະພາບແວດລ້ອມຂອງເຂົາເຈົ້າ.
ຄວາມຫມາຍຂອງການສັກຢາຫນູ
ການສັກຢາຫນູແມ່ນໃຫ້ຄວາມoppositeາຍກົງກັນຂ້າມ. ໃນອີກດ້ານ ໜຶ່ງ, ພວກມັນເປັນສັນຍາລັກເຖິງຄວາມຕາຍ, ການ ທຳ ລາຍ, ການສູນເສຍ, ແລະອີກດ້ານ ໜຶ່ງ: ປັນຍາ, ຄວາມສາມາດໃນການປັບຕົວ ຕໍ່ສະພາບການໃດ ໜຶ່ງ, ການຄາດຫວັງລ່ວງ ໜ້າ. ຄົນຈີນເຄົາລົບ ໜູ, ຖືວ່າມັນເປັນສັນຍາລັກຂອງຄວາມຈະເລີນຮຸ່ງເຮືອງ, ຄວາມຮັ່ງມີແລະຄວາມສໍາເລັດ. ໃນວັດທະນະທໍາຂອງລັດອິດສະລາມ, ສັດຊະນິດນີ້ເປັນຕົວແທນຂອງຄວາມອ່ອນໄຫວ.
ການສັກຢານີ້ຍັງເsuitableາະສົມກັບຜູ້ປະກອບການທີ່ມັກສັດຊະນິດນີ້, ມີຄວາມຄ່ອງແຄ້ວແລະມີຄວາມຍືດຍຸ່ນ, ສາມາດປັບຕົວເຂົ້າກັບສະພາບແວດລ້ອມໄດ້ຢ່າງສົມບູນເພື່ອດໍາເນີນກິດຈະກໍາຂອງເຂົາເຈົ້າ. ນອກຈາກນັ້ນ, ໜູ ເປັນຕົວແທນທີ່ສະຫຼາດທີ່ສຸດຂອງ ໜູ. ໜູ, ຄືກັບຜູ້ປະກອບການ, ມີນິໄສ. ຫຼັກຖານສະແດງອັນນີ້ແມ່ນຄວາມສາມາດທີ່ຮູ້ຈັກດີຂອງ ໜູ ເພື່ອຄາດການລ່ວງ ໜ້າ ການຕາຍຂອງເຮືອ.
ການສັກຢາ ໜູ ຍັງຖືກແນະ ນຳ ໃຫ້ຄົນທີ່ເຊື່ອໃນການມີຢູ່ຂອງ ກຳ ລັງໂລກອື່ນ. ໃນຄວາມເຊື່ອຂອງຊາວອາຟຣິກາ, ມັນແມ່ນສັດເຫຼົ່ານີ້ທີ່ໄດ້ຖືກພິຈາລະນາໂດຍປະໂລຫິດທ້ອງຖິ່ນເປັນຜູ້ ນຳ ທາງລະຫວ່າງໂລກຕ່າງ different. ໃນສາສະ ໜາ ຄຣິສຕຽນ, ໜູ ໂຕນີ້ພົວພັນກັບມານ.
ອີງຕາມເທັກໂນໂລຍີການສັກຢາ, ໜູ ມີຄວາມdifferentາຍແຕກຕ່າງກັນ. ຖ້າການແຕ້ມຮູບສັດຖືກສ້າງຂຶ້ນໃນຮູບແບບ ທຳ ມະຊາດ, ຈາກນັ້ນມັນເປັນສັນຍາລັກຂອງຄຸນສົມບັດຂອງ ໜູ ຊະນິດນີ້, ຖ້າຢູ່ໃນກາຕູນ, ຕາມນັ້ນ, ຈະໃຫ້ຄົນທີ່ມີຄຸນສົມບັດເປັນພະເອກຈາກກາຕູນ. ຕົວຢ່າງທີ່ໂດດເດັ່ນແມ່ນ Ratatouille ຈາກກາຕູນທີ່ມີຊື່ດຽວກັນຫຼື Ninja Turtles Sensei.
ໃນບາງຄົນ, ການສັກຢາ ໜູ ສາມາດເຮັດໃຫ້ເກີດອາລົມທາງລົບທີ່ພົວພັນກັບບ່ອນຢູ່ອາໄສຂອງ ໜູ ແລະເປັນອັນຕະລາຍຕໍ່ຊັບສິນຫຼືສຸຂະພາບຂອງຄົນ. ເຖິງຢ່າງໃດກໍ່ຕາມ, ວັດທະນະ ທຳ ຕາເວັນອອກບູຮານໄດ້ເລືອກ ໜູ ເປັນສັນຍາລັກຂອງຄຸນລັກສະນະຂອງມະນຸດເຊັ່ນ: ການມີປັນຍາແລະຄວາມສະຫຼາດ.
ສະນັ້ນການສັກຢາຫນູໃນຄວາມຮູ້ສຶກນີ້ແມ່ນເsuitableາະສົມກັບຄົນທີ່ສະຫຼາດ, ມີການສຶກສາແລະມີເລ່ຫຼ່ຽມ. ວັດທະນະທໍາຈີນໃສ່ສັນຍາລັກຂອງຄວາມຮັ່ງມີ, ຄວາມຈະເລີນຮຸ່ງເຮືອງແລະຄວາມຈະເລີນຮຸ່ງເຮືອງໃນຮູບຂອງ ໜູ. ບໍ່ແປກທີ່ລາວເປັນສັນຍານທໍາອິດຂອງລາສີຈີນ. ໃນບັນດາປະຊາຊົນອິດສະລາມ, ໜູ ເປັນຕົວແທນຂອງຄວາມອ່ອນໄຫວ.
ຄວາມnegativeາຍລົບຂອງການສັກຢາຫນູໄດ້ຖືກບັນທຶກໄວ້ໃນຫຼາຍ cult ວັດທະນະ ທຳ. ໃນວັດທະນະທໍາຍີ່ປຸ່ນ, ຮູບແຕ້ມຂອງສັດນີ້ສາມາດເປັນສັນຍາລັກຂອງຫນູ nezumi - werewolf, ເຊິ່ງໃນຮູບແບບຂອງມະນຸດແມ່ນຄົນນ້ອຍ.
ພວກມັນຖືກສະແດງໂດຍການຂາດຫຼັກການດ້ານສິນ ທຳ ຢ່າງສົມບູນ, ແນວໃດກໍ່ຕາມ, ພວກມັນໄດ້ພັດທະນາຄຸນນະພາບ ທຳ ມະຊາດຂອງ ໜູ - ກິ່ນແລະສາຍຕາ. ສ່ວນຫຼາຍແລ້ວ "nezumi" ຖືກໃຊ້ເປັນສາຍລັບແລະຄາດຕະກອນ.
ພວກເຂົາປະຕິບັດຕົວຢູ່ໃຕ້ການປົກປິດຂອງກາງຄືນສະເ,ີ, ມີຄວາມໄວສູງໃນການເຄື່ອນທີ່ຢູ່ໃນຄວາມມືດແລະມີຄວາມແຮງຫຼາຍ. ເພາະສະນັ້ນ, ພວກມັນພົວພັນກັບ ໜູ. ມັນຍັງໄດ້ປະກອບສ່ວນເຂົ້າໃນຄວາມເາະສົມຂອງການສັກຢາຫນູຮຸກຮານ.
ແນວໃດກໍ່ຕາມ, ໜູ ຍັງເປັນ ໜຶ່ງ ໃນເຈັດສັນຍາລັກຂອງໂຊກດີຢູ່ໃນດິນແດນແຫ່ງດວງອາທິດ, ດັ່ງນັ້ນມັນຈຶ່ງສາມາດໃຊ້ເປັນຮອຍສັກອັນສູງສົ່ງ. ດັ່ງນັ້ນ, ໃນ ຮອຍສັກວັດທະນະ ທຳ ຍີ່ປຸ່ນ ສັດຊະນິດນີ້ສາມາດສະແດງອອກດ້ວຍເຂົ້າທີ່ເຕັມໄປດ້ວຍເຂົ້າ, ສະນັ້ນເປັນສັນຍະລັກເຖິງຄວາມອຸດົມສົມບູນ, ຕຳ ແໜ່ງ ສູງຂອງບຸກຄົນໃນສັງຄົມ. ຮູບຂອງ ໜູ ໃຫຍ່ທີ່ມີຊໍ່psານ້ອຍຢູ່ໃນຮູບແມ່ນຖືກ ນຳ ໃຊ້ຢູ່ໃນປະເທດຍີ່ປຸ່ນໂດຍພໍ່ທີ່ມີລູກຫຼາຍຄົນ.
ສະຖານທີ່ສັກຢາຫນູ
ມັນຄວນຈະໄດ້ຮັບຍົກໃຫ້ເຫັນວ່າ tattoo ເປັນຂອງປະເພດຂອງການທົ່ວໄປ - ທີ່ເຫມາະສົມສໍາລັບຜູ້ຊາຍແລະແມ່ຍິງ. ສ່ວນຫຼາຍແລ້ວ, ຮູບແບບແມ່ນວາງໃສ່ ໜ້າ ເອິກ, ແຜ່ນໃບບ່າຫຼືແຂນ ໜ້າ. ການສັກຢາສາມາດຖືກປະຕິບັດທັງດ່ຽວແລະເປັນສ່ວນ ໜຶ່ງ ຂອງອົງປະກອບ.
ຮອຍສັກຂອງ ໜູ ຍັງມີຄວາມinາຍຢູ່ໃນບ່ອນ ຈຳ ຄຸກ. ມັນຖືກບັງຄັບໃຊ້ໂທດຕໍ່ກັບນັກໂທດຜູ້ທີ່ໄດ້ຖືກຕັດສິນລົງໂທດກ່ຽວກັບ "ratism" - ການລັກຂະໂມຍຈາກປະຊາຊົນຂອງຕົນເອງ. ສັນຍາລັກຂອງ "triviality" ໄດ້ຖືກນໍາໃຊ້ກັບຄືນໄປບ່ອນຂອງນັກໂທດໄດ້.
ຮູບຂອງການສັກຫນູຢູ່ເທິງຮ່າງກາຍ
ຮູບສັດສັກຫນູຢູ່ໃນມື


text:
ວັນທີ 18 ກັນຍາ, ສະມາຄົມມິດຕະພາບຫວຽດນາມ - ອາກເມນີ ໄດ້ມາອວຍພອນທ່ານເອກອັກຄະລັດຖະທູດ ອາກເມນີ ປະຈຳ ຫວຽດນາມ ເນື່ອງໃນໂອກາດສະເຫຼີມສະຫຼອງ 29 ປີແຫ່ງວັນຊາດສາທາລະນະລັດ ອາກເມນີ.
ທີ່ການພົບປະ, ທ່ານເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງສາທາລະນະລັດ ອາກເມນີ Vahram Kazhoyan ໄດ້ຮັບຮູ້ ແລະຕີລາຄາສູງການພົວພັນ ແລະການຮ່ວມມືລະຫວ່າງຫວຽດນາມ ແລະ ອາກເມນີ ໃນໄລຍະທີ່ຜ່ານມາ. ພິເສດ, ທ່ານເອກອັກຄະລັດຖະທູດໄດ້ຕີລາຄາສູງຕໍ່ປະສົບການຂອງຫວຽດນາມໃນການພັດທະນາເສດຖະກິດກໍ່ຄືໃນການຄວບຄຸມການລະບາດຂອງພະຍາດ COVID-19 ຢ່າງສຳເລັດຜົນ.
ທີ່ການພົບປະ, ທ່ານເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງສາທາລະນະລັດ Armenia Vahram Kazhoyan ໄດ້ສະແດງຄວາມຂອບໃຈຕໍ່ສະມາຄົມມິດຕະພາບຫວຽດນາມ - ອາກເມນີ ທີ່ໄດ້ສະໜັບສະໜູນ ດ້ວຍຈຳນວນເງິນ 5.000 ໂດລະສະຫະລັດ ໃຫ້ແກ່ອາກເມນີ ເພື່ອປ້ອງກັນການລະບາດຂອງ COVID-19.
ໄຊພອນ


text:
Agaro oligosaccharide
ລາຍລະອຽດຂອງສິນຄ້າ
ຄຳ ຖາມທີ່ຖາມ
ປ້າຍຜະລິດຕະພັນ
Agaro Oligosaccharide
ວິທະຍາສາດເຕັກໂນໂລຢີມະຫາສະມຸດໂລກ Fujian Global Agaro-oligosaccharide ມີກິດຈະ ກຳ ທາງຊີວະວິທະຍາພິເສດບາງຢ່າງເຊັ່ນ: ການຕ້ານການຜຸພັງ, ຕ້ານການອັກເສບ, ຕ້ານເຊື້ອໄວຣັດແລະການປ້ອງກັນໂຣກ colitis ເປັນຕົ້ນຜະລິດຕະພັນຖືກສະກັດແລະປຸງແຕ່ງໂດຍເຕັກໂນໂລຢີການປຸງແຕ່ງທາງວິທະຍາສາດ, ຄຸນນະພາບແມ່ນສອດຄ່ອງກັບປະເທດຊາດຢ່າງເຕັມສ່ວນ ແລະມາດຕະຖານ EU. ເຕັກໂນໂລຢີຊີວະພາບທົ່ວໂລກຂອງມະຫາສະມຸດ Fujian Agaro-oligosaccharide ແມ່ນປະເພດຂອງ oligose ທີ່ມີລະດັບຂອງທາດ polymerization (DP) ຂອງ 2 ~ 12 ຫຼັງຈາກ hydrolysis, ເຊິ່ງມີ viscosity ຕ່ໍາ, ການລະລາຍສູງ, ຈຸດເຢັນແລະກິດຈະກໍາສູງ.
ຄຸນລັກສະນະ
ເປັນປະເພດຂອງໂພລິເມີທະເລໃນທະເລ, ກະດຸມຊາຍປົກກະຕິມີຄວາມຫນືດສູງແລະລະລາຍໃນນໍ້າຕໍ່າ, ບໍ່ງ່າຍຕໍ່ການດູດຊຶມ, ສະນັ້ນມັນ ຈຳ ກັດຫຼາຍໃນການ ນຳ ໃຊ້. ແຕ່ agaro-oligosaccharise ໂດຍການເຊື່ອມໂຊມ, ມັນມີສານລະລາຍທີ່ດີໃນນ້ ຳ, ມີປະໂຫຍດຕໍ່ຮ່າງກາຍຂອງມະນຸດໃນການດູດຊືມ, ບໍ່ພຽງແຕ່ມີລັກສະນະທົ່ວໄປຂອງ oligosaccharides ທີ່ມີປະໂຫຍດ, ຍັງມີຄຸນລັກສະນະທາງດ້ານຮ່າງກາຍຫຼາຍຢ່າງທີ່ບໍ່ສາມາດທົດແທນໄດ້ໂດຍໃຊ້ oligosaccharide ທົ່ວໄປ, ເຊັ່ນ: ຕ້ານທີ່ແຂງແຮງ -cercer, ຕ້ານການຜຸພັງ, ກິດຈະກໍາຕ້ານການອັກເສບ, ການຕໍ່ຕ້ານເສື່ອມສະພາບແລະຄວາມຕ້ານທານຂອງທາດແປ້ງ, ມັນແມ່ນ ໜຶ່ງ ໃນທ່າແຮງການພັດທະນາທີ່ສຸດຂອງ oligosaccharides.
ໜ້າ ທີ່
1. ຜົນກະທົບຂອງ probiotics ໃນລໍາໄສ້
Fujian Global Ocean Agaro-oligosaccharides ສາມາດຊ່ວຍຊີວິດ bifidobacterium ແລະ lactobacillus, ຫຼຸດຜ່ອນໄລຍະເວລາປັບຕົວຂອງການເຕີບໂຕຂອງເຊື້ອແບັກທີເຣັຍທີ່ມີປະໂຫຍດ, ສົ່ງເສີມຜົນກະທົບຢ່າງໄວວາ. ມັນມີຄວາມຕ້ານທານຕໍ່ການຍ່ອຍອາຫານໂດຍທາດໃນ ລຳ ໄສ້ໃຫຍ່. ຫຼັງຈາກການປິ່ນປົວ 24H ໂດຍ enzymes ກ່ຽວກັບລໍາໄສ້ເທິງ, ເກືອບທັງຫມົດ oligosaccharides ບໍ່ໄດ້ຮັບຜົນກະທົບຈາກ enzyme amylolytic. ມັນບໍ່ສາມາດຍ່ອຍຫຼືດູດຊືມໄດ້ຈາກ ລຳ ໄສ້ໃຫຍ່ຂອງເຈົ້າພາບແລະສາມາດໄປເຖິງ ລຳ ໄສ້ໃຫຍ່ໄດ້.
2. ມີຄວາມຊຸ່ມຊື້ນແລະຂາວຂື້ນ
oligosaccharides ມະຫາສະມຸດໂລກຂອງ Fujian ສະແດງໃຫ້ເຫັນເຖິງຄວາມງາມຂອງ hygroscopicity ແລະມີຜົນກະທົບທີ່ມີຄວາມຊຸ່ມຊື່ນ.
ດ້ວຍປະສິດທິພາບທີ່ເປັນເອກະລັກສະເພາະຂອງມັນໃນການຍັບຍັ້ງການເຄື່ອນໄຫວຂອງ monophenolase ແລະ diphenolase ຂອງ tyrosinase, ມັນສາມາດຫຼຸດຜ່ອນການສ້າງສານເມລານິນໃນຜິວ ໜັງ ແລະມີກິດຈະ ກຳ ສະກັດກັ້ນທີ່ດີ. ເພາະສະນັ້ນ, ມັນສາມາດຖືກເພີ່ມເຂົ້າໃນເຄື່ອງ ສຳ ອາງເປັນສ່ວນປະກອບທີ່ເຮັດໃຫ້ຜີວຂາວ.
3.Anti-tumor ແລະເພີ່ມພູມຕ້ານທານ
ມັນຍັບຍັ້ງການຜະລິດຂອງເຊວມະເລັງໂດຍຍັບຍັ້ງການເຄື່ອນໄຫວຂອງຈຸລັງເນື້ອງອກເຊັ່ນ: ມະເລັງກະເພາະ, ມະເລັງຕັບແລະມະເຮັງພົກຍ່ຽວ, ແລະໂດຍການຍັບຍັ້ງການຜະລິດ prostagladin PGE2 ແລະກະຕຸ້ນຄວາມລັບຂອງປັດໃຈໂຣກ necrosis TNF-a, ດັ່ງນັ້ນຈຶ່ງກີດຂວາງການຜະລິດ ຈຸລັງມະເລັງ.
4. ຜົນກະທົບຂອງແບັກທີເຣຍ
ເປັນສານກັນບູດ ທຳ ມະຊາດທີ່ດີ, ມັນມີສານຕ້ານເຊື້ອແບັກທີເຣຍທີ່ແຂງແຮງແລະສາມາດຫຼຸດຜ່ອນການຜະລິດອານານິຄົມທີ່ເປັນອັນຕະລາຍໄດ້ເມື່ອມີຄວາມເຂັ້ມຂົ້ນສູງເຖິງ 3,11%. ມັນແມ່ນສານປະກອບຂອງ agarobiose ທີ່ສາມາດ ນຳ ໃຊ້ເພື່ອຮັກສາອາຫານແລະເຄື່ອງດື່ມສົດແລະປ້ອງກັນການປ່ຽນສີ, ການສໍ້ລາດບັງຫຼວງແລະການຜຸພັງ.
5. ຜົນກະທົບຕໍ່ຕ້ານອັກເສບ
ການກະກຽມທາງປາກສາມາດປ້ອງກັນແລະຮັກສາໂລກຂໍ້ອັກເສບຂໍ່ຊໍາເຮື້ອ, ໂດຍບໍ່ມີການ cytotoxicity. ມັນຍັງຢັບຢັ້ງການຜະລິດ NO (ທາດໄນໂຕຣເຈນອອກໄຊຫລາຍເກີນໄປເຮັດໃຫ້ເປັນໂລກຂໍ້ອັກເສບ) ເຊິ່ງສາມາດ ນຳ ໃຊ້ເພື່ອປ້ອງກັນແລະປິ່ນປົວພະຍາດອັກເສບ ຊຳ ເຮື້ອເຊັ່ນໂລກຂໍ້ອັກເສບ.
ໃບສະ ໝັກ
1. ຂະ ແໜງ ການແພດ
ຢາ Anticancer: Enzymatic hydrolysis ໄດ້ຖືກ ນຳ ໃຊ້ເພື່ອໃຫ້ໄດ້ຢາ oligosaccharide. ຫຼັງຈາກການທົດລອງໃຊ້ຫນູໄດ້ 15 ວັນ, ພົບວ່າອັດຕາການຍັບຍັ້ງ 64mg / kg oligosaccharide ໃນຈຸລັງມະເລັງແມ່ນ 48,7%.
ຢາປ້ອງກັນຕັບ: ໂມເລກຸນຂະ ໜາດ ກາງ agaro-oligosaccharide (ML) ສາມາດປ້ອງກັນກິດຈະ ກຳ ຂອງ SOD ແລະ GSH-PX, ແລະມີຜົນປ້ອງກັນທີ່ດີຕໍ່ການບາດເຈັບຂອງຕັບ.
ຢາປົວພະຍາດຫຼອດເລືອດຫົວໃຈ: Agaro-oligosaccharide ມີຜົນກະທົບຢ່າງຫຼວງຫຼາຍຕໍ່ການຍັບຍັ້ງໂຣກ angiogenesis, ເຊິ່ງສ່ວນໃຫຍ່ແມ່ນເກີດຈາກການສົ່ງເສີມພະຍາດ apoptosis ຂອງຈຸລັງ endothelial ເສັ້ນເລືອດອຸດຕັນແລະເຮັດໃຫ້ວົງຈອນເຊນໃນໄລຍະ S.
ຢາຕ້ານອັກເສບ: ປ້ອງກັນແລະປິ່ນປົວພະຍາດອັກເສບ ຊຳ ເຮື້ອເຊັ່ນ: ໂລກຂໍ້ອັກເສບຂໍ່.
2. ອາຫານສຸຂະພາບ
ຜະລິດຕະພັນນົມ: Agaro-oligosaccharide ບໍ່ໄດ້ຖືກຍ່ອຍສະຫຼາຍໂດຍກະເພາະ ລຳ ໄສ້ເຈົ້າພາບ, ແຕ່ມັນສາມາດເລືອກການກະຕຸ້ນການຈະເລີນເຕີບໂຕຂອງ bifidobacterium ແລະ lactobacillus ແບັກທີເຣຍທີ່ມີປະໂຫຍດສອງຊະນິດນີ້ໃນ ລຳ ໄສ້ຂອງໂຮດ, ແລະຢັບຢັ້ງການຈະເລີນເຕີບໂຕຂອງເຊື້ອແບັກທີເຣຍທີ່ເປັນອັນຕະລາຍເຊັ່ນ: enterococcus, ດັ່ງນັ້ນການປັບປຸງ ສຸຂະພາບຂອງເຈົ້າພາບ. ມັນເປັນປະເພດໃຫມ່ຂອງ prebiotics. ຜົນກະທົບຂອງການສົ່ງເສີມການຈະເລີນເຕີບໂຕຂອງ agar-oligosaccharides ກ່ຽວກັບ probiotics ແມ່ນດີກ່ວາ pectin-oligosaccharides.
ການຮັກສາອາຫານ: ສານກັນບູດ
Agar-oligosaccharide ແມ່ນສານຮັກສາ ທຳ ມະຊາດ, ເຊິ່ງສາມາດຮັກສາອາຫານແລະເຄື່ອງດື່ມໃຫ້ສົດແລະປ້ອງກັນການປ່ຽນສີ, ການສໍ້ລາດບັງຫຼວງແລະການຜຸພັງ. ຕົວແທນຕື່ມຂໍ້ມູນ: Agar-oligosaccharides ສາມາດໃຊ້ເປັນຕົວເຕີມແລະສານກະຈາຍທີ່ມີຄວາມຫວານສູງເພາະວ່າມັນບໍ່ໄດ້ເສື່ອມໂຊມຈາກເຊື້ອແບັກທີເຣຍໃນ ລຳ ໄສ້ແລະມີຄຸນລັກສະນະທີ່ oligosaccharides ອື່ນໆສາມາດປຽບທຽບໄດ້.
3. ອາຫານທີ່ເຮັດວຽກ
ຈຳ ນວນທີ່ເພີ່ມແມ່ນ 0.05% ~ 10% ຂອງນ້ ຳ ໜັກ ຂອງອາຫານທັງ ໝົດ. ອີງຕາມການທົດສອບວັດທະນະ ທຳ, ພູມຕ້ານທານ, ພູມຕ້ານທານພະຍາດ, ອັດຕາການເຕີບໂຕແລະອັດຕາການຢູ່ລອດຂອງປາເຊັ່ນ: ປາລີລາ, ກຸ້ງເຊັ່ນກຸ້ງຂາວຂາວອາເມລິກາໃຕ້, ຫອຍແລະກະປູໄດ້ຮັບການປັບປຸງດີຂື້ນເມື່ອທຽບກັບກຸ່ມຄວບຄຸມ. Agaro-oligosaccharide ແມ່ນສານເຕີມແຕ່ງອາຫານ ທຳ ມະຊາດທີ່ດີ.
4. ເຄື່ອງ ສຳ ອາງ
ມັນມາຈາກນ້ ຳ ທະເລ ທຳ ມະຊາດບໍລິສຸດ, ເຊິ່ງບໍ່ມີສານພິດແລະປອດໄພໃນການ ນຳ ໃຊ້. ມັນ ເໝາະ ສົມທີ່ຈະຖືກລວມເຂົ້າກັບສ່ວນປະກອບອື່ນໆເປັນເຄື່ອງ ສຳ ອາງເພີ່ມ ໃໝ່. ຍິ່ງໄປກວ່ານັ້ນ, oligosaccharide ແມ່ນນ້ ຳ ຕານທີ່ເປັນກາງ, ໂດຍບໍ່ມີກຸ່ມ hydroxy ຈຳ ນວນຫຼວງຫຼາຍໃນຫົວ ໜ່ວຍ ໂຄງສ້າງຂອງມັນ, ແລະສາມາດປະສົມກັບໂມເລກຸນນ້ ຳ ເປັນ ຈຳ ນວນຫຼວງຫຼາຍເພື່ອປະກອບເປັນພັນທະບັດໄຮໂດຼລິກ. ເພາະສະນັ້ນ, oligosaccharide ມີ hygroscopicity ດີ. ຜ່ານການຍັບຍັ້ງປະຕິກິລິຍາການຜຸພັງຂອງ tyrosinase, ຫຼຸດຜ່ອນການສ້າງສານເມລານິນໃນຜິວແລະເຮັດໃຫ້ຜິວຂາວຂື້ນ.
ດັດຊະນີຟີຊິກສາດ
ໝາຍ ເຫດ: ພາລາມິເຕີຄວາມຫນືດແມ່ນວິທີແກ້ໄຂ 1.5% ພາຍໃຕ້ 100 ℃.


text:
ຂປລ. ໃນວັນທີ 13 ກັນຍາ 2021, ຄະນະບໍລິຫານງານສູນກາງພັກ ປະຊາຊົນປະຕິວັດລາວ ໄດ້ສົ່ງໂທລະເລກເສົ້າສະຫລົດໃຈ ເຖິງ ຄະນະບໍລິຫານງານສູນກາງພັກກອມມູນິດຫວຽດນາມ ຕໍ່ການມໍລະນະກໍາຂອງ ສະຫາຍ ພົນເອກ ຟຸ່ງ ກວາງ ແທງ ອະດີດກໍາມະການສູນກາງພັກກອມມູນນິດຫວຽດນາມ ສະໄໝທີ IX, X, XI; ອະດີດກໍາມະການກົມການເມືອງສູນກາງ ພັກກອມມູນິດຫວຽດນາມ ສະໄໝທີ X, XI; ອະດີດສະມາຊິກສະພາແຫ່ງຊາດ ຊຸດທີ VI, XII, XIII; ອະດີດລັດຖະມົນຕີກະຊວງປ້ອງກັນປະເທດຫວຽດນາມ ໄລຍະປີ 2006–2016.
ເນື້ອໃນໂທລະເລກ ລະບຸວ່າ: ຄະນະບໍລິຫານງານສູນກາງພັກປະຊາຊົນ ປະຕິວັດລາວ ຂໍສະແດງຄວາມອາໄລອາວອນຢ່າງສຸດຊຶ້ງມາຍັງ ຄະນະບໍລິຫານງານສູນກາງພັກກອມມູນິດ ຫວຽດນາມ, ລັດຖະບານ, ກອງທັບ ແລະ ປະຊາຊົນ ຫວຽດນາມອ້າຍນ້ອງ ຕໍ່ການເຖິງແກ່ມໍລະນະກຳຂອງສະຫາຍ ພົນເອກ ຟຸ່ງກວາງແທງ ອະດີດກໍາມະການກົມການເມືອງສູນກາງພັກກອມມູນິດຫວຽດນາມ, ອະດີດຮອງເລຂາຄະນະພັກການທະຫານສູນກາງ, ອະດີດລັດຖະມົນຕີກະຊວງປ້ອງກັນປະເທດຫວຽດນາມ ໃນວັນທີ 11 ກັນຍາ 2021.
ຕະຫລອດຊີວິດແຫ່ງການເຄື່ອນໄຫວປະຕິວັດຂອງຕົນ, ສະຫາຍໄດ້ອຸທິດເຫື່ອແຮງ, ສະຕິປັນຍາຂອງຕົນຢ່າງບໍ່ຮູ້ອິດຮູ້ເມື່ອຍໃຫ້ແກ່ພາລະກິດປະຕິວັດຂອງ ພັກ ແລະ ປະເທດຊາດຫວຽດນາມ ໂດຍສະເພາະແມ່ນ ການພັດທະນາ ແລະ ເຕີບໃຫຍ່ເຂັ້ມແຂງຂອງ ກອງທັບປະຊາຊົນ ຫວຽດນາມ ກໍຄື ປະກອບສ່ວນສໍາຄັນເຂົ້າໃນການເພີ່ມພູນຄູນສ້າງ ສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ, ສອງກອງທັບ ແລະ ປະຊາຊົນສອງຊາດ ລາວ-ຫວຽດນາມ.
ການຈາກໄປຂອງສະຫາຍ ພົນເອກ ຟຸ່ງ ກວາງ ແທງ ບໍ່ພຽງແຕ່ເປັນການສູນເສຍຜູ້ນຳປະຕິວັດທີ່ກ້າແກ່ນຂອງພັກ, ລັດຖະບານ, ກອງທັບ ແລະ ປະຊາຊົນຫວຽດນາມ ອ້າຍນ້ອງ ເທົ່ານັ້ນ, ຫາກຍັງເປັນການສູນເສຍເພື່ອນມິດຜູ້ສະໜິດສະໜົມ ຂອງ ພັກ, ລັດ, ກອງທັບ ແລະ ປະຊາຊົນລາວບັນດາເຜົ່າຂອງພວກຂ້າພະເຈົ້າ ອີກດ້ວຍ.
ພວກຂ້າພະເຈົ້າ ຂໍແບ່ງປັນຄວາມເສົ້າສະຫລົດໃຈອັນສຸດຊຶ້ງ ແລະ ຄວາມທຸກໂສກຮ່ວມກັບ ຄະນະບໍລິຫານງານສູນກາງພັກກອມມູນິດ ຫວຽດນາມ, ລັດຖະບານ ແຫ່ງ ສສ ຫວຽດນາມ, ກອງທັບປະຊາຊົນ ຫວຽດນາມ, ປະຊາຊົນຫວຽດນາມ ອ້າຍນ້ອງ ແລະ ຄອບຄົວຂອງ ສະຫາຍ ພົນເອກ ຟຸ່ງ ກວາງ ແທັງ ມານະໂອກາດນີ້ດ້ວຍ.
ເນື້ອໃນ: ຂປລ